HCL Technologies topples Wipro to become India's third-biggest IT firm - Malayalam Goodreturns\n» വിപ്രോയെ പിന്നിലാക്കി എച്ച്സിഎൽ മുന്നിൽ; ഐടി കമ്പനികളിൽ ടോപ്പ് ടിസിഎസ് തന്നെ\nUpdated: Monday, July 30, 2018, 10:48 [IST]\nവിപ്രോയെ പിന്തള്ളി രാജ്യത്തെ ഏറ്റവും വലിയ ഐടി കമ്പനികളുടെ ലിസ്റ്റിൽ എച്ച്‌സിഎല് മൂന്നാം സ്ഥാനത്ത്. സോഫ്റ്റ്‌വെയര് കമ്പനികളുടെ ഡോളര് വരുമാനം വിലയിരുത്തിയുള്ള റാങ്കിംഗിലാണ് എച്ച്സിഎൽ മൂന്നാം സ്ഥാനത്ത് എത്തിയത്.\nഏപ്രില് - ജൂണ് ത്രൈമാസത്തില് 205 കോടി ഡോളറായിരുന്നു എച്ച്‌സിഎലിന്‍റെ വരുമാനം. അതേസമയം, വിപ്രോയുടെ വരുമാനം അതിലും കുറവാണ്. അതുകൊണ്ട് തന്നെ മൂന്നാം സ്ഥാനത്ത് നിന്ന് വിപ്രോയെ എച്ച്സിഎൽ പിന്തള്ളി. വിപ്രോ ഉടൻ അടച്ചുപൂട്ടും!!! ജീവനക്കാർക്ക് വിആർഎസ് നൽകി\nടിസിഎസും ഇന്‍ഫോസിസുമാണ് യഥാക്രമം ഇന്ത്യയില് ഒന്നും രണ്ടും സ്ഥാനങ്ങളിലുള്ള ഐടി കമ്പനികള്. വരുമാനം യഥാക്രമം 505 കോടി ഡോളറും 283 കോടി ഡോളറും. ശമ്പളം കേട്ടാൽ ഞെട്ടും!!! ലോകത്ത് ഏറ്റവും കൂടുതൽ ശമ്പളം നൽകുന്ന ടെക്ക് കമ്പനികൾ\nഎച്ച്സിഎൽ വീണ്ടും മുന്നേറും\n2018-19 സാമ്പത്തിക വര്‍ഷം എച്ച്സിഎൽ വരുമാനം 8.4 മുതൽ 10.4 ശതമാനം വളരുമെന്നാണ് അധികൃതരുടെ പ്രതീക്ഷ. ജീവനക്കാരുടെ ആശയങ്ങൾക്ക് കൂടുതൽ പ്രാധാന്യം നൽകുന്ന കമ്പനിയാണ് എച്ച്സിഎൽ. ഇതിന്റെ ഭാഗമായി എച്ച്സിഎല്ലിൽ ജീവനക്കാരുടെ നേതൃത്വത്തിൽ ഒരു സംരംഭം "ഇൻസ്പയർ" എന്ന പേരിൽ അവതരിപ്പിച്ചിരുന്നു. ജനങ്ങളും മാനേജർമാരും തമ്മിൽ നേരിട്ട് ആശയവിനിമയം നടത്തുന്നതിനുള്ള ഒരു പദ്ധതിയാണിത്. ഏപ്രില് - ജൂണ് ത്രൈമാസത്തില് 27 കരാറുകളിലും എച്ച്‌സിഎല് ടെക്നോളജീസ് ഒപ്പു വച്ചിട്ടുണ്ട്. ടെലികോം, ഫിനാന്‍ഷ്യല് സര്‍വീസസ്, എനര്‍ജി തുടങ്ങിയ വിഭാഗങ്ങളില് നിന്നാണ് എച്ച്‌സിഎല്ലിന് ഓര്‍ഡറുകള് ലഭിച്ചിരിക്കുന്നത്. ഇന്ത്യയില് ഏറ്റവും ടോപ്പാണ് ഈ ഐടി കമ്പനികള്\nRead more about: it company hcl wipro ഐടി കമ്പനി എച്ച്സിഎൽ വിപ്രോ\nHCL Technologies on Friday delivered an in-line performance in the first quarter ended June, but that was enough to takealead over closest rival Wipro in revenue run rate to emerge as the third-largest company in the domestic IT services space.


4malayalees - ലോകത്ത് കോവിഡ് ബാധിച്ചവരുടെ എണ്ണം 1.82 കോടി കടന്നു; മരണം ഏഴ് ലക്ഷത്തോട് അടുത്തു; ലോകത്തെ പ്രതിദിന രോഗികളില് 50 ശതമാനത്തിലധികവും അമേരിക്ക, ബ്രസീല്, ഇന്ത്യ, തുടങ്ങിയ രാജ്യങ്ങളില്\nലോകത്ത് കോവിഡ് ബാധിച്ചവരുടെ എണ്ണം 1.82 കോടി കടന്നു. മരണം ഏഴ് ലക്ഷത്തോട് അടുത്തു. ആകെ രോഗികള് 1,82,78,448. ഇതുവരെ 6,93,713 പേര്‍ക്ക് മഹാമാരിയില് ജീവന് നഷ്ടമായി. 1.14 കോടി പേര് അതിജീവിച്ചു.അമേരിക്ക, ബ്രസീല്, ഇന്ത്യ, തുടങ്ങിയ രാജ്യങ്ങളില് സ്തിതി രൂക്ഷം. അമേരിക്കയില് 50,000 അടുത്താണ് പ്രതിദിന രോഗികള്. ബ്രസീലില് 25,000ഉം ഇന്ത്യയില് 55,000 മുകളിലാണ്. ലോകത്തെ പ്രതിദിന രോഗികളില് 50ശതമാനത്തിലധികവും ഈ മൂന്നു രാജ്യങ്ങളിലാണ്. പ്രതിദിന മരണത്തില് നിലവില് ഏറ്റവും കൂടുതല് മെക്സിക്കോയിലാണ്. എണ്ണൂറോളം പേര്‍ക്കാണ് ദിവസവും ജീവന് നഷ്ടമാകുന്നത്.\nഅമേരിക്കയില് അസാധാരണമായി വ്യാപനം നടക്കുകയാണെന്ന് വൈറ്റ് ഹൗസിന്റെ കോവിഡ് വൈറസ് ടാസ്‌ക് ഫോഴ്സ് അംഗം ഡോ. ബിര്‍ക്സ് പറഞ്ഞു. നേരത്തെയില്‍നിന്നു വ്യത്യസ്തമായി ഗ്രാമപ്രദേശങ്ങളിലും രോഗം പടരുകയാണ്. ഗ്രാമീണ സമൂഹങ്ങള്‍ക്ക് പ്രതിരോധശേഷിയില്ലെന്നും മുഖംമൂടി ധരിക്കണമെന്നും സാമൂഹ്യ അകലം കൃത്യമായി പാലിക്കണമെന്നും അവര് പറഞ്ഞു. ഹോട്ട്സ്പോട്ടുകളില് അവധിക്കാലം ആഘോഷിക്കാന് പോകുന്നത് അവസാനിപ്പിക്കണം. വേനലില് രോഗം കൂടുതല് പടരുകയാണെന്നും ബിര്‍ക്സ് പറഞ്ഞു.


4malayalees - ഉംറ തീര്‍ത്ഥാടകരുടെ തിരക്ക്; സൗദി എയര്‍ലൈന്‍സിന്റെ കോഴിക്കോട് - ജിദ്ദ അധിക സര്‍വീസ് നാളെ; 26നും അധിക സര്‍വീസ്\nഉംറ തീര്‍ഥാടകരുടെ തിരക്കു പരിഗണിച്ച് സൗദി എയര്‍ലൈന്‍സ് നാളെയും 26നും അധിക സര്‍വീസ് നടത്തുന്നു. ജിദ്ദയിലേക്കുള്ള വിമാനങ്ങളില് ടിക്കറ്റ് കിട്ടാതെ തീര്‍ഥാടകര് പ്രയാസപ്പെടുന്ന സാഹചര്യത്തിലാണിത്. കോഴിക്കോട്ടുനിന്ന് ഗള്‍ഫ് നാടുകളിലെ മറ്റു വിമാനത്താവളങ്ങളില് എത്തി അവിടെ മണിക്കൂറുകളോളം തങ്ങിയാണു പല തീര്‍ഥാടകരും ജിദ്ദയില് എത്തുന്നത്.\nഅധിക സര്‍വീസുകള് തീര്‍ഥാടകര്‍ക്ക് ആശ്വാസമാകും. നാളെയും 26നും പ്രാദേശിക സമയം രാവിലെ ഏഴരയ്ക്കു ജിദ്ദയില്‍നിന്നു പുറപ്പെടുന്ന വിമാനം വൈകിട്ടു നാലിന് കോഴിക്കോട്ടെത്തും. അഞ്ചിന് കോഴിക്കോട്ടുനിന്നു തിരിച്ച് രാത്രി ഒന്‍പതിനു ജിദ്ദയില് എത്തുംവിധമാണു സമയക്രമം.സൗദി സെക്ടറിലെ തിരക്കുകുറയ്ക്കാന് സൗദി എയര്‍ലൈന്‍സ് അടുത്ത ശീതകാല സമയപ്പട്ടികയില് ഒരു സര്‍വീസ് കൂടി ഉള്‍പ്പെടുത്തുന്നുണ്ട്


വെള്ളി, 27 മാര്‍ച്ച് 2020 (12:53 IST)\n175 രാജ്യങ്ങളിലേക്ക് പടര്‍ന്ന് ലോകത്തെ മുട്ടുകുത്തിക്കുകയാണ് കൊറോണ വൈറസ് കൊവിഡ്-19. വൈറസ് ആദ്യം പൊട്ടിപ്പുറപ്പെട്ട ചൈന തുടക്കം മുതൽ പ്രതിരോധ നടപടികൾ സ്വീകരിച്ചിരുന്നെങ്കിൽ ഈ അവസ്ഥയിലേക്ക് ലോകത്തെ എത്തിക്കുന്നത് തടയാന് കഴിയുമായിരുന്നു എന്നതില് സംശയമേതുമില്ല. ഈ വൈറസ് പടരുന്നത് തടയാൻ വേണ്ടത്ര കാര്യങ്ങൾ ചെയ്‌തില്ലെന്നും ഇപ്പോഴും ചെയ്യുന്നില്ലെന്നും പൊട്ടിപ്പുറപ്പെട്ടതിന് ശേഷം മറ്റ് രാജ്യങ്ങൾക്ക് വേണ്ട രീതിയിലുള്ള മുന്നറിയിപ്പ് നൽകിയില്ലെന്നും ചൈനയ്‌ക്കെതിരെ ആരോപണം ശക്‍തമാണ്.\nസീ ന്യൂസ് എഡിറ്റർ ഇൻ ചീഫ് സുധീർ ചൗധരിയാണ് ചൈനയുടെ 'വൈറസ് കാല’പ്രവർത്തനങ്ങളെ വിശകലനം നടത്തിയത്.\nലോകമെമ്പാടുമുള്ള അഞ്ചു ലക്ഷത്തിലധികം ആളുകളെ ബാധിച്ചതും 24000ലധികം പേരുടെ മരണത്തിനിടയാക്കിയതുമായ വൈറസ് ചൈനയിലെ വുഹാനിൽ നിന്ന് 2019 നവംബറിലാണ് ആദ്യമായി റിപ്പോർട്ട് ചെയ്യപ്പെട്ടത്. ആദ്യം ഇത് വൈറൽ ന്യൂമോണിയയാണെന്നാണ് ഡോക്ടർമാർ കരുതിയത്. സാധാരണ മരുന്നുകളാൽ ഇത് സുഖപ്പെടുത്താന് കഴിയുമെന്നും ചൈന വിശ്വസിച്ചു. പിന്നീട് 2019 ഡിസംബറിൽ ഇത് ചൈനയിൽ നിന്ന് കൊറിയയിലേക്കും തായ്‌ലൻഡിലേക്കും വ്യാപിച്ചു.\nമാരകമായ ഈ വൈറസിന്‍റെ ഉത്‌ഭവത്തിന് കാരണമെന്തെന്ന് കണ്ടെത്താന് കഴിയുമായിരുന്ന കാര്യങ്ങള് ചൈന മറച്ചുവയ്ക്കാന് ശ്രമിച്ചു എന്നാണ് റിപ്പോർട്ടുകൾ സൂചിപ്പിക്കുന്നത്. ചൈനയിലെ ഡോക്ടർമാർ ഈ വൈറസ് കണ്ടെത്തിയ ഉടൻ തന്നെ ചൈന സര്‍ക്കാര് അധികൃതര് ലാബുകൾ അടച്ച് വൈറസിന്റെ സാമ്പിളുകൾ നശിപ്പിച്ചതായി ചില റിപ്പോർട്ടുകൾ അവകാശപ്പെടുന്നു.\nചൈനയിൽ, ഈ വൈറസിനെക്കുറിച്ച് മുന്നറിയിപ്പ് ആളുകളെ അറസ്റ്റ് ചെയ്യുകയോ അല്ലെങ്കിൽ അവർ അപ്രത്യക്ഷരാവുകയോ ചെയ്തു. വൈറസിനെക്കുറിച്ച് ആദ്യം റിപ്പോർട്ട് ചെയ്ത വുഹാന്റെ ഡോക്ടർ ലീ വെൻലിയാങിനെ ചൈനീസ് പൊലീസ് അറസ്റ്റ് ചെയ്തു, പിന്നീട് അദ്ദേഹം അണുബാധയെ തുടർന്ന് മരിച്ചു.\nഅടുത്തിടെ, അമേരിക്കൻ പ്രസിഡന്റ് ഡൊണാൾഡ് ട്രംപ് കൊവിഡ് 19നെ ‘ചൈനീസ് വൈറസ്’ എന്ന് പരാമർശിക്കുകയും ചൈന ഇതില് ശക്‍തമായ എതിർപ്പ് ഉന്നയിക്കുകയും അവര് ചെയ്‌തു എന്ന് ആരോപിക്കപ്പെടുന്ന തെറ്റായ പ്രവൃത്തികളെ ശക്തമായി നിഷേധിക്കുകയും ചെയ്തു. ‘സ്പാനിഷ് ഫ്ലൂ’ എന്നോ അല്ലെങ്കിൽ ‘ന്യൂഡൽഹി സൂപ്പർബഗ്’ എന്നോ ഉപയോഗിക്കുന്നതിനെയോ, അല്ലെങ്കില് ദക്ഷിണ കൊറിയയിലെ ഹനാതൻ നദിയെ ഓര്‍മ്മിപ്പിക്കുന്ന രീതിയില് ‘ഹാന്‍റ വൈറസ്’ എന്ന് പേരിടുന്നതിനെയോ ചൈന ഒരിക്കലും എതിർത്തിട്ടില്ല എന്ന് ഓര്‍ക്കണം. എന്നാൽ കൊറോണ വൈറസ് ‘ചൈനീസ് വൈറസ്’ എന്ന് വിളിക്കപ്പെടുന്നതിനെ അവര് ശക്തമായി എതിർക്കുന്നു.\nചൈനയിൽ വൈറസ് പടർന്നുപിടിക്കുന്നതിൽ യുഎസിന് പങ്കുണ്ടെന്ന് ഇപ്പോൾ ചൈനീസ് സർക്കാരും അവിടത്തെ മാധ്യമങ്ങളും അവകാശപ്പെടുന്നു. മാർച്ച് 12 ന് ചൈനയുടെ വിദേശകാര്യ മന്ത്രാലയ വക്താവ് ഷാവോ ലിജാൻ ട്വിറ്ററിലൂടെ അമേരിക്കയിൽ നിന്ന് വൈറസ് ചൈനയിലെത്തിയെന്ന് അവകാശപ്പെട്ടു. 2019 ഒക്ടോബറിൽ വുഹാനിൽ നടന്ന മിലിട്ടറി വേൾഡ് ഗെയിംസിൽ യുഎസ് ആർമി അത്‌ലറ്റുകൾ ഈ വൈറസ് കൊണ്ടുവന്നതായി ചൈനീസ് അധികൃതർ ആരോപിക്കുന്നു.\nഎന്നാല് ചൈനയുടെ ഈ പ്രതിരോധ ആരോപണങ്ങള് വലിയ രീതിയില് ഏല്‍ക്കുന്നില്ല എന്നതാണ് ശ്രാഡ്ധേയം. ലോകമെമ്പാടും ഭീഷണിയായി മാറിയ ഈ വൈറസിനെ കൈകാര്യം ചെയ്യുന്നതിൽ അശ്രദ്ധ കാണിച്ചതിന് ചൈന കടുത്ത വിമർശനങ്ങൾ നേരിട്ടുകൊണ്ടേയിരിക്കുന്നു.\nപലിശ നിരക്കിൽ ഇളവുകളുമായി ആർബിഐ: ഭവന വാഹന വായ്‌പ നിരക്കുകൾ കുറയും, വായ്‌പകൾക്ക്3മാസം മോറട്ടോറിയം\nസാനിറ്റൈ‌സര് കുടിച്ച് പാലക്കാട് ഒരാള് മരിച്ചു\nഅടുത്ത ലേഖനം ഇതിനൊരു അവസാനമില്ല? വീണ്ടും വരുമോ കൊറോണ? - ശാസ്ത്രജ്ഞന്മാർ പറയുന്നു


പ്രത്യേക ശുപാർശകളൊന്നും കൂടാതെത്തന്നെ അവറാച്ചൻ മുതലാളിയുടെ അറക്കക്കമ്പനിയിൽ പരീതിന് ജോലി കിട്ടി. പറയത്തക്ക അദ്ധ്വാനമില്ല. ഞായറാഴ്‌ചയൊഴികെ മറ്റെല്ലാ ദിവസങ്ങളിലും കമ്പനിപ്പടിയ്‌ക്കലുണ്ടാകണം. രാവിലെ എട്ടുമണി മുതൽ വൈകുന്നേരം അഞ്ചുമണിവരെയാണ് ജോലി. ഉച്ചയ്‌ക്ക് ഒരു മണിക്കൂർ വിശ്രമം.\nപോസ്‌റ്റാഫീസിനോട് തൊട്ടുളള വൈദ്യശാലയുടെ വരാന്തയിൽ കിടക്കുന്ന ബഞ്ചിൽ ‘മാതൃഭൂമി’ പത്രവും നോക്കി പരീത് ഉച്ചസമയം കഴിച്ചുക്കൂട്ടും. മരുന്നുകടക്കാരൻ കൃഷ്‌ണൻനായർ ആളൊരു രസികനാണ്. പണ്ട് അയാൾ അകവൂർ മനയ്‌ക്കലെ പുറം കാര്യസ്ഥനായിരുന്നു. മനയ്‌ക്കലെ ധനശേഷി കുറഞ്ഞപ്പോൾ തമ്പുരാക്കന്മാരുടെ അനുവാദത്തോടെ ജോലി ഉപേക്ഷിച്ചു. കുറച്ച് പണം മുടക്കി സർക്കാർ വൈദ്യനായിരുന്ന് പെൻഷൻ പറ്റിയ കേശവൻ വൈദ്യരുമൊന്നിച്ച് കൂട്ടുക്കച്ചവടാടിസ്ഥാനത്തിൽ നല്ലൊരു വൈദ്യശാല ആരംഭിച്ചു. കേശവൻ വൈദ്യരുടെ മരണത്തോടെ വൈദ്യശാല അവതാളത്തിലായി. പിന്നീട് സംശയിച്ചു നിന്നില്ല, പങ്കുപിരിഞ്ഞ് സ്വന്തമായി മരുന്നു കടയിട്ടു.\nകൃഷ്‌ണൻനായരും പരീതും ഉറ്റ സുഹൃത്തുക്കളാണ്. മരുന്നിടിക്കാനും, അരിഷ്‌ടാസവങ്ങളുണ്ടാക്കാനും പണ്ടുമുതലേ കൃഷ്‌ണൻനായർക്ക് ഒരുകൈ സഹായമായിരുന്നു പരീത്. ഉച്ചയ്‌ക്ക് വീട്ടിൽ നിന്നു കൊണ്ടുവരുന്ന ആഹാരത്തിൽ ഒരുപങ്ക് പരീതിന് കൊടുത്തിട്ടേ കൃഷ്‌ണൻനായർ ഉണ്ണാറുളളൂ. അറക്കക്കമ്പനിയിൽ ജോലി ലഭിച്ചതോടെ പരീത് ഉച്ചയൂണ് ഹോട്ടലിൽ നിന്നാക്കി. എന്നാലും വൈദ്യശാലയിലെ ബഞ്ചിലിരിപ്പും വിശ്രമവും തുടർന്നുകൊണ്ടേയിരുന്നു.\nഅപൂർവ്വമായി ചിലപ്പോൾ രാത്രിയിലും കമ്പനിയിൽ ജോലിയുണ്ടാകും. കൂപ്പുലേലം കഴിഞ്ഞ് ലോറികളിൽ തടി കൊണ്ടുവരുമ്പോഴാണത്. പുനലൂർ, തെന്മല ഭാഗത്തുനിന്നാണ് തടികൾ അധികവും വരിക. ആ ദിവസങ്ങളിൽ ഗേറ്റ് തുറന്ന് തടികൾ അട്ടിയിടുന്നതുവരെ ഉറക്കമിളച്ച് കാത്തിരിക്കണം. ഇടയ്‌ക്കൊന്നു സഹായിക്കുകയും വേണ്ടിവരും. തണ്ടുമിടുക്കും കാര്യപ്രാപ്തിയുമുളള ആളെന്ന നിലയ്‌ക്ക് അവറാച്ചൻ മുതലാളിക്കും പരീതിനെ ഇഷ്‌ടമായിരുന്നു.\nസാധാരണരീതിയിൽ കമ്പനിയിൽ ‘ഓവർ ടൈം’ ജോലിയില്ലാത്ത ദിവസങ്ങളിൽ സന്ധ്യയ്‌ക്കുമുമ്പേ പരീത് വീട്ടിലേക്കുപോകും.\nസ്വന്തമായി വീടുണ്ടെങ്കിലും സ്വന്തക്കാരായി ഭർത്താവ് മരിച്ച മൂത്ത സഹോദരിയും മക്കളും മാത്രമേയുളളൂ. സഹോദരിയുടെ രണ്ടുമക്കളും ജോലിക്കു പോകുന്നു. ഇഷ്‌ടികക്കളത്തിലെ ദിവസക്കൂലിക്കാരാണവർ. പകൽ മുഴുവൻ വെയിലുകൊണ്ടാലും ചെലവിനുളളത് കഷ്‌ടിച്ചേ കിട്ടുകയുളളൂ. എന്നാലും ഉമ്മയുടെ ദുഃഖം കുറയ്‌ക്കാൻ അവർ ജോലി ചെയ്യുന്നു.\nതന്റെ പേരിലുളള വീടും പുരയിടവും പെങ്ങൾക്കു കൊടുക്കണമെന്ന ആശയാണ് പരീതിനുളളത്. അക്കാര്യം കല്യാണിയമ്മയോട് പരീത് പറഞ്ഞിട്ടുമുണ്ട്. കല്യാണിയമ്മക്കും അത് തൃപ്‌തിയായിരുന്നു.\nകുട്ടിക്കാലം മുതലേ കല്യാണിയമ്മയെ അറിയാം. കഥകളിക്കാരൻ നാണുനായർ സംബന്ധം ചെയ്യുന്നതിന് മുൻപേ അവൾ പരീതിന്റെ ശ്രദ്ധയിൽ പെട്ടിട്ടുണ്ട്. അപ്പോഴൊക്കെ അറിയാതെ ഒരിക്കിളി കരളിൽ കടച്ചിലുണ്ടാക്കിയിട്ടുണ്ട്. പക്ഷേ, മുസ്ലീം സമുദായത്തിൽപ്പെട്ട താൻ ഒരു നായർ യുവതിയോട് അടുക്കുന്നതെങ്ങിനെ?\nഅയിത്തത്തിന്റെ അതിർവരമ്പുവിട്ട് അടുത്താൽ അപകടമുണ്ടാവുന്ന കാലവുമായിരുന്നല്ലോ അത്?\n‘മേത്തച്ചെറുക്കൻ’ തൊട്ടെന്നോ, തീണ്ടിയെന്നോ കേട്ടാൽമതി, കുടുമവച്ച നായർപ്രമാണിമാർ കാരക്കോലുമായി പാഞ്ഞെത്തും. സർക്കാർപോലും അക്കാലത്ത് അവർ പറയുന്നതേ കേൾക്കൂ. അന്നത്തെ പ്രതാപശാലികളായ പ്രമാണിമാരും അന്നത്തെ സർക്കാരും ഇങ്ങിനി വരാത്തവണ്ണം മൺമറഞ്ഞുവെന്നോർത്തപ്പോൾ പരീതിന് ചിരിവന്നു.\nകഴുത്തിൽ കാൽപ്പവൻ കോർത്ത പൊന്നും നൂലും കയ്യിൽ കട്ടിക്കാപ്പും കാലിൽ പാദസരവുമണിഞ്ഞ് അലക്കിയ ചുട്ടിത്തോർത്തു കൊണ്ട് താറുമുടുത്ത് നഗ്നമായ മാറിൽ പുന്നക്കാമുഴുപ്പുളള മുലകളുമായി നനവാർന്ന ചുമന്ന ചുണ്ടും കോട്ടി “ആമ്പൽപ്പൂ പറിച്ചു തരാമോ?” എന്ന് തന്നോട് ചോദിക്കാറുളള പന്ത്രണ്ടുകാരി കല്യാണിക്കുട്ടിയെ -മനയ്‌ക്കലെ കാര്യസ്ഥന്റെ പുന്നാരമോളെ പരീതിന് ഇന്നും മറക്കാൻ കഴിഞ്ഞിട്ടില്ല.\nഅന്നൊക്കെ കല്യാണിക്കുട്ടി മിണ്ടാത്ത താമസമേയുളളൂ, എത്ര ആഴമുളള കുളത്തിലും താൻ എടുത്ത് ചാടുമായിരുന്നു.\nകരിമ്പായൽ നിറഞ്ഞ നിലയില്ലാവെളളത്തിൽ ഇറങ്ങുന്നത് അപകടമാണെന്ന് അറിയാമായിരുന്നിട്ടും കല്യാണിക്കുട്ടിയുടെ മുമ്പിൽ മടിയും പേടിയും കാണിക്കാൻ ഒരിക്കലും തയ്യാറല്ലായിരുന്നു. കാലുകൊണ്ട് തുഴഞ്ഞുനിന്ന് ഒരിക്കൽ ആമ്പൽപ്പൂ പറിക്കവേ തന്റെ സമീപത്തു കൂടി ഒരു നീർക്കോലി നീന്തുന്നതുകണ്ട് കരയ്‌ക്കുനിന്ന് ഉറക്കെ കരഞ്ഞവളാണ് വാരനാട്ടെ കല്യാണിക്കുട്ടി.\nപക്ഷേ, നിർഭയനായി, ഒരു ജേതാവിനെപ്പോലെ കൈനിറയെ ആമ്പൽപ്പൂക്കളുമായി താൻ കരയ്‌ക്കു കയറിയപ്പോൾ ആഹ്ലാദം കൊണ്ട് കല്യാണിക്കുട്ടി തുളളിച്ചാടി.\nപൂണ്ടടക്കം കെട്ടിപ്പിടിച്ച് ഒരു പഞ്ചാരമുത്തം കൊടുക്കാൻ അന്ന് കരള് പിടച്ചതാണ്.\nപക്ഷേ, മേത്തച്ചെറുക്കൻ സാഹസം കാണിച്ചാൽ നാട്ടിൽ കലാപമുണ്ടാകാൻ മറ്റെന്തെങ്കിലും വേണോ? നായർ പ്രമാണിമാർ കോമരം തുളളുകില്ലേ? യാഥാസ്ഥിതികന്മാർ നാടുതന്നെ കുട്ടിച്ചോറാക്കിയെന്നുവരും.\nഎത്രയോ രാത്രികളിൽ അക്കാലത്ത് നിശ്ശബ്‌ദമായി താൻ പടച്ചവനോട് ഇരന്നിട്ടുണ്ട്.\n“റബ്ബുൽ ആലമീനായ നമ്പുരാനെ, കല്യാണിക്കുട്ടീനെ ‘ദീൻ’ ബിസ്വോദിപ്പിച്ച് ഞമ്മക്ക് കെട്ടിച്ച് തരണേ റബ്ബേ!”\nഓർമ്മകളിൽ ഇന്നും ആ മധുരചിത്രങ്ങൾ മങ്ങാതെ തെളിഞ്ഞു കിടക്കുന്നു.\nകല്യാണിക്കുട്ടിക്ക് എന്തെല്ലാംതരം കളിപ്പാട്ടങ്ങൾ അക്കാലത്ത് താൻ ഉണ്ടാക്കിക്കൊടുത്തിരിക്കുന്നു. തെങ്ങോലകൊണ്ട് തത്തയും, പാമ്പും, പന്തും, പീപ്പിയും ചാതുര്യത്തോടെ നിർമ്മിക്കുമായിരുന്നു.\nഅതിലേറെ കല്യാണിക്കുട്ടിക്കിഷ്‌ടം വാഴപ്പിണ്ടികൊണ്ട് പരീതുണ്ടാക്കുന്ന ഈച്ചക്കൂടായിരുന്നു. പിണ്ടിക്കഷ്‌ണം രണ്ടായി ഒടിച്ച് അല്പം വലിക്കുമ്പോൾ എങ്ങുനിന്നോ ആയിരമായിരം നൂലുകൾ വാർന്നുവരും. നൂലുകൾക്ക് മേൽത്തട്ടും കീഴ്‌ത്തട്ടുമായി പിണ്ടിക്കഷ്‌ണങ്ങൾ!..\nതത്തക്കൂടിന്റെ ആകൃതിയുളള അതിൽ ജീവനുളള ഈച്ചകളെ പിടിച്ചിട്ട് പരീത് കല്യാണിക്കുട്ടിക്ക് സമ്മാനിക്കും. അവൾ തന്റെ കലാവിരുതിനെക്കുറിച്ച് അതിശയപൂർവ്വം വാഴ്‌ത്തും. അപ്പോൾ, പരീത് ഒരു മഹാനെപ്പോലെ, മന്ദഹാസത്തോടെ നെഞ്ചും തളളിച്ചുനിന്ന് എല്ലാം കേൾക്കുമായിരുന്നു.\nഅന്ന് കരളിൽ താൻ പണിത കിളിക്കൂട് കേടുകൂടാതെ ഇന്നും സൂക്ഷിക്കുന്നു.\nകൂടണയാൻ കിളിയും വെമ്പുന്നുണ്ടെന്നറിയാം. എന്നിട്ടും....എന്നിട്ടും....\n“ഓ... എന്റെ റബ്ബേ!... നീ തന്നെ എല്ലാം നേരെയാക്കിത്തരണേ ഇലാഹീ!...”


എബിന്‍റെ സംസ്കാരം ബുധനാഴ്ച - India News 24\nടൊറന്റോ: കാനഡയിൽ മുങ്ങിമരിച്ച മലയാളി വിദ്യാര്‍ഥി എബിൻ സന്തോഷിന്‍റെ സംസ്കാരം ബുധനാഴ്ച സ്വദേശമായ ഇടുക്കി വണ്ണപ്പുറത്ത് നടക്കും. ബാരി ജോര്‍ജിയന് കോളേജ് വിദ്യാര്‍ത്ഥിയായ എബിന് ഈ മാസം ഏഴിനാണ് കിംഗ്‌സ്റ്റനിലെ തടാകത്തില് മുങ്ങിമരിച്ചത്. ബോട്ടില്‍നിന്ന് വീണായിരുന്നു അപകടം. വണ്ണപ്പുറം പാറക്കനാല് സന്തോഷ്- ഷൈനി ദമ്പതികളുടെ മകനാണ്.\nകാനഡയിൽ നിന്നും ബാംഗളൂരിൽ എത്തിക്കുന്ന മൃതദേഹം റോഡ് മാർഗമാണ് ചൊവ്വാഴ്ച വൈകുന്നേരത്തോടെ വണ്ണപ്പുറത്തെ വസതിയിൽ എത്തിക്കുക. ബുധനാഴ്ച രാവിലെ പതിനൊന്നിന് ശുശ്രൂഷകൾ ആരംഭിക്കും. 12ന് കാളിയാർ സെന്റ് റീത്താസ് പള്ളിയിൽ പൊതുദർശനവും ,തുടർന്ന് സംസ്ക്കാരവും നടക്കും .കോവിഡ് നിയന്ത്രണങ്ങൾ പാലിച്ചായിരിക്കും പൊതു ദർശനമെന്ന് ബന്ധുക്കള് അറിയിച്ചു.


ആറ്റമിക നമ്പര് പൂജ്യം സാധ്യമോ ? – Palathully\nആറ്റമിക നമ്പര് പൂജ്യം സാധ്യമോ ?\nPalathully / ശാസ്ത്രലോകം / രസതന്ത്രം / ആറ്റമിക നമ്പര് പൂജ്യം സാധ്യമോ ?\nപ്രോട്ടോണുകള് ഇല്ലാത്ത അണുകേന്ദ്രത്തെപ്പറ്റി കേട്ടിട്ടുണ്ടോ? ഇല്ലെങ്കില് അത്തരമൊരു കണമാണ് ടെട്രാന്യൂട്രോണ്. നാല് ന്യൂട്രോണുകള് ഒന്നിച്ചുചേര്ന്നു ണ്ടാകുന്ന ഈ കണത്തിന്റെ ആറ്റമിക നമ്പര് പൂജ്യമാകും. അതിനര്ഥംി ഇതിനെ ആവര്ത്ത നപ്പട്ടികയില് ഹൈഡ്രജനു മുമ്പിലായി പ്രതിഷ്ഠിക്കാമെന്നാണ്. പ്രോട്ടോണുകള് ഇല്ലാത്ത അണുകേന്ദ്രത്തിനുചുറ്റും ഇലക്ട്രോണുകളുമില്ല. രാസഗുണങ്ങള് ഒന്നുമില്ലാത്ത ഒരു മൂലകം. ഇത്തരമൊരു സങ്കല്പ്പം സ്വപ്നങ്ങളില് മാത്രമല്ല. ന്യൂട്രോണ് താരങ്ങള് എന്ന പ്രപഞ്ച പ്രതിഭാസങ്ങളെക്കുറിച്ച് കേട്ടിരിക്കും. അതിന്റെ ഒരു കൊച്ചുപതിപ്പാണ് ടെട്രാന്യൂട്രോണ്.\nടെട്രാന്യൂട്രോണ് യാഥാര്ഥ്യങമാകില്ലെന്നാണ് പൊതുവെയുള്ള ശാസ്ത്രമതം. കാരണം അത് പോളിയുടെ അപവര്ജ്ക തത്വത്തിന് (Pauli’s Exclusion Principle) എതിരാണ്. പോളിയുടെ തത്വമനുസരിച്ച് രണ്ടു കണികകള്ക്ക് ഒരേ ക്വാണ്ടം സ്വഭാവം ഉണ്ടായിരിക്കില്ല. എന്നാല് ജപ്പാനിലെ റൈക്കന് യൂണിവേഴ്സിറ്റിയിലെ ഗവേഷകര് ടെട്രാന്യൂട്രോണ് കണ്ടെത്തിയെന്നാണ് അവകാശപ്പെടുന്നത്. സിഗ്മ 4.9 ഗ്രേഡ് രേഖപ്പെടുത്തിയ പരീക്ഷണഫലം ഫിസിക്കല് റിവ്യു ലെറ്റേഴ്സ് വാരികയില് പ്രസിദ്ധപ്പെടുത്തിയിട്ടുണ്ട്. പരീക്ഷണഫലത്തിന്റെ വിശ്വാസ്വത 99 ശതമാനത്തിലധികമാണ്. ടെട്രാന്യൂട്രോണ് യാഥാര്ഥ്യലമാണെങ്കില് ന്യൂക്ളിയര് ബലങ്ങളെക്കുറിച്ച് നിലവിലുള്ള ധാരണകള് തിരുത്തേണ്ടതായിവരും. അത് കണികാഭൌതികത്തില് പുതിയൊരു വിപ്ളവത്തിന് തിരികൊളുത്തുകയും ചെയ്യും. അണുകേന്ദ്രത്തിലെ അംഗങ്ങളെ യോജിപ്പിച്ചുനിര്ത്തു ന്നത് ശക്ത ന്യൂക്ളിയര് ബലം strong nuclear force ആണ്. എന്നാല് പോളിയുടെ അപവര്ജ്കതത്വത്തെ എങ്ങിനെയാണ് ഇത് മറികടക്കുന്നതെന്നതിന് ഇനിയും വിശദീകരണം ആവശ്യമുണ്ട്. ഒന്നുകില് പുതിയൊരു ന്യൂക്ളിയര് ബലത്തെക്കൂടി വിഭാവനംചെയ്യണം, അല്ലെങ്കില് നിലവിലുള്ള ന്യൂക്ളിയര് ബലസങ്കല്പ്പ്ങ്ങളില് പരിഷ്കരണം വരുത്തണം.\nപോളിയുടെ (Wolfgang Pauli) അപവര്ജ കതത്വം അനുസരിച്ചാല് ടെട്രാന്യൂട്രോണിലെ രണ്ടു ന്യൂട്രോണുകള് അല്പ്പംി ഉയര്ന്ന ഊര്ജരനിലയിലാകും ഉണ്ടാവുക. ഈ അവസ്ഥയില് ന്യൂട്രോണുകളെ ബന്ധിപ്പിച്ചു നിര്ത്താ ന് ശക്ത ന്യൂക്ളിയര് ബലവാഹികളായ ഗ്ളൂവോണുകള്ക്ക്ര കഴിയാതെവരും. അങ്ങിനെയാകുമ്പോള് ടെട്രാന്യൂട്രോണ് അസ്ഥിരമാകും. ന്യൂട്രോണ് താരങ്ങള് യഥാര്ഥണമല്ലെന്നുവരും. ടെട്രാന്യൂട്രോണിന്റെ ആയുസ്സ് ഒരു സെക്കന്ഡിിന്റെ ലക്ഷംകോടിയില് ഒരുഭാഗം മാത്രമാണെന്നാണ് പുതിയ കണ്ടെത്തല് ചൂണ്ടിക്കാണിക്കുന്നത്. ഇത്ര ചെറിയ സമയമാണെങ്കില്പ്പോ ലും അവയ്ക്ക് നിലനില്പ്പു ണ്ട്. അങ്ങിനെ വരുമ്പോള് പോളിയുടെ തത്വവും ന്യൂട്രോണ് താരങ്ങളും വിരുദ്ധചേരികളിലാകും.\nഎങ്ങിനെയാണ് ജപ്പാനിലെ ഗവേഷകര് ടെട്രാന്യൂട്രോണ് കണ്ടെത്തിയത് എന്നു നോക്കാം. ബെറിലിയത്തെ ഒരു ടാര്ജ്റ്റായി വച്ച് അതിലേക്ക് ഓക്സിജന് അയോണുകളുടെ ഒരു ധാര തൊടുത്തുവിട്ടു. ഇതേത്തുടര്ന്നുേണ്ടായ ഹീലിയം–8 അണുകേന്ദ്രങ്ങളെ ദ്രാവക ഹീലിയത്തിലേക്ക് കടത്തിവിട്ടു. ഈ പ്രവര്ത്ത നത്തില് അല്ഫാണകണങ്ങള് ഉണ്ടാകുന്നത് ശാസ്ത്രജ്ഞരുടെ ശ്രദ്ധയില്പ്പെ ട്ടു. എപ്പോഴൊക്കെയാണ് ഒരുജോടി അല്ഫാല കണങ്ങള് ഉണ്ടാകുന്നത് അപ്പോഴൊക്കെ നാല് ന്യൂട്രോണുകള്കൂ ടി സ്വതന്ത്രമാക്കപ്പെടുന്നു. ന്യൂട്രോണുകള് ഓരോന്നും സ്വതന്ത്രമായാണ് ഉണ്ടാകുന്നതെങ്കില് അല്ഫാ കണങ്ങളുടെ ഊര്ജം് അതിന് പര്യാപ്തമല്ലാതെവരും. എന്നാല് നാലും കൂടിച്ചേര്ന്ന് ഒറ്റഘടനയായാണ് ഉണ്ടാകുന്നതെങ്കില് ഈ ഊര്ജംത മതിയാകും. ഇങ്ങിനെയാണ് ടെട്രാന്യൂട്രോണ് എന്ന വിപ്ളവകരമായ ആശയത്തില് ഗവേഷകര് എത്തിര്ച്ചേകര്ന്നണത്.\nടെട്രാന്യൂട്രോണുകളെ കണ്ടെത്താനുള്ള പരീക്ഷണം ഇതിനു മുമ്പും നടന്നിട്ടുണ്ട്. 2002ല് മിഗുവല് മാര്കേ്സ് എന്ന ശാസ്ത്രജ്ഞന്റെ നേതൃത്വത്തില് നാല്പ്പ്തോളം ഗവേഷകര് ചേര്ന്നു നടത്തിയ പരീക്ഷണത്തില് ടെട്രാന്യൂട്രോണ് കണ്ടെത്തിയതായി പ്രഖ്യാപിച്ചിരുന്നു. ഹാലോ ന്യൂക്ളിയസുകളെക്കുറിച്ചാണ് ഈ ശാസ്ത്രസംഘം ഗവേഷണം ചെയ്തുകൊണ്ടിരുന്നത്. സാധാരണയായി അണുകേന്ദ്രത്തില് ന്യൂട്രോണുകള് ശക്തമായി ബന്ധിക്കപ്പെട്ടിരിക്കുമ്പോള് ഹാലോ ന്യൂക്ളിയസില് ചില ന്യൂട്രോണുകള് കേന്ദ്രത്തില്നിിന്നും അല്പ്പംാ അകലെമാറി പ്രദക്ഷിണം ചെയ്തുകൊണ്ടിരിക്കും. ഇത്തരം ഘടനയുണ്ടെന്നു സംശയിക്കുന്ന ബെറിലിയം–14, ബെറിലിയം–15, ലിഥിയം–11 എന്നീ ന്യൂക്ളിയസുകളാണ് പരീക്ഷണത്തിന് ഉപയോഗിച്ചത്. കാര്ബ ണ് ടാര്ജ റ്റിലേക്കാണ് ന്യൂക്ളിയസുകള് തൊടുത്തുവിട്ടത്. പരീക്ഷണത്തില് ബെറിലിയം–14 ന് ഹാലോ ന്യൂക്ളിയസുണ്ടെന്ന് തെളിഞ്ഞു. ബെറിലിയത്തിന്റെ 10 ന്യൂട്രോണുകളില് രണ്ടെണ്ണം ഹാലോ ന്യൂട്രോണുകളാണെന്നാണ് കരുതുന്നത്. ബെറിലിയം–14 കാര്ബുണ് ടാര്ജ്റ്റിലേക്ക് തൊടുത്തുവിട്ടപ്പോള് ചില പ്രവര്ത്തിനങ്ങളില് ബെറിലിയം–10ഉം ടെട്രാന്യൂട്രോണും ഉണ്ടാകുന്നതായി കണ്ടെത്തി. ഇതിനര്ഥംത വിഘടനസമയത്ത് രണ്ടു ഹാലോ ന്യൂട്രോണുകളും കേന്ദ്രത്തിലുള്ള രണ്ടു ന്യൂട്രോണുകളും കൂടിച്ചേര്ന്നി രിക്കാമെന്നാണ്. മറ്റൊരു സാധ്യത ബെറിലിയത്തിന്റെ ഹാലോയില് നാല് ന്യൂട്രോണുകള് ഉണ്ടാകാമെന്നതാണ്. അതെന്തായാലും നാല് ന്യൂട്രോണുകള് കൂടിച്ചേര്ന്ന്് ടെട്രാന്യൂട്രോണ് സൃഷ്ടിക്കപ്പെട്ടു എന്നതാണ് പരീക്ഷണത്തിന്റെ പ്രസക്തി വര്ധിളപ്പിച്ചത്. എന്നാല് വേണ്ടത്ര തെളിവുകളില്ലെന്ന കാരണം പറഞ്ഞ് മാര്കേതസ് പരീക്ഷണത്തെ അന്ന് ശാസ്ത്രലോകം അംഗീകരിച്ചില്ല.\nടെട്രാന്യൂട്രോണ് യാഥാര്ഥ്യിമായാല് അത് ഗുരുത്വ തരംഗങ്ങളുടെ കണ്ടെത്തല്പോ്ലെ ശാസ്ത്രലോകത്ത് പുതിയ പരികല്പ്പഥനകള്ക്ക്മ നാന്ദികുറിക്കും. പ്രപഞ്ചത്തെക്കുറിച്ചുള്ള നമ്മുടെ ധാരണകള് പലതും പൊളിച്ചെഴുതേണ്ടതായും വരും.\nWritten By Sabu Jose


2 വര്‍ഷത്തിന് ശേഷം ഇന്ത്യക്കെതിരെയുള്ള വിസ നിരോധനം പിന്‍വലിച്ച് ചൈന ; ഇന്ത്യന് പൗരന്‍മാര്‍ക്ക് ആശ്വാസം - KeralaVoice\nHome Headline2വര്‍ഷത്തിന് ശേഷം ഇന്ത്യക്കെതിരെയുള്ള വിസ നിരോധനം പിന്‍വലിച്ച് ചൈന ; ഇന്ത്യന് പൗരന്‍മാര്‍ക്ക് ആശ്വാസം\n2 വര്‍ഷത്തിന് ശേഷം ഇന്ത്യക്കെതിരെയുള്ള വിസ നിരോധനം പിന്‍വലിച്ച് ചൈന ; ഇന്ത്യന് പൗരന്‍മാര്‍ക്ക് ആശ്വാസം\nബീജിംഗ് : ഇന്ത്യക്കാര്‍ക്കെതിരെ ഉണ്ടായിരുന്ന വിസ നിരോധനം പിന്‍വലിച്ച് ചൈന. കോവിഡ് മൂലമായിരുന്നു രണ്ട് വര്‍ഷത്തോളം നീണ്ട് നിന്ന വിസ നിരോധനം ചൈന നടപ്പിലാക്കിയത്. ചൈനയുടെ പുതിയ നടപടി ചൈനീസ് നഗരങ്ങളില് ജോലി ചെയ്യുന്ന ഇന്ത്യന് പ്രൊഫഷണലുകള്‍ക്കും അവരുടെ കുടുംബങ്ങള്‍ക്കും ചൈനയില് പഠിച്ചിരുന്ന ഇന്ത്യന് വിദ്യാര്‍ത്ഥികള്‍ക്കും ആശ്വാസമായിരിക്കുകയാണ്. നിരവധി ഇന്ത്യന് വിദ്യാര്‍ത്ഥികളാണ് ഉന്നത വിദ്യാഭ്യാസത്തിനായി ചൈനീസ് കോളേജുകളേയും യൂണിവേഴ്സിറ്റികളേയും ആശ്രയിച്ചിരുന്നത്. തിങ്കളാഴ്ചയാണ് ഇന്ത്യയിലെ ചൈനീസ് എംബസി വിസ നിരോധനം പിന്‍വലിക്കുന്ന കാര്യം അറിയിച്ചത്. ഇതോടെ ചൈനയിലെ എല്ലാ മേഖലയിലും ജോലി പുനരാരംഭിക്കാന് പോകുകയാണ് എന്ന സൂചനയാണ് ലഭിക്കുന്നത്. ചൈനയിലേക്ക് പോകാന് ആഗ്രഹിക്കുന്ന ഇന്ത്യന് പൗരന്മാരുടെയും കുടുംബത്തിന്റെയും വിസ അപേക്ഷകള് സ്വീകരിച്ചു തുടങ്ങിയെന്നും ചൈനീസ് എംബസി അറിയിച്ചു. 2020 മുതല് ഈ വിസ നിരോധനം ഉണ്ടായിരുന്നു. ചൈനയില് ഉപജീവനം നടത്തിയിരുന്ന നിരവധി ഇന്ത്യന് പൗരന്‍മാരെ ഈ വിസ നിരോധനം കാര്യമായി ബാധിച്ചിരുന്നു. പുതിയ നടപടി അവര്‍ക്ക് ഏറെ ആശ്വാസം നല്‍കുന്നതാണ്.\nഇന്ത്യക്കാര്‍ക്ക് പുറമെ, ചൈനീസ് പൗരന്മാരുടെ കുടുംബാംഗങ്ങള്‍ക്കും ചൈനീസ് സ്ഥിരതാമസ പെര്‍മിറ്റുള്ള വിദേശികള്‍ക്കും ചൈനയിലേക്ക് കുടുംബ സംഗമത്തിനോ ബന്ധുക്കളെ സന്ദര്‍ശിക്കുന്നതിനോ വിസയ്ക്ക് അപേക്ഷിക്കാമെന്ന് ന്യൂഡല്‍ഹിയിലെ ചൈനീസ് എംബസി അറിയിച്ചു. അടുത്തിടെ ചൈനയില് ജോലി ചെയ്യുന്ന നിരവധി ഇന്ത്യന് പൗരന്‍മാര് ഒറ്റപ്പെട്ടുപോയ കുടുംബങ്ങളെ തിരികെയെത്താന് വിദേശകാര്യ മന്ത്രി എസ് ജയശങ്കറിനോട് അഭ്യര്‍ത്ഥന നടത്തിയിരുന്നു. ഏപ്രിലില്, ഇന്ത്യയില് നിന്നുള്ള സമ്മര്‍ദ്ദത്തിന് ശേഷം ഒറ്റപ്പെട്ടുപോയ ചില ഇന്ത്യന് വിദ്യാര്‍ത്ഥികളെ തിരികെ കൊണ്ടുവരാന് ചൈന സമ്മതിക്കുകയും. മടങ്ങാന് ആഗ്രഹിക്കുന്ന വിദ്യാര്‍ത്ഥികളുടെ വിശദാംശങ്ങള് ശേഖരിക്കാന് ഇന്ത്യന് എംബസിയോട് ആവശ്യപ്പെടുകയും ചെയ്തിരുന്നു.\n12,000- ത്തിലധികം ഇന്ത്യന് വിദ്യാര്‍ത്ഥികള് മടങ്ങിവരാനുള്ള ആഗ്രഹം പ്രകടിപ്പിക്കുകയും അവരുടെ വിശദാംശങ്ങള് പ്രോസസ്സിംഗിനായി ചൈനീസ് സര്‍ക്കാരിന് കൈമാറുകയും ചെയ്തു. 2019 ഡിസംബറില് ചൈനയില് കൊറോണ പടര്‍ന്നു പിടിച്ചതിനാല് ചൈനയില് നിന്ന് ഇന്ത്യയിലെത്തിയ 23,000- ത്തിലധികം ഇന്ത്യന് വിദ്യാര്‍ത്ഥികള് തിരിച്ചുപോകാനാകാതെ ഇന്ത്യയില് കുടുങ്ങിക്കിടക്കുകയായിരുന്നു. പകര്‍ച്ചവ്യാധിയുടെ വ്യാപനം തടയാന് ചൈനീസ് സര്‍ക്കാര് ഏര്‍പ്പെടുത്തിയ നിയന്ത്രണങ്ങള് കാരണം അവര്‍ക്ക് ചൈനയിലേക്ക് മടങ്ങാന് കഴിഞ്ഞിരുന്നില്ല. അതേ സമയം വിസ നിരോധനം പിന്‍വലിച്ചെങ്കിലും ഇരു രാജ്യങ്ങളും തമ്മിലുള്ള വ്യോമ ഗതാ ഗതം എന്ന് തുറക്കും എന്ന കാര്യത്തെക്കുറിച്ച് വ്യക്തത വന്നിട്ടില്ല. നിലവില്, ഇരു രാജ്യങ്ങള്‍ക്കുമിടയിലുള്ള നയതന്ത്രജ്ഞര് മാത്രമാണ് ഈ വിമാന റൂട്ടുകളിലൂടെ യാത്ര ചെയ്യുന്നത്.\nPrevious articleദേശീയ റെക്കോര്‍ഡ് , വെള്ളിമെഡല് ; മടങ്ങിവരവില് മിന്നും പ്രകടനവുമായി നീരജ് ചോപ്ര\nNext articleപുതിയ മാറ്റങ്ങളുമായി ഖത്തര് ലോകകപ്പ് ; പുതിയ നിയമങ്ങള് ഇങ്ങനെ..


12 July 2015 8:48 AM GMT\nഡല്‍ഹിയിലെ ജന്‍പഥില്, പഞ്ചനക്ഷത്രഹോട്ടലായ ലേ മെറിഡിയനു മുന്നില് വെച്ചായിരുന്നു ഞങ്ങള് കയറിയിരുന്ന ഓട്ടോറിക്ഷയില് കപ്പലു പോലെയുള്ള ഒരു കാര് പാഞ്ഞു വന്നിടിച്ചത്. ഭാഗ്യം കൊണ്ട് ചോരയൊഴുകുന്ന പരിക്കൊന്നും ഉണ്ടായില്ല. എന്നാലും ഇടിയുടെ ആഘാതത്തില് ആകെ ഉലഞ്ഞു പോയ എന്‍റെ ശരീരം എവിടെയൊക്കെയോ അമര്‍ന്നു ചതഞ്ഞു... വേദനിച്ചു. രണ്ട് മാസത്തിനിപ്പുറം ഇപ്പോഴും വേദനിക്കുന്നു.\nഡല്‍ഹിയില് നിന്ന് സിയാല്‍ദയിലേക്ക് പോകുന്ന രാജധാനി എക്സ്പ്രസ്സില് കയറണമായിരുന്നു ഞങ്ങള്‍ക്ക്. ആദ്യമായാണ് ഞാന് രാജധാനിയില് കയറുന്നത്. പത്താം നമ്പര് പ്ലാറ്റ്ഫോമില് ബാഗും ചുമന്ന് കിതച്ച് കിതച്ച് എത്തിയപ്പോഴേക്കും ശരീരമാകെ വേദനിക്കുന്നുണ്ടായിരുന്നു.\nഡല്‍ഹി വിട്ടാല് ഉടനെ കുറെ ഇഷ്ടികപ്പാടങ്ങള് കാണുമെങ്കിലും പിന്നീട് കാര്‍ഷിക സമൃദ്ധി പച്ചപ്പായി നമ്മുടെ കണ്ണുകളെ വിരുന്നൂട്ടാതിരിക്കില്ല. അത് ആഹ്ലാദകരമായ ഒരു കാഴ്ച തന്നെയായിരുന്നു. ഗോതമ്പ് വയലുകളും അറ്റം കാണാത്ത പച്ചക്കറിപ്പാടങ്ങളും കടുകുചെടികള് പൂത്തുലഞ്ഞുണ്ടായ മഞ്ഞക്കടലും നോക്കെത്താദൂരത്തോളം വ്യാപിച്ചു കിടന്നു. ഫെബ്രുവരി മാസമായതുകൊണ്ട് അഞ്ചുമണിയായപ്പോഴേക്കും മൂടല്‍മഞ്ഞ് തന്‍റെ തൂവെള്ള സാരിയുമായി താഴ്ന്നിറങ്ങി കാഴ്ചകളെ മറയ്ക്കാന് തുടങ്ങി.\nഗയയ്ക്കടുത്ത മഖ്സൂദ്പൂരിലെ രാജാസാഹേബും റാണി സാഹിബയുമായിരുന്നു ആതിഥേയര്. എല്ലാ നിലയ്ക്കും രാജകീയമായ സ്വീകരണവും താമസവും തന്നെയായിരുന്നു കാത്തിരുന്നത്. ഗയ സ്റ്റേഷനില് എന്‍ഡവര് കാത്ത് നിന്നിരുന്നു. ഗയ ടൌണിലെ കൊച്ചു കൊട്ടാരത്തിലേക്കായിരുന്നു ആദ്യം പോയത്. കൊട്ടാരത്തിനു മുന്നില് വലിയൊരു കുന്നും അതിന്‍റെ ഉച്ചിയില് പ്രകാശത്തില് കുളിച്ചു നില്‍ക്കുന്നൊരു അമ്പലവുമുണ്ടായിരുന്നു. കൊച്ചുകൊട്ടാരത്തെ ആദ്യം കോള്‍ഡ് സ്റ്റോറേജാക്കി മാറ്റി, ഇപ്പോള് അത് പ്രവര്‍ത്തിക്കുന്നില്ല. അതുകൊണ്ട് കെട്ടിടത്തെ ഒരു സ്കൂള് ആക്കി മാറ്റാനുള്ള പരിശ്രമത്തിലായിരുന്നു അവര്. സൂര്യനുദിക്കും മുന്‍പേ കെട്ടിടം മുഴുവന് നടന്നു കണ്ടു. അനവധി കൂറ്റന് മുറികള് കൊട്ടാരത്തിലുണ്ടായിരുന്നു. കുറെ സഹായികളുമുണ്ടായിരുന്നു. പലരും ഇരുപത്തഞ്ചും മുപ്പതും കൊല്ലമായി രാജാസാഹേബിനൊപ്പം ജോലി ചെയ്യുന്നവരാണ്. അതിഥികളുടേയും കാലു തൊട്ട് വന്ദിക്കുക എന്നത് അവരുടെ നിത്യപ്പതിവാണെന്ന് തോന്നി. വളരെക്കൂടുതല് വിനയവും മര്യാദയും പെരുമാറ്റത്തില് പ്രകടിപ്പിക്കുന്നവരായിരുന്നു അവരെല്ലാവരും തന്നെ.\nഗയ ഒരു വലിയ പട്ടണമല്ല, എന്നാല് വലുപ്പമാര്‍ജ്ജിക്കാനുള്ള എല്ലാ പരിശ്രമങ്ങളും നടക്കുന്നുണ്ട്. വളരെ വീതി കുറഞ്ഞ വഴികളും വഴികള്‍ക്കരികില് ആണ്-പെണ് സമത്വത്തോടെ പ്രാഥമിക ദിനകൃത്യങ്ങള് നിര്‍വഹിക്കുന്ന സാധാരണക്കാരും നിറഞ്ഞ ഒരു പട്ടണമായിട്ടാണ് ആ പ്രഭാതത്തില് ഗയ പ്രത്യക്ഷപ്പെട്ടത്. ഫല്‍ഗു നദിയ്ക്ക് മേലെയുള്ള വലിയ പാലവും വീതി കൂടാന് പരിശ്രമിക്കുന്ന വഴികളും വലിയ കുഴികളുമെല്ലാമായി എന്‍ഡവര് ഓളത്തില് ചാഞ്ചാടുന്ന തോണിയെപ്പോലെ മഖ്സൂദ്പൂര് ലക്ഷ്യമാക്കി നീങ്ങി.\nരാംശില കുന്നും ഫല്‍ഗു നദിയും പശുവുമായി ബന്ധപ്പെട്ട ഒരു രാമായണകഥ പറഞ്ഞു തരികയായിരുന്നു റാണി സാഹിബാ. ദശരഥന്‍റെ ശ്രാദ്ധത്തിനു ഫല്‍ഗു നദിയുടെ കരയില് സീത എല്ലാ തയാറെടുപ്പും ചെയ്ത് ശ്രീരാമനേയും ലക്ഷ്മണനേയും കാത്തിരുന്നുവെങ്കിലും അവര് നേരത്തിനു എത്താതിരുന്നതുകൊണ്ട് സീത തന്നെ എല്ലാ കര്‍മ്മങ്ങങ്ങളും ചെയ്തു, സ്ത്രീയായതുകൊണ്ട് ഇത്തരം കര്‍മ്മങ്ങള് ചെയ്യുന്നതില് വിലക്കുള്ള സീത കര്‍മ്മങ്ങള് ചെയ്തുവെന്ന് ആരും വിശ്വസിച്ചില്ലെങ്കിലോ എന്ന് കരുതി രാംശിലയേയും ഫല്‍ഗു നദിയേയും നദിക്കരയില് മേഞ്ഞിരുന്ന ഒരു പശുവിനേയും സാക്ഷിയായി വിളിച്ചു. സാക്ഷി പറഞ്ഞുകൊള്ളാമെന്ന് ഏറ്റ മൂന്നു പേരും ശ്രീരാമനേയും ലക്ഷ്മണനേയും കണ്ടപ്പോള് കാലുമാറി. 'ആ സീത ചെയ്തിട്ടുണ്ടാവും ഞങ്ങളെങ്ങും കണ്ടില്ല.. ആ അറിഞ്ഞു കൂടാ' എന്നായി... സീത അന്ന് ശപിച്ചതാണത്രേ, ആ ശാപഫലമായി ഇന്നും രാംശിലാ കുന്നില് ഒരു പുല്ലു പോലുമില്ല. ഫല്‍ഗു നദിയില് വെള്ളവുമില്ല, പശു സ്പര്‍ശിച്ചാല് പിന്നെ ആ ഭക്ഷണമോ പൂവോ പൂജയ്ക്കെടുക്കുകയുമില്ല. സീതയോട് ചെയ്ത വിശ്വാസവഞ്ചനയ്ക്കുള്ള ശിക്ഷയാണത്!\nഗയയിലെ റോഡുകളില് എന്‍ഡവര് ചാഞ്ചാടുകയായിരുന്നെങ്കില് മഖ്സൂദ് പൂരിലെക്കുള്ള വഴി തിരിഞ്ഞപ്പോള് അതിനു ഭ്രാന്തു പിടിച്ച പോലെയായി. അത് വലിയ കിണറുകളില് ചെന്നു വീഴും പിന്നെ ചീറിക്കൊണ്ട് എണീക്കും. കുറച്ചു മിനിറ്റുകള് ഒന്നു സമാധാനിക്കാന് ശ്രമിക്കും. വീണ്ടും കിണറില് വീഴും. വല്ലാത്ത നാട്ടുവഴികളായിരുന്നു അത്, വഴിക്കിരുവശവും സിര്‍ക്കൊണ്ട പുല്ലുകള് ഒരു വനം പോലെ വളര്‍ന്നു നിന്നിരുന്നു. ഉത്തരേന്ത്യയിലെ പ്രധാന നാടന് ഇരിപ്പിടങ്ങളായ മോഡകളും മോഡക്കസേരകളും നിര്‍മ്മിക്കുന്നതും പാവങ്ങള് പുര മേയുന്നതും ഈ സിര്‍ക്കൊണ്ട പുല്ലുകള് ഉപയോഗിച്ചാണ്.\nഷേര്‍ഷാ സൂരി പണിത കോട്ടയുടെ താഴ്വാരത്തിലായിരുന്നു മഖ്സൂദ്പൂര് കൊട്ടാരം. ഡല്‍ഹിയിലെ ല്യുട്ട്യന്‍സ് ബംഗ്ലാവുകളെ ഓര്‍മ്മിപ്പിക്കുന്ന ഒരു നിര്‍മ്മിതിയായിരുന്നു അത്. ഡല്‍ഹിയില് നിന്ന് കല്‍ക്കത്ത വരെ പോകുന്ന ഗ്രാന്‍റ് ട്രങ്ക് റോഡ് ഷേര്‍ഷായുടെ ഈ കോട്ടയ്ക്കരികിലൂടെയാണ്. ആ വഴി നിര്‍മ്മിച്ച് ചുങ്കം പിരിയ്ക്കാനും കച്ചവടം നിയന്ത്രിക്കാനും പൊതുവേ ഭരണം സുഗമമാക്കാനും ഉള്ള ഭരണപരമായ സംവിധാനമായിട്ടാണ് ഷേര്‍ഷാ ആ കോട്ട പണിതത്. കോട്ട ഇപ്പോള് ഏകദേശം പൂര്‍ണമായും ഇടിഞ്ഞു പൊളിഞ്ഞു കഴിഞ്ഞു. വിഷപ്പാമ്പുകളുടെ വിഹാരകേന്ദ്രമാണ് അവിടം. അതുകൊണ്ട് കോട്ട കാണാനുള്ള ആഗ്രഹം തീര്‍ത്തും ഉപേക്ഷിക്കേണ്ടി വന്നു.\nമഖ്സൂദ് പൂര് രാജ്യം ശരിക്കും കാളീദേവിയുടെയാണ്. അവസാനത്തെ രാജാവ് ആണ്മക്കളില്ലാത്തതുകൊണ്ടാവണം രാജ്യം കാളിദേവിക്ക് സമര്‍പ്പിക്കുകയായിരുന്നു. അനവധി തര്‍ക്കങ്ങളും വഴക്കുകളും കോടതികേസുകളും ഒക്കെയായി ഒരു ട്രസ്റ്റും അതിന്‍റെ നടത്തിപ്പുകാരായി രാജാസാഹേബും റാണിസാഹിബായും പ്രവര്‍ത്തിക്കുന്നു. സിവില് സര്‍വീസ് ഉദ്യോഗസ്ഥനായിരുന്ന രാജാസാഹേബും റാണി സാഹിബായും എന്‍റെ കൂട്ടുകാരനും എനിക്കും വ്യക്തിപരമായും ഒത്തിരി സഹായങ്ങള് ചെയ്തു തന്നിട്ടുണ്ട്. അവര്‍ക്ക് ലാറിബേക്കര് നിര്‍മ്മിതികളില് വലിയ താല്‍പര്യമായിരുന്നു. ഡല്‍ഹിയിലും ഡെറാഡൂണിലും ബീഹാറിലും ഒക്കെ ശൌചാലയങ്ങളും സ്കൂളുകളും വീടുമെല്ലാം അവര് പണിയിച്ചിട്ടുണ്ട്. വര്‍ഷങ്ങള്‍ക്കു മുന്‍പ് ഞങ്ങള് നിര്‍മ്മിച്ച ശൌചാലയം ആ ഗ്രാമത്തിലുണ്ടായിരുന്നു. റാണി സാഹിബാ പ്രത്യേക താല്‍പര്യമെടുത്ത് കൊട്ടാരം നവീകരിക്കുമ്പോഴെല്ലാം ലാറിബേക്കര് നിര്‍മ്മിതി തന്നെ തെരഞ്ഞെടുത്ത് പോന്നു. അങ്ങനെ ഞങ്ങളൂം സുഹൃത്തുക്കളും ചേര്‍ന്ന് വര്‍ഷങ്ങള്‍ക്കു മുന്‍പ് നവീകരിച്ച സ്യൂട്ട് മുറിയില് താമസിക്കുന്നത് സന്തോഷകരമായ ഒരനുഭവമായിരുന്നു. ലാറിബേക്കറുടെ സ്നേഹവാല്‍സല്യങ്ങള് ദൂരെ ദൂരെ ബീഹാറിലും ഒരു തലോടലായി അനുഭവപ്പെടുകയായിരുന്നു.\nപക്കിബാഗ് എന്ന് പേരുള്ള ഒരു മാവിന് തോപ്പിലേക്കായിരുന്നു സ്യൂട്ട് മുറി തുറക്കുന്നത്. പലതരം മാവുകള് നിരന്ന് നില്‍ക്കുന്ന ആ തോട്ടത്തില് കുയിലുകള് മല്‍സരിച്ച് പാടിക്കൊണ്ടിരുന്നു. രണ്ട് മൂന്ന് രാംപൂര് ഹൌണ്ടുകള് ഇടിവെട്ടുന്ന ശബ്ദത്തില് കുരച്ച് പേടിപ്പിച്ചിരുന്നു. പേടി എനിക്ക് മാത്രമായിരുന്നു. കുയിലുകള്‍ക്ക് ഭയമൊട്ടുമില്ലായിരുന്നു. മാവിന് തോപ്പിനപ്പുറത്ത് ബീഹാറിന്‍റെ കാര്‍ഷിക സമൃദ്ധി ഏക്കറുകളോളം പച്ചപ്പായി പരന്നു കിടന്നു, നെല്ലും പച്ചക്കറിയും വിളയുന്ന പാടങ്ങള് ചക്രവാളം മുട്ടിയിരുന്നു. ശരിക്കും കണ്ണുകളേയും മനസ്സിനേയും കുളിര്‍പ്പിക്കുന്ന ഹരിത സമൃദ്ധി.\nകൊട്ടാരത്തിലെ ഹോമിയോ ഡിസ്പെന്‍സറിയില് സൌജന്യ ചികില്‍സയുണ്ട്. അവിടെ വരുന്ന മനുഷ്യരെ കണ്ടപ്പോള് എന്‍റെ നെഞ്ചു പിടഞ്ഞു. അരക്കഴഞ്ച് മാംസം പോലും ശരീരത്തിലില്ലാത്തവര്. തടിച്ചുരുണ്ട ബീഹാറികളെ ഈ യാത്രയില് എനിക്ക് കാണാനേ കഴിഞ്ഞില്ല. എല്ലും തോലുമായവര്, മൂക്കീരൊലിപ്പിക്കുന്ന ചന്തി തേമ്പിയ വയറുന്തിയ കുട്ടികള്, വയറും പുറവും ഒന്നായിത്തീര്‍ന്ന സ്ത്രീകള്... കര്‍ഷകര് കൂടുതലും വ്യവസായികള് കുറവുമായ ബീഹാറില് പട്ടിണി മഴയായി പെയ്യുന്നുണ്ടെന്ന് കരുതാനേ എനിക്ക് കഴിഞ്ഞുള്ളൂ.


പന്നീര്‍സെല്‍വം ഉപമുഖ്യമന്ത്രിയായി സത്യപ്രതിജ്ഞ ചെയ്തു - Swale Online Malayalam News\nHome Exclusive National Top News പന്നീര്‍സെല്‍വം ഉപമുഖ്യമന്ത്രിയായി സത്യപ്രതിജ്ഞ ചെയ്തു\nപന്നീര്‍സെല്‍വം ഉപമുഖ്യമന്ത്രിയായി സത്യപ്രതിജ്ഞ ചെയ്തു\nat 8/21/2017 05:31:00 pm Exclusive, National, Top News,\nതമിഴ്നാട്ടില് ഇടഞ്ഞ് നില്ക്കുന്ന അണ്ണാ ഡി.എം.കെ ഒ.പി.എസ് പക്ഷവും ഇ.പി.എസ് പക്ഷവും ഒന്നായി\nചെന്നൈ: തമിഴ്നാട്ടില് ഇടഞ്ഞ് നില്ക്കുന്ന അണ്ണാ ഡി.എം.കെ ഒ.പി.എസ് പക്ഷവും ഇ.പി.എസ് പക്ഷവും ഒന്നായി. പാര്‍ട്ടിയില് നിന്നും ജനറല് സെക്രട്ടറിയായ വികെ ശശികലയെ പുറത്താക്കാന് തീരുമാനമായതോടെ ഇരു നേതാക്കളും ലയനപ്രഖ്യാപനം നടത്തി. പാര്‍ട്ടി ആസ്ഥാനത്ത് ഇരുനേതാക്കളും കൈകൊടുത്തു.\nതങ്ങളുടെ ആദ്യ പരിഗണന നഷ്ടപ്പെട്ട പാര്‍ട്ടി ചിഹ്നമായ രണ്ടില തിരിച്ചെടുക്കല് ആയിരിക്കുമെന്ന് ലയനത്തിന് ശേഷം ഇ പളനിസ്വാമി പറഞ്ഞു. അമ്മ നല്കിയ വാഗ്ദാനങ്ങള് ഞങ്ങള് നിറവേറ്റും. തനിക്ക് ശേഷം 100 വര്‍ഷക്കാലം എഐഎഡിഎംകെ നിലനില്‍ക്കുമെന്നാണ് അമ്മ പറഞ്ഞത്. അതിന്റെ പൂര്‍ണതയ്ക്ക് വേണ്ടി ഞങ്ങല് പ്രവര്‍ത്തിക്കുമെന്നും പളനിസ്വാമി വ്യക്തമാക്കി.


Sukumarans sons entering into Cinema - Malayalam Filmibeat\nസുകുമാരന്റെ മക്കള് സിനിമയിലേക്ക്\n| Published: Thursday, December 20, 2001, 5:30 [IST]\nകൊട്ടാരക്കരയുടെയും ബാലന് കെ. നായരുടെയും മക്കള്‍ക്ക് പിന്നാലെ സുകുമാരന്റെ മക്കളും സിനിമയിലേക്ക്. സുകുമാരന്റെ മക്കളായ ഇന്ദ്രജിത്തും പൃഥ്വിരാജുമാണ് സിനിമയില് അരങ്ങേറുന്നത്.\nവിനയന്റെ ഊമപ്പെണ്ണിന് ഉരിയാടാ പയ്യന് എന്ന ചിത്രത്തില് വില്ലന് വേഷം അവതരിപ്പിക്കുകയാണ് ഇന്ദ്രജിത്ത്. രഞ്ജിത്ത് സംവിധാനം ചെയ്യുന്ന പുതിയ ചിത്രത്തില് നായകവേഷം ചെയ്താണ് പൃഥ്വിരാജ് സിനിമയില് അരങ്ങേറ്റം കുറിക്കുന്നത്.\nഇന്ദ്രജിത്ത് നേരത്തെ ടെലിവിഷന് സീരിയലുകളില് അഭിനയിച്ചിട്ടുണ്ട്. ചെന്നൈയില് സോഫ്റ്റ്വെയര് എഞ്ചിനീയറാണ് ഇന്ദ്രജിത്ത്. പൃഥ്വിരാജ് ആസ്ട്രേലിയയില് ബാച്ചിലര് ഒഫ് ഇന്‍ഫര്‍മേഷന് ടെക്നോളജിക്ക് പഠിക്കുന്നു.\nസുകുമാരന്റെ ഭാര്യ മല്ലികാ സുകുമാരനും ഇപ്പോള് അഭിനയരംഗത്തുണ്ട്. ടെലിവിഷന് സീരിയലുകളിലാണ് മല്ലിക അഭിനയിക്കുന്നത്.\nപ്രഗത്ഭ നടന്മാരുടെ മക്കള് സിനിമയില് അഭിനയിക്കുന്നത് മലയാളത്തില് മുമ്പുമുണ്ടായിട്ടുണ്ട്. കൊട്ടാരക്കര ശ്രീധരന്‍നായരുടെ മകനായ സായികുമാറും ബാലന് കെ. നായരുടെ മകനായ മേഘനാദനും നടന്മാരെന്ന നിലയില് ശ്രദ്ധിക്കപ്പെട്ടവരാണ്. നാടകകൃത്തും ചലച്ചിത്ര-നാടക നടനുമായ അന്തരിച്ച എന്. എന്. പിള്ളയുടെ മകനാണ് നടന് വിജയരാഘവന്.


മൻസൂറിൻ്റെ കൊലപാതകത്തിന് പിന്നിൽ വത്സൻ പനോളിയുടെ ഗൂഢാലോചനയെന്ന് കെ.സുധാകരൻ | K Sudhakaran about mansoor murder\nമൻസൂറിൻ്റെ കൊലപാതകത്തിന് പിന്നിൽ വത്സൻ പനോളിയുടെ ഗൂഢാലോചനയെന്ന് കെ.സുധാകരൻ\nവോട്ടെടുപ്പ് ദിനമായ ചൊവ്വാഴ്ച വൈകിട്ട് എട്ട് മണിയോടെയാണ് മുസ്ലീം ലീഗ് പ്രവ‍ർത്തകരായ മുഹ്സിൻ, സഹോദരൻ മൻസൂ‍ർ എന്നിവരെ ഇരുപതോളം പേരടങ്ങിയ ഡിവൈഎഫ്ഐ പ്രവർത്തകർ ആക്രമിച്ചത്.\nPanoor, First Published Apr 7, 2021, 2:12 PM IST\nകണ്ണൂർ: മുസ്ലീം ലീഗ് പ്രവർത്തകൻ മൻസൂറിൻ്റെ കൊലപാതകത്തിൽ ഗൂഢാലോചന ആരോപിച്ച് കോൺഗ്രസ് നേതാവ് കെ.സുധാകരൻ. തെരഞ്ഞെടുപ്പിൽ വിചാരിച്ച മുന്നേറ്റം ഉണ്ടാക്കാൻ പറ്റാത്തതിൻ്റെ നിരാശയിലാണ് മൻസൂറിനെ കൊലപ്പെടുത്തിയത്. ഇത്തരം പ്രകോപനം ഇനിയും എൽഡിഎഫ് ആവ‍ർത്തിച്ചാൽ കൈയ്യും കെട്ടി നോക്കി നിൽക്കില്ലെന്നും കെ.സുധാകരൻ പറഞ്ഞു. കൊലപാതകത്തിന് പിന്നിൽ വലിയ ഗൂഢാലോചനയുണ്ട്. കൂത്തുപറമ്പിലെ സിപിഎം നേതാവ് വത്സൻ പനോളിയാണ് ഇതിന് പിന്നിലെന്നും സുധാകരൻ ആരോപിച്ചു. സിപിഎം കണ്ണൂർ ജില്ലാ സെക്രട്ടേറിയറ്റ് അംഗമാണ് വത്സൻ പനോളി.\nവോട്ടെടുപ്പ് ദിനമായ ചൊവ്വാഴ്ച വൈകിട്ട് എട്ട് മണിയോടെയാണ് മുസ്ലീം ലീഗ് പ്രവ‍ർത്തകരായ മുഹ്സിൻ, സഹോദരൻ മൻസൂ‍ർ എന്നിവരെ ഇരുപതോളം പേരടങ്ങിയ ഡിവൈഎഫ്ഐ പ്രവർത്തകർ ആക്രമിച്ചത്. പോളിംഗ് ബൂത്തിൽ യുഡിഎഫ് ഏജൻ്റായ മുഹസിനെ തേടിയെത്തിയ സിപിഎം പ്രവർത്തകർ ബോംബെറിഞ്ഞ് ഭീകരാന്തരീക്ഷം സൃഷ്ടിച്ച ശേഷം മുഹസിൻ്റെ അനിയനായ മൻസൂറിൻ്റെ കാലിന് വെട്ടുകയായിരുന്നു. ഗുരുതരമായി പരിക്കേറ്റ മൻസൂറിനെ ആദ്യം തലശ്ശേരി ജനറൽ ആശുപത്രിയിലും പിന്നീട് കോഴിക്കോട്ടെ സ്വകാര്യ ആശുപത്രിയിലും എത്തിച്ചെങ്കിലും ഇന്ന് പുലർച്ചെ മരണപ്പെടുകയായിരുന്നു.\nമൻസൂറിൻ്റെ കൊലപാതകം വ്യക്തിപരമായ കാരണങ്ങളാലാണെന്ന് സിപിഎം പ്രതിരോധിക്കുമ്പോൾ കൃത്യമായ രാഷ്ട്രീയ കൊലയാണ് നടന്നതെന്ന് കോൺഗ്രസും മുസ്ലീംലീഗും തിരിച്ചടിക്കുന്നു. കോഴിക്കോട് മെഡിക്കൽ കോളേജിൽ എത്തിച്ച മൻസൂറിൻ്റെ മൃതദേഹം പോസ്റ്റ്മോ‍ർട്ടത്തിന് ശേഷം പാനൂരിലെ വീട്ടിൽ എത്തിക്കും.


pak singer's detention പാക് ഗായക\nന്യൂദല്‍ഹി: ന്യൂദല്‍ഹി എയര്‍പോര്‍ട്ടില് വച്ച് പാക് ഗായകന് റാഹത് ഫെച്ച് അലി ഖാനെ കസ്റ്റഡിയിലെടുത്തത് വിവാദമാകുന്നു. കണക്കില്‍പെടാത്ത വിദേശ കറന്‍സി കൈവശം വച്ചതിനാണ് റാഹത്തിനെ കസ്റ്റഡിയിലെടുത്തത്.\nഗായകനെ കസ്റ്റഡിയിലെടുത്തതിനെതിരെ പാക്കിസ്ഥാന് ആഭ്യന്തരമന്ത്രി റഹ്മാന് മാലിക് തന്നെ രംഗത്തെത്തിയിരിക്കുകയാണ്. റാഹത്തിനെ മോചിപ്പിക്കുന്നതുമായി ബന്ധപ്പെട്ട് പാക്കിസ്ഥാന്റെ ഇന്ത്യന് ഹൈക്കമ്മീഷണര് ഷാഹിദ് മാലികിനോട് റഹ്മാന് മാലിക് ചര്‍ച്ചനടത്തി.\nഎന്നാല് ഇക്കാര്യത്തില് നിയമപ്രകാരം മുന്നോട്ട് പോകുമെന്ന് ഗവണ്‍മെന്റ് വൃത്തങ്ങള് അറിയിച്ചു. കണക്കില്‍പെടാത്ത വിദേശ കറന്‍സികളുമായി ബന്ധപ്പെട്ട നിയമങ്ങള് ഇന്ത്യക്കാര്‍ക്ക് മാത്രമല്ല ബാധകമാവുക എന്നും അവര് കൂട്ടിച്ചേര്‍ത്തു.\nറാഹത്തിനെ ഡയറക്ടറേറ്റ് ഓഫ് റവന്യൂ ഇന്റലിജന്‍സ് ഓഫീസിലേക്ക് കൊണ്ടുപോയ ഇയാളെ ചോദ്യം ചെയ്തുവരികയാണ്. പാക്കിസ്ഥാനി ഉദ്യോഗസ്ഥര്‍ക്കും അവിടെ എത്താന് നിര്‍ദേശം നല്‍കിയിട്ടുണ്ട്.\nഞാറാഴ്ച രാത്രി ദല്‍ഹി ഇന്ദിരാഗാന്ധി ഇന്റര്‍നാഷണല് എയര്‍പോര്‍ട്ടില് വച്ചാണ് റാഹത്ത് അലി ഖാനെ കസ്റ്റഡിയിലെടുത്തത്. കണക്കില്‍പ്പെടാതെ 1.24ലക്ഷം യു.എസ് ഡോളര് കൈവശം വച്ചതിനാലായിരുന്നു ഇത്. അദ്ദേഹത്തിന്റെ മാനേജര് ചിത്രേഷ് ശ്രീവാസ്തവയെയും കസ്റ്റഡിയിലെടുത്തിട്ടുണ്ട്.\nപരിശോധനാസമയത്ത് വിദേശ കറന്‍സികള് കയ്യിലുള്ള കാര്യം കംസ്റ്റംസ് ഉദ്യോഗസ്ഥരോട് ഇയാള് പറഞ്ഞിരുന്നില്ല.


ആശങ്കപ്പുറം | Malappuram | Kerala | Deshabhimani | Saturday Aug 15, 2020\nജില്ലയിൽ കലക്ടർ കെ ഗോപാലകൃഷ്‌ണനും ജില്ലാ പൊലീസ് മേധാവി യു അബ്ദുൾ കരീമിനും കോവിഡ് 19 സ്ഥിരീകരിച്ചതിനെ തുടർന്ന് ആശങ്ക കനത്തു. ഭരണ സിരാകേന്ദ്രമായ കലക്ടറേറ്റിൽ അസി. കലക്ടറും സബ് കലക്ടറും ഉൾപ്പെടെ ഉന്നത ഉദ്യോഗസ്ഥർക്കും രോഗം സ്ഥിരീകരിച്ചതോടെ ജില്ലയിൽ കോവിഡ് പ്രതിരോധം ഉൾപ്പെടെ ആശങ്കയിലായി.\nകോവിഡ് പ്രതിരോധത്തിന് നേതൃത്വം നൽകുന്ന ഉദ്യോഗസ്ഥർക്കാണ് രോഗം സ്ഥിരീകരിച്ചത്. ഡിഎംഒ ഉൾപ്പെടെ നിരീക്ഷണത്തിലാണ്. ജില്ലാ പൊലീസ് മേധാവിക്ക് കോവിഡ് ബാധിച്ചത് പൊലീസിലും പ്രതിസന്ധി സൃഷ്ടിച്ചിട്ടുണ്ട്. പെരിന്തൽമണ്ണ സബ് കലക്ടർക്ക് ഉൾപ്പെടെ രോഗം സ്ഥിരീകരിച്ചത് അവിടെയും ആശങ്ക കനപ്പിച്ചിട്ടുണ്ട്.\nകരിപ്പൂർ വിമാനദുരന്ത മുഖത്ത് സജീവമായിരുന്ന ഉദ്യോഗസ്ഥരാണ് കലക്ടറും എസ്‌പിയും. ഇരുവരും ദുരന്തമുണ്ടായ വെള്ളിയാഴ്‌ച രാത്രി മുതൽ പിറ്റേദിവസം വൈകുന്നേരം വരെ വിമാനത്താവളത്തിൽ സജീവമായിരുന്നു. ഇതിനിടയിൽ നൂറുകണക്കിന് പേരുമായാണ് സമ്പർക്കത്തിൽ ഏർപ്പെട്ടത്. മുഖ്യമന്ത്രിയും മന്ത്രിമാരും ജനപ്രതിനിധികളും ഉൾപ്പെടെ പ്രമുഖർ അടങ്ങുന്നതാണ് സമ്പർക്ക പട്ടിക. എന്നാൽ, ഇവരെ കൂടാതെ നിരവധി പേർ നേരിട്ടും അല്ലാതെയും ഇരുവരുമായി സമ്പർക്കത്തിൽ ഏർപ്പെട്ടിട്ടുണ്ട്.\nകേന്ദ്ര വ്യോമയാന മന്ത്രി ഹർദീപ് സിങ് പുരി വിമാനത്താവളം സന്ദർശിച്ചപ്പോൾ എസ്‌പി ഒപ്പമുണ്ടായിരുന്നു. വിമാനത്താവള ഡയറക്ടറുടെ ഓഫീസിൽ വാർത്താസമ്മേളനം വിളിച്ചപ്പോഴും എസ്‌പി എത്തി. കേന്ദ്ര സഹമന്ത്രി വി മുരളീധരൻ, എം കെ രാഘവൻ എംപി, ബിജെപി സംസ്ഥാന പ്രസിഡന്റ് കെ സുരേന്ദ്രൻ എന്നിവരും ഒപ്പമുണ്ടായിരുന്നു. എന്നാൽ, എസ്‌പി അടുത്ത് ഇടപഴകിയിട്ടില്ലാത്തതിനാൽ സമ്പർക്കപ്പട്ടികയിൽ ഇവരാരും ഉൾപ്പെട്ടിട്ടില്ല. വിമാനത്താവളത്തിൽ രക്ഷാപ്രവർത്തനത്തിൽ ഏർപ്പെട്ട നാട്ടുകാർ, വിമാനത്താവള സുരക്ഷാവിഭാഗം, ഫയർഫോഴ്‌സ്, പൊലീസ്, മാധ്യമ പ്രവർത്തകർ എന്നിവർ ഉൾപ്പെടെ സമ്പർക്കത്തിൽ ഏർപ്പെട്ട നിരവധി പേർ വെറെയും ഉണ്ട്.\nകരിപ്പൂരിൽ രക്ഷാപ്രവർത്തനത്തിൽ ഏർപ്പെട്ടവർ ക്വാറന്റൈനിൽ പോകണമെന്ന് ആരോഗ്യ വകുപ്പ് ശനിയാഴ്‌ചതന്നെ നിർദേശം നൽകിയിരുന്നു. അന്നുമുതൽ കലക്ടർ ക്വാറന്റൈനിലാണ്. ഗൺമാന് രണ്ട് ദിവസം മുമ്പ് കോവിഡ് സ്ഥിരീകരിച്ചതിനെ തുടർന്ന് എസ്‌പിയും ക്വാറന്റൈനിലായിരുന്നു. ഇത് കൂടുതൽ പേർക്ക് രോഗം പടരാതിരിക്കാൻ കാരണമായി. കോവിഡ് സ്ഥിരീകരിച്ച അസി. കലക്ടർ, പെരിന്തൽമണ്ണ സബ് കലക്ടർ എന്നിവരും തുടർ ദിവസങ്ങളിൽ ഓഫീസിൽ എത്തിയിരുന്നില്ല.


സോഷ്യല് മീഡിയയില് ഹണി ട്രാപ്പ് സംഘങ്ങള് സജീവം; മുന്നറിയിപ്പുമായി പോലീസ് - Leading Online News Websites In America | nerkazhcha.com\nHomeNewsKeralaസോഷ്യല് മീഡിയയില് ഹണി ട്രാപ്പ് സംഘങ്ങള് സജീവം; മുന്നറിയിപ്പുമായി പോലീസ്\nസോഷ്യല് മീഡിയയില് ഹണി ട്രാപ്പ് സംഘങ്ങള് സജീവം; മുന്നറിയിപ്പുമായി പോലീസ്\nതിരുവനന്തപുരം ; ആളുകളെ ഹണി ട്രാപ്പില് കുടുക്കുന്ന സംഘങ്ങള്‍ക്ക് എതിരെ മുന്നറിയിപ്പുമായി കേരള പോലീസ്. പോലീസിന്റെ ഔദ്യോഗിക ഫേസ്ബുക്ക് പേജില് പോസ്റ്റ് ചെയ്ത സന്ദേശത്തിലാണ് മുന്നറിയിപ്പ് നല്‍കുന്നത്. ട്രാപ്പില്‍പെട്ടാല് യാതൊരു കാരണവശാലും തട്ടിപ്പുകാര്‍ക്ക് പണം കൈമാറരുതെന്നും ഉടന് തന്നെ പോലീസില് പരാതി നല്‍കണമെന്നും പോസ്റ്റില് പറയുന്നു.\nപോസ്റ്റ് ഇങ്ങനെ: അപരിചിതമായ പ്രൊഫൈലുകളില് നിന്ന് വരുന്ന സൗഹൃദക്ഷണത്തിലൂടെയാണ് തട്ടിപ്പിന്റെ തുടക്കം. തുടര്‍ന്ന് വീഡിയോ കോളിന് ക്ഷണിക്കുകയും, കാള് അറ്റന്‍ഡ് ചെയ്താല് മറുവശത്തു അശ്‌ളീല വീഡിയോ പ്രത്യക്ഷപ്പെടുകയും, വിന്‍ഡോ സ്‌ക്രീനില് ഫോണ് അറ്റന്‍ഡ് ചെയ്യുന്ന ആളുടെ മുഖം ഉള്‍പ്പെടെ റെക്കോര്‍ഡ് ചെയ്‌തെടുത്തതിന് ശേഷം പണം ആവശ്യപ്പെടുകയും ചെയ്യും.\nനമ്മുടെ സുഹൃത്തുക്കള്‍ക്കും ബന്ധുക്കള്‍ക്കും ഈ വീഡിയോ അയച്ചു കൊടുക്കുമെന്ന് ഭീഷണിപ്പെടുത്തിയാകും പണം ആവശ്യപ്പെടുക. വീഡിയോ സാമൂഹിക മാധ്യമങ്ങളിലും യു ട്യൂബിലും ഇടുമെന്നും അല്ലെങ്കില് പണം വേണമെന്നുമാകും ആവശ്യം. ചിലര് മാനഹാനി ഭയന്ന് പണം അയച്ചു നല്‍കിയെങ്കിലും ഇത്തരം തട്ടിപ്പു സംഘങ്ങള് കൂടുതല് പണം ആവശ്യപ്പെട്ടുകൊണ്ട് വീണ്ടും ഭീഷണിപ്പെടുത്തുകയായിരുന്നുവെന്ന പരാതിയും ലഭിച്ചിട്ടുണ്ട്.\nലിങ്ക് സാമൂഹിക മാധ്യമം വഴി സുഹൃത്തുക്കള്‍ക്ക് അയക്കുമെന്ന് ഭീഷണി മുഴക്കുന്നതോടെ, ഭൂരിഭാഗം പേരും തട്ടിപ്പുകാര്‍ക്ക് വഴങ്ങും. ഫേസ്ബുക് പോലുള്ള സമൂഹ മാധ്യമങ്ങളിലൂടെ നമ്മുടെ പൂര്‍ണ വിവരങ്ങള് നേരത്തെ തന്നെ ഇവര് കൈവശപ്പെടുത്തിയിട്ടുണ്ടാകും. അതിനാല് ഇവരെ ബ്ലോക്ക് ചെയ്തത് കൊണ്ടോ, നമ്മുടെ അക്കൗണ്ട് ഡി ആക്ടിവേറ്റ് ചെയ്തത് കൊണ്ടോ ഫലം ഇല്ലെന്നര്‍ത്ഥം. ട്രാപ്പില്‍പെട്ടാല് യാതൊരു കാരണവശാലും തട്ടിപ്പുകാര്‍ക്ക് പണം കൈമാറരുത്. ഉടന് തന്നെ പോലീസില് പരാതി നല്‍കുക.\nPrevious articleകോവിഡ് രോഗിയുമായി സമ്പർക്കത്തിൽ വന്ന എല്ലാവരും പരിശോധന നടത്തേണ്ടതില്ലെന്ന് ഐസിഎംആർ\nNext articleസാമ്പത്തിക ബാധ്യത; പ്രവാസി ദത്തെടുത്ത മകനേയും ഭാര്യയേയും കൊലപ്പെടുത്തി


വീര്യം കൂടിയ 'ജവാൻ' അടിച്ച് ആളുകൾ പൂസായി; വിൽപ്പന നിർത്തിവെക്കാൻ ഉത്തരവ് | Metro Journal Online\nവീര്യം കൂടിയ ‘ജവാൻ’ അടിച്ച് ആളുകൾ പൂസായി; വിൽപ്പന നിർത്തിവെക്കാൻ ഉത്തരവ്\nജവാൻ മദ്യത്തിന് വീര്യം കൂടുതലെന്ന് രാസപരിശോധനയിൽ കണ്ടെത്തിയതിന് പിന്നാലെ സംസ്ഥാനത്ത് വിൽപ്പന നിർത്തിവെക്കാൻ എക്‌സൈസ് വകുപ്പിന്റെ ഉത്തരവ്. ജൂലൈ 20നുള്ള മൂന്ന് ബാച്ച് മദ്യത്തിന്റെ വിൽപ്പന അടിയന്തരമായി നിർത്തിവെക്കാനാണ് നിർദേശം\nരാസപരിശോധനയിൽ ജവാൻ മദ്യത്തിൽ സെഡിമെന്റ്‌സിന്റെ അളവ് കണ്ടെത്തിയിരുന്നു. ഇതുസംബന്ധിച്ച് എല്ലാ ഡിവിഷനുകളിലേക്കും ഡെപ്യൂട്ടി എക്‌സൈസ് കമ്മീഷണർമാർക്ക് എക്‌സൈസ് കമ്മീഷണർ അറിയിപ്പ് നൽകി.\nനിയമവിധേയമായതിലും അധികം ആൽക്കഹോൾ അടങ്ങിയ മദ്യം വിറ്റ കോഴിക്കോട്ടെ ബാർ അടച്ചുപൂട്ടിയിരുന്നു. ബാറിന്റെ ലൈസൻസും റദ്ദാക്കി. മുക്കത്തെ മലയോരം ഗേറ്റ് വേ ബാറാണ് 50 ശതമാനം അധികം ആൽക്കഹോൾ അടങ്ങിയ മദ്യം വിറ്റത്.\n← കേന്ദ്രമന്ത്രിസഭാ പുന:സംഘടന ഉടനെ നടക്കും; ജ്യോതിരാദിത്യ സിന്ധ്യ മന്ത്രിസഭയിലേക്കെന്ന് സൂചന\nമുൻ മന്ത്രിയും മുസ്ലിം ലീഗ് നേതാവുമായ വി കെ ഇബ്രാഹിം കുഞ്ഞ് അറസ്റ്റിൽ →


മഹാനായ പുരുഷ വിശുദ്ധൻ – Nelson MCBS\nജോസഫ് ചിന്തകൾ 316\nജോസഫ് ഏറ്റവും മഹാനായ പുരുഷ വിശുദ്ധൻ\nഓപ്പൂസ് ദേയിയുടെ സ്ഥാപകൻ വിശുദ്ധ ജോസ് മരിയ എസ്ക്രീവായായുടെ ഒരു നിരീക്ഷണണമാണ് ഇന്നത്തെ ജോസഫ് ചിന്ത. വിശുദ്ധ യൗസേപ്പിതാവിൻ്റെ ഉത്തമ പ്രേഷിതനായ വിശുദ്ധ ജോസ് മരിയ യൗസേപ്പിതാവിനെപ്പറ്റി ഇപ്രകാരം സാക്ഷ്യപ്പെടുത്തുന്നു: ” ഈ ഭൂമിയിൽ ഇതുവരെ ജീവിച്ചിരുന്നവരിൽ ഏറ്റവും മഹാനായ പുരുഷ വിശുദ്ധൻ ഒരു ഡീക്കനോ ഒരു പുരോഹിതനോ ഒരു മെത്രാനോ ഒരു മാർപാപ്പയോ, ഒരു യോഗിയോ ഒരു സന്യാസിയോ അല്ല മറിച്ച് ഒരു ഭർത്താവും അപ്പനും തൊഴിലാളിയുമായിരുന്ന യൗസേപ്പിതാവായിരുന്നു.”\nലോക ചരിത്രത്തിലെ ഏറ്റവു മഹാനായ പുരുഷ വിശുദ്ധൻ വലിയ പ്രഭാഷണങ്ങൾ നടത്തിയോ ബ്രഹത്ഗ്രന്ഥങ്ങൾ രചിച്ചോ അല്ല മഹാനായ വിശുദ്ധനായത്. ദൈവ സ്വരം ശ്രവിച്ച് തദാനുസാരം ജിവിതത്തെ ചിട്ടപ്പെടുത്തിയപ്പോഴാണ്.\nദൈവീക പദ്ധതികളോടുള്ള നിസ്സീമമായ തുറവിയും അവ നിറവേറ്റുന്നതിനായി എന്തും സഹിക്കാൻ സന്നദ്ധനായതുമാണ് ആ ജീവിതത്തെ ഇത്രയും ശ്രേഷ്ഠമാക്കിയത്. വലിയ കാര്യങ്ങൾ ചെയ്യുന്നതിലല്ല, മറിച്ച് ദൈവം ഭരമേല്പിക്കുന്ന ചെറിയ കാര്യങ്ങൾ വിശ്വസ്തയോടെ ചെയ്യുന്നതിലാണ് വിശുദ്ധിയുടെ മഹിമ അടങ്ങിയിരിക്കുന്നതെന്ന് യൗസേപ്പിതാവു പഠിപ്പിക്കുന്നു.


ഒളിംപിക്‌സ് സ്വപ്‌നങ്ങള് എന്റെ തൊട്ടടുത്തുണ്ട്: വീജേന്ദര് സിംഗ്\neditor Wednesday, June 6th, 2012 9:00 am6June, 2012\nജയ്പൂര്: ബോക്‌സിംഗ് താരങ്ങള്‍ക്ക് പ്രായം ഒരു പ്രധാനഘടകമാണെന്നാണ് പലരും വിശ്വസിക്കുന്നത്. എന്നാല് വിജേന്ദര്‍സിംഗിന് അങ്ങനെ വിശ്വസിക്കാന് കഴിയില്ല. കാരണം 46 ാം വയസ്സിലാണ് പ്രശസ്ത ബോക്‌സര് ബെര്‍നാര്‍ഡ് ഹോപ്കിന്‍സ് വേള്‍ഡ് റെക്കോര്‍ഡ് കരസ്ഥമാക്കിയത്.\nലണ്ടന് ഒളിംപിക്‌സില് തയ്യാറെടുക്കുന്ന ബോക്‌സിംഗ് താരങ്ങള്‍ക്കെല്ലാം ബെര്‍നാര്‍ഡ് ഒരു പാഠമായിരിക്കണമെന്നും വീജേന്ദര് പറയുന്നു. അത്ര പ്രായമായിട്ടും അദ്ദേഹത്തിന് മികച്ച നേട്ടം കൈവരിക്കാന് കഴിഞ്ഞു. അങ്ങനെയെങ്കില് എന്തുകൊണ്ട് തന്നെപ്പോലുള്ളവര്‍ക്ക് അതിന് കഴിയില്ലെന്നും വീജേന്ദര് ചോദിക്കുന്നു.\nലണ്ടന് ഒളിംപിക്‌സിനായുള്ള തയ്യാറെടുപ്പില് പട്യാലയില് പരിശീലനത്തിലാണ് വീജേന്ദര്.” ഇവിടെ പരിശീലനം നന്നായി നടക്കുന്നുണ്ട്. ഓരോ ദിവസം കഴിയുന്നതിനനുസരിച്ച് ഞാന് ഒളിംപിക്‌സ് സ്വപ്‌നത്തിന് അടുത്തെത്തിക്കൊണ്ടിരിക്കുകയാണ്. മറ്റൊരു മെഡല്‍നേട്ടം ലണ്ടന് ഒളിംപിക്‌സിലൂടെ സാധിക്കുമെന്ന പ്രതീക്ഷയിലാണ് ഞാന്”.\n2010 ല് ദല്‍ഹിയില് വെച്ചുനടന്ന കോമണ്‍വെല്‍ത്ത് ഗെയിംസില് വെങ്കലമെഡല് കൊണ്ട് വീജേന്ദറിന് തൃപ്തിപ്പെടേണ്ടി വന്നപ്പോല് ഗ്യാന്‍ചൂവില് വെച്ചുനടന്ന ഏഷ്യന് ഗെയിംസില് സ്വര്‍ണമെഡല് നേടി പകരം വീട്ടിയിരുന്നു.\nസ്പോര്‍ട്സ് ഡെസ്‌ക് 11 mins\nസ്പോര്‍ട്സ് ഡെസ്‌ക് 25 mins\nഡോ. വീണ ജെ.എസ്, ഡോ.ഷിനു ശ്യാമളന് 57 mins


Keerthi Suresh Archives - metromatinee.com Lifestyle Entertainment & Sports\nതങ്ങളുടെ ജീവിതത്തിലെ വിശേഷങ്ങളും ചിത്രങ്ങളുമെല്ലാം താരങ്ങൾ സമൂഹമാധ്യമങ്ങളിലൂടെ ആരാധകരുമായി പങ്കുവയ്ക്കാറുണ്ട്. യുവനടിമാരിൽ ശ്രദ്ധേയയും ദേശീയ അവാർഡ് ജേതാവുമായ കീർത്തി സുരേഷ് ഇൻസ്റ്റഗ്രാമിൽ...\nമലയാളികളുടെ പ്രിയപ്പെട്ട നടിയാണ് കീര്‍ത്തി സുരേഷ്. മലയാളത്തിലും മറ്റ് ഭാഷാ ചിത്രങ്ങളിലും കൈനിറയെ ചിത്രങ്ങളുമായി തിരക്കിലാണ് താരം. ഇപ്പോഴിതാ കീര്‍ത്തി സുരേഷിന്റെ...\nBy Noora T Noora TApril 2, 2021\nനടി കീര്‍ത്തി സുരേഷ് വിവാഹിതാകുവാൻ പോകുന്നുവെന്നുള്ള വാർത്തകൾ പലപ്പോഴായി സോഷ്യൽ പ്രചരിക്കാറുണ്ട്. ഇതിന് പിന്നാലെ സറ്റൈവസ്ഥ വെളിപ്പെടുത്തി അച്ഛൻ സുരേഷ് കുമാർ...\nഏറെ ആരാധകരുള്ള നടിയാണ് കീര്‍ത്തി സുരേഷ്. തമിഴിലും തെലുങ്കിലും മലയാളത്തിലുമായി തിളങ്ങി നില്‍ക്കുകയാണ് നടി. മലയാളികളുടെ പ്രിയ നടി മേനകയുടെയും നിര്‍മ്മാതാവ്...\nതെന്നിന്ത്യന് സിനിമയുടെ സ്വന്തം താരപുത്രിയാണ് കീര്‍ത്തി സുരേഷ്. മലയാളത്തിലൂടെയാണ് തുടക്കമിട്ടതെങ്കിലും താരത്തെ കൈനീട്ടി സ്വീകരിച്ചത് തമിഴകമായിരുന്നു. പുത്തന് ചിത്രങ്ങളുമായെത്തിയിരിക്കുകയാണ് താരമിപ്പോള്. ഇന്‍സ്റ്റഗ്രാമിലൂടെയായിരുന്നു...\nകഴിഞ്ഞ ദിവസം സോഷ്യല് മീഡിയയില് നിറഞ്ഞോടിയ വാര്‍ത്തയായിരുന്നു നടി കീര്‍ത്തി സുരേഷിന്റെ വിവാഹം. ഇപ്പോഴിതാ പ്രചരിക്കുന്ന വാര്‍ത്തകളോട് പ്രതികരിച്ചുകൊണ്ട് കീര്‍ത്തിയുടെ അച്ഛന്...\nഇത് മൂന്നാം തവണയാണ്; വ്യാജ വാർത്തയ്ക്കെതിരെ നടിയുടെ അച്ഛനും നിർമാതാവുമായ സുരേഷ് കുമാർ\nBy Noora T Noora TFebruary 15, 2021\nകീർത്തി സുരേഷും തമിഴ് സംവിധായകൻ അനിരുന്ധും വിവാഹിതരാകുന്നുവെന്നുള്ള വാർത്തയാണ് സമൂഹ മാധ്യമങ്ങളിൽ പ്രചരിക്കുന്നത്. ഇരുവരും പ്രണയത്തിലാണെന്നും ഉടൻ വിവാഹിതരാകുന്നുവെന്നുമായിരുന്നു വാർത്ത. എന്നാൽ...\nകീര്‍ത്തി സുരേഷും ടൊവിനോ തോമസും ആദ്യമായി ഒന്നിക്കുന്നു. നിരവധി സൂപ്പര്‍ഹിറ്റ് ചിത്രങ്ങൾക്ക് ശേഷം പ്രമുഖ ചലച്ചിത്ര നിർമ്മാണ കമ്പനിയായ രേവതി കലാമന്ദിർ...\nകാത്തിരിപ്പുകൾക്ക് വിരാമമിട്ട് കൊണ്ട് വിജയ് നായകനായ മാസ്റ്റര് തിയറ്ററുകളിലെത്തി. എല്ലാ ആരാധകരെയും തൃപ്തിപ്പെടുത്തുന്ന മാസ് ചിത്രമാണെന്നാണ് ആദ്യം വരുന്ന റിപ്പോർട്ടുകൾ. സിനിമയുടെ...\nBy Noora T Noora TJuly 25, 2020\nഒരു മനോഹരമായ വിവാഹാഭ്യര്‍ത്ഥനയെ പറ്റി വെളിപ്പെടുത്തുകയാണ് മലയാളത്തിന്റെ പ്രിയപ്പെട്ട നായിക കീര്‍ത്തി സുരേഷ്. ഒരു സ്വകാര്യ ജ്വല്ലറി ഉദഘാടനത്തിന് എത്തിയപ്പോൾ പരിപാടിക്കിടയില്...


news | കോവിഡ് ബാധിച്ചു മരിച്ചയാളുടെ മൃതദേഹവുമായി ആംബുലൻസ് പള്ളിയിലെത്തി; പെട്ടി തുറന്നപ്പോൾ കാലി - MarunadanMalayalee.com\nOctober 28, 202009:09 AM IST Permalink\nവരാപ്പുഴ: കോവിഡ് ബാധിച്ച് മരിച്ചയാളുടെ മൃതദേഹം പെട്ടിയിലാക്കാൻ മറന്നതിനെ തുടർന്ന് സംസ്‌ക്കാരച്ചടങ്ങിനായി ആംബുലൻസ് പള്ളിയിലെത്തിയത് കാലിപ്പെട്ടിയുമായി. കടമക്കുടി പഞ്ചായത്തിലെ കോതാടാണ് സംഭവം. കഴിഞ്ഞദിവസം കോവിഡ് ബാധിച്ച് മരിച്ച പ്രിൻസ് സിമേന്തി എന്നയാളുടെ മൃതദേഹമാണ് പെട്ടിയിലാക്കാൻ മറന്നത്.\nപനിയെത്തുടർന്നാണ് കഴിഞ്ഞദിവസം പ്രിൻസിനെ ചേരാനല്ലൂർ ആസ്റ്റർ മെഡ്സിറ്റിയിൽ പ്രവേശിപ്പിച്ചത്. അൽപ്പസമയത്തിനകം മരിച്ചു. മരണശേഷം നടത്തിയ പരിശോധനയിലാണ് കോവിഡ് സ്ഥിരീകരിച്ചത്. നടപടിക്രമങ്ങൾ പൂർത്തിയാക്കി ചൊവ്വാഴ്ച ഉച്ചയ്ക്ക് രണ്ടുമണിയോടെയാണ് മൃതദേഹം വിട്ടുനൽകിയത്.\nബന്ധുക്കളും സുഹൃത്തുക്കളുമായ നാലുപേർ ചേർന്നാണ് പ്രിൻസിന്റെ മൃതദേഹം ഏറ്റുവാങ്ങാൻ ആശുപത്രിയിലെത്തിയത്. മൃതദേഹം വെക്കാനായി പെട്ടി ആശുപത്രി അധികൃതരെ ഏൽപ്പിക്കുകയും ചെയ്തു. മൃതദേഹം കൊണ്ടുപോകുന്നതിന് അനുമതി ലഭിച്ചതോടെ ആംബുലൻസിൽ പെട്ടി കയറ്റിവച്ച് ചടങ്ങുകൾ നടക്കുന്ന കോതാട് തിരുഹൃദയ പള്ളിയിൽ എത്തിച്ചു.\nശവസംസ്‌കാര ചടങ്ങുകൾക്കായി തുറന്നുനോക്കിയപ്പോഴാണ് മൃതദേഹമില്ലെന്ന് മനസ്സിലായത്. ഉടൻതന്നെ അതേ ആംബുലൻസിൽ ആശുപത്രിയിലെത്തി അന്വേഷിച്ചപ്പോഴാണ് അബദ്ധം മനസ്സിലായതെന്ന് ആശുപത്രി അധികൃതർ പറഞ്ഞു.\nമൃതദേഹം കൊണ്ടുപോയിട്ടില്ലെന്ന് മനസ്സിലായതോടെ ഉടൻതന്നെ ബന്ധുക്കളെ ഫോണിൽ ബന്ധപ്പെടാൻ ശ്രമിച്ചെങ്കിലും കഴിഞ്ഞില്ല. ആംബുലൻസ് ഡ്രൈവറെ വിളിച്ച് വിവരം പറഞ്ഞെങ്കിലും അപ്പോഴേക്കും പെട്ടി തുറന്നിരുന്നു. അരമണിക്കൂറിനകം തന്നെ പ്രിൻസിന്റെ മൃതദേഹവുമായി ആംബുലൻസ് എത്തി. പള്ളി സെമിത്തേരിയിൽ കോവിഡ് മാനദണ്ഡങ്ങൾ പാലിച്ച് മൃതദേഹം സംസ്‌കരിച്ചു.\nദേവനന്ദയുടെ മൃതശരീരം നാട്ടിലെത്തിച്ചു


ജോളിക്ക് പിന്നാലെ സയനൈഡ് ശിവ;അതിബുദ്ധിമാനായ കൊടുംക്രിമിനൽ! | Citi news live\nHome Crime ജോളിക്ക് പിന്നാലെ സയനൈഡ് ശിവ;അതിബുദ്ധിമാനായ കൊടുംക്രിമിനൽ!\nജോളിക്ക് പിന്നാലെ സയനൈഡ് ശിവ;അതിബുദ്ധിമാനായ കൊടുംക്രിമിനൽ!\nകേരളത്തെ നടുക്കിയ ജോളിക്ക് പിന്നാലെ ആന്ധ്രയെ നടുക്കി മറ്റൊരു പരമ്പര കൊലയാളി. സിംഹാദ്രിയെന്ന ശിവ (38) പ്രസാദത്തില് സയനൈഡ് കലര്‍ത്തി നല്‍കി പത്തുപേരെ കൊലപ്പെടുത്തിയെന്നാണ് പോലീസ് കണ്ടെത്തിയിട്ടുള്ളത്. 20 മാസത്തിനിടയിലാണ് കൊലപാതകങ്ങള് നടത്തിയത്.\nകൊല്ലപ്പെട്ടവരില് മൂന്നുപേര് സ്ത്രീകളും ബാക്കിയുള്ളവര് പുരുഷന്‍മാരുമാണ്.നിധിതേടിയും രോഗശാന്തിക്കുമായി തന്നെ സമീപിച്ചവർക്ക് പ്രസാദത്തിൽ പൊട്ടാസ്യം സയനൈഡ് ചേർത്ത് നൽകിയാണ് ഇയാൾ കൊലപാതകങ്ങൾ നടത്തിയതെന്നു പൊലീസ് പറഞ്ഞു. സ്വന്തം മുത്തശ്ശിയും സഹോദര ഭാര്യയും വാടകക്കെട്ടിടത്തിന്റെ ഉടമയുമെല്ലാം ഉഗ്രവിഷത്തിൽ കൊല്ലപ്പെട്ടവരിൽ ഉൾപ്പെടുന്നു.\n20 പേർ കൂടി തന്റെ ലിസ്റ്റിലുണ്ടായിരുന്നുവെന്നാണ് ഇയാളുടെ വെളിപ്പെടുത്തൽ. വെസ്റ്റ് ഗോദാവരി ജില്ലയിലെ എലൂരിൽ കായികാധ്യാപകൻ നാഗരാജുവിന്റെ തിരോധാനവുമായി ബന്ധപ്പെട്ട് സഹോദരൻ നൽകിയ പരാതിയാണ് പ്രതിയെ കുടുക്കിയത്. വീട്ടിൽ നിന്ന് പണവും സ്വർണവുമായി നാഗരാജു പോയതായി കണ്ടെത്തിയ പൊലീസ്, സിസിടിവി ക്യാമറകൾ പരിശോധിച്ചാണ് ശിവയിലേക്കെത്തിയത്.\nവെല്ലങ്കി സിംഹാദ്രി (38) എന്നാണ് ശിവയുടെ യഥാർത്ഥ പേര്. ധനാകർ‍ഷണം, നിധി കണ്ടെത്തൽ, അദ്ഭുത ചികിത്സ എന്നിവയുടെ പേരിൽ ആളുകളെ ആകർഷിച്ച് വകവരുത്തുകയായിരുന്നു. ഈ കൊലപാതകങ്ങളിലെ ‘മർഡർ വെപ്പൺ’ ആയ പൊട്ടാസ്യം സയനൈഡ് എന്ന കൊടിയവിഷം ശിവയ്ക്ക് സപ്ലൈ ചെയ്ത അമീനുള്ളാ ബാബു എന്ന വിജയവാഡാ സ്വദേശിയേയും പൊലീസ് അറസ്റ്റു ചെയ്തു.\nഅമീനുള്ളയുടെ സഹോദരൻ ആസാദിന് നിക്കൽ പ്ലേറ്റിംഗ് വർക്ക് ഷോപ്പ് നടത്തിപ്പായിരുന്നു തൊഴിൽ. ജ്യേഷ്ഠൻ വർക്ക്ഷോപ്പിലേക്കുള്ള കെമിക്കലുകൾ വാങ്ങാൻ വേണ്ടി ചെന്നൈയിലേക്ക് ചെല്ലുമ്പോൾ സഹോദരനെ അനുഗമിക്കുമായിരുന്ന അമീനുള്ള അവിടെ നിന്ന് അയാൾ അറിയാതെ ശിവയ്ക്കുവേണ്ടി സയനൈഡ് വാങ്ങിക്കുമായിരുന്നു. എന്നിട്ട് ശിവ നൽകുന്ന വൻതുകയ്ക്ക് പകരമായി സയനൈഡ് സപ്ലൈ ചെയ്യുമായിരുന്നു. ഇങ്ങനെ മൂന്നുവട്ടമാണ് ശിവ അമീനുള്ളയിൽ നിന്ന് സയനൈഡ് വാങ്ങിയിട്ടുള്ളത്.\nഇരുതല സർപ്പവും അദ്ഭുത സിദ്ധിയുള്ള നാണയങ്ങളും തന്റെ പക്കലുണ്ടെന്ന് ഇയാൾ ഇടപാടുകാരെ വിശ്വസിപ്പിച്ചു. സ്വകാര്യ കമ്പനിയിലെ കാവൽക്കാരനായി ജോലി ചെയ്തിരുന്ന ശിവ വസ്തുക്കച്ചവടത്തിൽ അപ്രതീക്ഷിതനഷ്ടങ്ങൾ കൈപൊള്ളിച്ചപ്പോൾ രണ്ടും കൽപ്പിച്ച് ആളെ പറ്റിക്കാനിറങ്ങുകയായിരുന്നു.\nഎങ്ങനെയും വട്ടിപ്പലിശയ്‌ക്കെടുത്ത് കളഞ്ഞുകുളിച്ച പണം തിരിച്ചുപിടിച്ചേ മതിയാകുമായിരുന്നുള്ളൂ അയാൾക്ക്. കയ്യിലുള്ള പണം ഇരട്ടിപ്പിച്ചു നൽകാം, ഭൂമിക്കടിയിൽ ഒളിഞ്ഞിരിക്കുന്ന നിധി കണ്ടെടുത്തു നൽകാം എന്നൊക്കെ പറഞ്ഞുമോഹിപ്പിച്ചായിരുന്നു സയനൈഡ് ശിവയുടെ ഓപ്പറേഷനുകൾ.മരിച്ചവരുടെ ദേഹത്ത് മുറിവുകളോ മറ്റോ ഇല്ലാത്തതിനാൽ ബന്ധുക്കൾ സ്വാഭാവിക മരണമാണെന്നു കരുതിയത് നിഷ്ഠുര കൃത്യത്തിനു മറയായി.\n2018 ജനുവരിയിലാണ് കൊലപാതക പരമ്പരയിലെ ആദ്യ കൊലപാതകം നടന്നത്. 2018 മാർച്ചിൽ തന്നെ പൊലീസ് ഇയാളെ അറസ്റ്റ് ചെയ്തിരുന്നതാണ്. 1.6 ലക്ഷം രൂപയും 26 സ്വര്‍ണ നാണയങ്ങളും ഇയാളില്‍നിന്ന് പോലീസ് പിടിച്ചെടുത്തു. എന്നാൽ വീട്ടുകാർ ഇതൊരു കൊലപാതകമാണെന്ന് അന്നു സംശയിച്ചില്ല. അതുമൂലം പ്രതി ജാമ്യത്തിലിറങ്ങി. മരണകാരണം സയനൈഡ് ആണോയെന്ന് സ്ഥിരീകരിക്കാനായി നാലുപേരുടെ മൃതദേഹം പുറത്തെടുത്ത് റീ പോസ്റ്റ്മോര്‍ട്ടം ചെയ്യാനുളള ശ്രമത്തിലാണ് പോലീസ്. നാലുപേരുടെ മരണമാണ് ആദ്യ ഘട്ടത്തില് പോലീസ് അന്വേഷണത്തിന് വിധേയമാക്കുന്നത്.\nശിവയുടെ ഫോൺ റെക്കോർഡുകൾ വിശദമായിത്തന്നെ വിശകലനം ചെയ്ത പൊലീസിന് മറ്റൊരു കാര്യം കൂടി മനസ്സിലായി. തങ്ങൾ ചെയ്തിരിക്കുന്നത് പത്ത് കൊലപാതകക്കേസുകൾക്ക് തുമ്പുണ്ടാക്കുക മാത്രമല്ല, സമീപഭാവിയിൽ നടന്നേക്കുമായിരുന്ന പത്തിലധികം കൊലപാതകങ്ങൾ തടയുകയും, പത്തു ജീവനുകൾ പൊലിയുന്നതിൽ നിന്ന് കാക്കുകയും കൂടിയാണ് എന്ന സത്യം.\nPrevious articleഅട്ടപ്പാടി ഏറ്റുമുട്ടല്: ക്രൈംബ്രാഞ്ച് അന്വേഷണ ഉദ്യോഗസ്ഥനെ മാറ്റി\nNext articleവിദ്യാര്‍ഥികളുടെ പേരില് യു.എ.പി.എ ചുമത്തിയ നടപടി തെറ്റ്:പ്രകാശ് കാരാട്ട്


ഫുട്‌ബോൾ കാണാൻ വച്ച കാശാ.., തവിടുപൊടിയാക്കി!! | Two Year Old Shredded 1060 Dollar | Parenting\nഫുട്‌ബോൾ കാണാൻ വച്ച കാശാ.., തവിടുപൊടിയാക്കി!!\nപുന്നാര മക്കൾ കൊച്ചു കൊച്ചു കുസൃതി കാണിക്കുമ്പോൾ നമ്മൾ ചിരിച്ചു രസിച്ച് പ്രോൽസാഹിപ്പിക്കും. കുസൃതി ഇത്തിരി ഗൗരവപ്പെട്ടതാണെങ്കിലോ.. എന്തു ചെയ്യാം കുഞ്ഞായിപ്പോയില്ലേ.. ഇതേ അവസ്ഥയിലാണ് അമേരിക്കയിൽ സോൾട്ട് ലേക്കിലെ ദമ്പതികൾ. 1060 ഡോളറാണ് രണ്ടു വയസ്സുകാരൻ ഷ്രെഡറിൽ ഇട്ട് പൊടിച്ചു കളഞ്ഞത്.\nബെൻ, ജാക്കി ബെൽനാപ് ദമ്പതികളുടെ മകൻ ലിയോ ആണ് കഥാനായകൻ. യൂറ്റാ സർവകലാശാല ഫുട്‌ബോൾ മൽസരങ്ങളുടെ സീസൺ ടിക്കറ്റ് ബെന്നിന്റെ പിതാവ് ഇവർക്ക് നേരത്തേ എടുത്തു കൊടുത്തിരുന്നു. കാശ് തിരിച്ചു കൊടുക്കാൻ 1060 ഡോളറിന്റെ നോട്ടുകൾ (എൺപതിനായിരത്തോളം ഇന്ത്യൻ രൂപ) പ്രത്യേകം കവറിൽ ഇട്ടുവച്ചതായിരുന്നു ബെൻ. പിറ്റേന്ന് കാശു നോക്കുമ്പോൾ കാണാനില്ല. ഭാര്യയും ഭർത്താവും വീടു മുഴുവൻ നോക്കിയെങ്കിലും രക്ഷയില്ല. കുന്തം പോയാൽ കുടത്തിലും തപ്പുമല്ലോ.. അതുപോലെയാണ് വേസ്റ്റ് ബാസ്‌കറ്റ് നോക്കുന്നത്. ബാസ്‌കറ്റ് കണ്ട് ഇരുവരും ഞെട്ടി. അഞ്ചു മിനിറ്റു നേരത്തേക്ക് രണ്ടു പേർക്കും ഒന്നും മിണ്ടാൻ പോലും കഴിഞ്ഞില്ല. ഇത് കുഞ്ഞു ലിയോ ഒപ്പിച്ചതാണെന്ന കാര്യത്തിൽ ഇരുവർക്കും സംശയമില്ലായിരുന്നു. എന്തായാലും കുഞ്ഞിനെ വഴക്കൊന്നും പറയാൻ പോയില്ല, ഭാവിയിൽ ചിരിക്കാൻ ഒരു വക എന്നു പറഞ്ഞ് ചിത്രം സഹിതം സംഭവം ബെൻ ട്വിറ്ററിലിട്ടു.\nകീറിപ്പറിഞ്ഞ നോട്ടുകളാണ് ചിത്രത്തിലെങ്കിലും അവ സമൂഹ മാധ്യമങ്ങളിൽ ആളിപ്പടർന്നു. ഒട്ടേറെപ്പേരാണ് ചുരുങ്ങിയ നേരംകൊണ്ട് പോസ്റ്റ് പങ്കുവച്ചത്. കുഞ്ഞിനെക്കുറ്റം പറയാൻ പറ്റില്ല. കടലാസും ആവശ്യമില്ലാത്ത കത്തുകളുമൊക്കെയിടുന്ന വേസ്റ്റ് ബാസ്‌കറ്റ് നിറഞ്ഞാൽ അതു പൊടിച്ചു കളയാൻ ലിയോയും ബെന്നിനൊപ്പം കൂടാറുണ്ട്. തന്നെയുമല്ല, കാശെന്താണെന്നു പോലും കുഞ്ഞിന് അറിയാൻ സാധ്യത കുറവാണ്. ഭാര്യയും ഭർത്താവും മിക്കവാറും ആവശ്യങ്ങൾക്കും ഉപയോഗിക്കുന്നത് കാർഡുകളാണ്.\nഎന്തായാലും കാശു മുഴുവൻ പോയി എന്നു സങ്കടപ്പെടേണ്ടതൊന്നുമില്ല. ബെൻ മുഷിഞ്ഞ നോട്ടുകൾ മാറ്റി നൽകുന്ന സർക്കാർ സംവിധാനവുമായി ബന്ധപ്പെട്ടിരുന്നു. പൊടിഞ്ഞ നോട്ടുകൾ എത്തിക്കാൻ അവർ ആവശ്യപ്പെട്ടിട്ടുണ്ട്. ഭാഗ്യമുണ്ടെങ്കിൽ പണം കിട്ടിയേക്കാം. ആറു മാസം മുതൽ മൂന്നു വർഷം വരെ അതിന് എടുത്തേക്കുമെന്നു മാത്രം. അതുവരെ കാത്തിരിക്കാൻ ബെന്നിന്റെ പിതാവും തയാറാണ്.


ഭക്ഷ്യ ലഭ്യതയ്‌ക്കൊപ്പം ഭക്ഷ്യ സുരക്ഷിതത്വവും ഉറപ്പാക്കേണ്ടതുണ്ട്...\nഭക്ഷ്യ ലഭ്യതയ്‌ക്കൊപ്പം ഭക്ഷ്യ സുരക്ഷിതത്വവും ഉറപ്പാക്കേണ്ടതുണ്ട്: മന്ത്രി കടകംപള്ളി സുരേന്ദ്രൻ\nMuhammed Salavudheen | Friday, June 7, 2019 11:18 PM IST\nഭക്ഷ്യസുരക്ഷ ഭക്ഷ്യ സ്വയംപര്യാപ്തതയുമായി ബന്ധപ്പെട്ടു കിടക്കുകയാണെന്ന് സഹകരണ-ടൂറിസം മന്ത്രി കടകംപള്ളി സുരേന്ദ്രൻ. ഭക്ഷ്യ സുരക്ഷാ വാരാചരണത്തിന്റെ സംസ്ഥാനതല സമാപനസമ്മേളനം ഉദ്ഘാടനം ചെയ്തു സംസാരിക്കുകയായിരുന്നു അദ്ദേഹം. ഭക്ഷ്യ സുരക്ഷാ പ്രതിജ്ഞയും മന്ത്രി ചൊല്ലിക്കൊടുത്തു. എണ്ണയിലെ മായം കണ്ടെത്താനുള്ള ഉപകരണത്തിന്റെ പ്രകാശനവും മന്ത്രി നിർവഹിച്ചു.\nഭക്ഷ്യ സുരക്ഷാ എല്ലാവരുടെയും ഉത്തരവാദിത്തം എന്നതായിരുന്നു ഈ വർഷത്തെ ഭക്ഷ്യ സുരക്ഷാദിന മുദ്രാവാക്യം. ഭക്ഷ്യ ലഭ്യതയ്‌ക്കൊപ്പം ഭക്ഷ്യ സുരക്ഷിതത്വവും ഉറപ്പാക്കേണ്ടതുണ്ട്. ഫുഡ് ടെക്‌നോളജിസ്റ്റ് ഉൾപ്പെടെയുള്ളവരുടെ സേവനവും കൃത്യമായ അവബോധവും ഇക്കാര്യത്തിൽ അനിവാര്യമാണ്. വിഷലിപ്ത ഭക്ഷണത്തിനും ജങ്ക് ഫുഡിനുമെതിരെ പ്രതിരോധം തീർക്കേണ്ടത് സമൂഹത്തിന്റെയാകെ ഉത്തരവാദിത്തമാ ണെന്ന് കടകംപള്ളി സുരേന്ദ്രൻ പറഞ്ഞു.\nമാലിന്യസംസ്‌കരണത്തിനും പച്ചക്കറി സ്വയംപര്യാപ്തതയ്ക്കുമായി ജനകീയ യജ്ഞവുമായി സർക്കാർ മുന്നിട്ടിറങ്ങിയത് ഇതിനായാണ്. ജൈവപച്ചക്കറി വ്യാപിപ്പിക്കാനും നെൽകൃഷി വർധിപ്പിക്കാനുമായാണ് ഇതിന്റെ വിജയമാണെന്നും അദ്ദേഹം പറഞ്ഞു. ചടങ്ങിൽ വി.എസ്. ശിവകുമാർ എം.എൽ.എ അധ്യക്ഷത വഹിച്ചു. ഭക്ഷ്യ സുരക്ഷാ കമ്മീഷണർ ഡോ. രത്തൻ കേൽക്കർ സ്വാഗതവും ജോയൻറ് കമ്മീഷണർ എ.കെ. മിനി നന്ദിയും പറഞ്ഞു.


കരുണാനിധിയുടെ ആരോഗ്യനില അതീവഗുരുതരമായി തുടരുന്നു; തമിഴ്‌നാട്ടില് സുരക്ഷ ശക്തമാക്കി | National | Deshabhimani | Tuesday Aug 7, 2018\nകരുണാനിധിയുടെ ആരോഗ്യനില അതീവഗുരുതരമായി തുടരുന്നു; തമിഴ്‌നാട്ടില് സുരക്ഷ ശക്തമാക്കി\nചെന്നൈ > ഡിഎംകെ അധ്യക്ഷനും തമിഴ്നാട് മുന് മുഖ്യമന്ത്രിയുമായിരുന്ന എം കരുണാനിധിയുടെ ആരോഗ്യനില അതീവഗുരുതരമായി തുടരുന്നു. പ്രധാന അവയവങ്ങളുടെ പ്രവര്‍ത്തനം തകരാറിലാണ്. പരമാവധി മെഡിക്കല് സഹായം നല്‍കിയിട്ടും ആന്തരികാവയവങ്ങളുടെ പ്രവര്‍ത്തനം വഷളായിക്കൊണ്ടിരിക്കുകയാണെന്നും കാവേരി ആശുപത്രി പുറത്ത്‌വിട്ട മെഡിക്കല് ബുള്ളറ്റിനില് പറയുന്നു. 24 മണിക്കൂര് നിര്‍ണായകമാണെന്ന് ഡോക്ടര്‍മാര് ഇന്നലെ അറിയിച്ചിരുന്നു.\nകരുണാനിധിയുടെ ആരോഗ്യനിലയില് പുരോഗതിയില്ലാത്ത വാര്‍ത്ത പുറത്ത് വന്നതിനെതുടര്‍ന്ന് ആശുപത്രി പരിസരം പാര്‍ട്ടി പ്രവര്‍ത്തകരെ കൊണ്ട് നിറഞ്ഞിരിക്കുകയാണ്. തമിഴ്‌നാട്ടില് എല്ലായിടത്തും സുരക്ഷ ശക്തമാക്കിയിട്ടുണ്ട്. തമിഴ്‌നാട് പൊലീസിന് ഡിജിപി ജാഗ്രതാനിര്‍ദേശം നല്‍കി. കാവേരി ആശുപത്രിക്ക് പരിസരത്ത് 1200 പൊലീസുകാരെ വിന്യസിച്ചിട്ടുണ്ട്. എല്ലാ പൊലീസുകാരോടും യൂണിഫോമില് ഹാജരാകാന് ഡിജിപി നിര്‍ദേശം നല്‍കിയിട്ടുണ്ട്.\nകരുണാനിധിയുടെ മകനും പാര്‍ട്ടി വൈസ് പ്രസിഡന്റുമായ എം കെ സ്റ്റാലിന് മുഖ്യമന്ത്രി എടപ്പാടി പളനിസാമിയുമായി കൂടിക്കാഴ്ച നടത്തി. കനിമൊഴി, എം കെ അഴഗിരി, ടി ആര് ബാലു തുടങ്ങിയ നേതാക്കളും മുഖ്യമന്ത്രിയുമായുള്ള കൂടിക്കാഴ്ചയില് പങ്കെടുത്തു.


അണക്കെട്ടുകള് തുറക്കുന്നത് വിദഗ്ധ സമിതി തീരുമാനിക്കും, ശബരിമലയിലേക്കു ഭക്തരെ കയറ്റില്ല - RoundupKerala.com\nHome Current Affairs അണക്കെട്ടുകള് തുറക്കുന്നത് വിദഗ്ധ സമിതി തീരുമാനിക്കും, ശബരിമലയിലേക്കു ഭക്തരെ കയറ്റില്ല\nതിരുവനന്തപുരം: അതിതീവ്ര മഴയുടെ പശ്ചാത്തലത്തില് സംസ്ഥാനത്തെ വിവിധ ഡാമുകള് തുറക്കുന്നത് തീരുമാനിക്കാന് വിദഗ്ധ സമിതിയെ ചുമതലപ്പെടുത്തി. മഴക്കെടുതിയും ഡാമുകളുടെ ജലനിരപ്പും വിലയിരുത്താന് ചേര്‍ന്ന ഉന്നതതല യോഗത്തിലാണ് മുഖ്യമന്ത്രി പിണറായി വിജയന് ഇക്കാര്യം പറഞ്ഞത്. വെള്ളത്തിന്റെ അളവ് നോട്ടി ഏത് ഡാം തുറക്കണമെന്ന് വിദഗ്ധ സമിതി തീരുമാനിക്കും.\nതുറക്കുന്നതിനു മണിക്കൂറുകള് മുമ്പ് ബന്ധപ്പെട്ട ജില്ലാ കലക്ടര്‍മാരെ അറിയിക്കണം. പ്രദേശവാസികളെ ഒഴിപ്പിക്കാന് ആവശ്യമായ സമയം നല്‍കണമെന്നും മുഖ്യമന്ത്രി നിര്‍ദേശിച്ചു. വൈദ്യുതി ബോര്‍ഡിന്റെ പത്തനംതിട്ട ജില്ലയിലെ കക്കി, മൂഴിയാര്, തൃശൂര് ജില്ലയിലെ ഷോളയാര്, പെരിങ്ങല്‍കുത്ത്, ഇടുക്കി ജില്ലയിലെ കുണ്ടള, കല്ലാര്‍കുട്ടി, മാട്ടുപെട്ടി, ലോവര് പെരിയാര്, മൂളിയാര് എന്നിവയിലും ജലസേചന വകുപ്പിനു കീഴിലുള്ള പീച്ചി, ചിമ്മണി അണക്കെടുകളില് റെഡ് അലര്‍ട്ട് പ്രഖ്യാപിച്ചിട്ടുണ്ട്. ഇടുക്കി, മാട്ടുപ്പെട്ടി, പൊന്മുടി, പമ്പ എന്നിവിടങ്ങളില് ഓറഞ്ച് അലര്‍ട്ടാണ് നല്‍കിയിട്ടുള്ളത്.\nശബരിമല തുലമാസ പൂജാ സമയത്തുള്ള തീര്‍ത്ഥാടനം പൂര്‍ണ്ണമായും ഒഴിവാക്കാന് യോഗം തീരുമാനിച്ചു. കോളജുകള് തുറക്കുന്നത് ഒക്‌ടോബര് 25ലേക്കു മാറ്റുമെന്നും മുഖ്യമന്ത്രി വ്യക്തമാക്കി.\nവളരെ വേഗത്തില് ഇടുക്കി ഡാം തുറക്കുന്നതിലേക്ക് കടക്കില്ലെന്ന് മന്ത്രി കെ. കൃഷ്ണന് കുട്ടി വ്യക്തമാക്കി. 2397.18 അടിയാണ് ഇടുക്കി ഡാമിന്റെ ജലനിരപ്പ്. 2397.86 അടിയാകുമ്പോള് റെഡ് അലര്‍ട്ട് പ്രഖ്യാപിക്കും. ശക്തമായ മഴ തുടുകയാണെങ്കില് ഡാം തുറക്കും. എന്നാല്, ഇടമലയാറും ഇടുക്കിയും ഒരുമിച്ച് തുറക്കാതിരിക്കാനാണ് ശ്രമമെന്നും മന്ത്രി പറഞ്ഞു.\nPrevious articleമേഘ വിസ്‌ഫോടനമോ ന്യൂനമര്‍ദ്ദമോ ? അപ്രതീക്ഷിത പ്രളയങ്ങള് ഇനിയും വെല്ലുവിളിക്കും\nNext articleയു.ഡി.എഫ് കൗണ്‍സിലര്‍മാരുടെ ഹോമം, സോഷ്യല് മീഡിയയില് പ്രതിഷേധിച്ച് മേയര്


കര്‍ണ്ണാടകയില് പോര് തുടരുന്നു ; രാഹുലിനെ അധിക്ഷേപിച്ച് ബിജെപി സംസ്ഥാന അധ്യക്ഷന്\nകര്‍ണ്ണാടകയില് കോണ്‍ഗ്രസ് ബിജെപി വാക് പോര് തുടരുന്നതിനിടെ കോണ്‍ഗ്രസ് നേതാവും എംപിയുമായ രാഹുല് ഗാന്ധിയെ അധിക്ഷേപിച്ച് ബിജെപി സംസ്ഥാന അധ്യക്ഷന് രംഗത്ത്. രാഹുല്‍ഗാന്ധി മയക്കുമരുന്നിനടിമയും മയക്കുമരുന്ന് കച്ചവടക്കാരനുമാണെന്നാണ് കര്‍ണ്ണാടക ബിജെപി അധ്യക്ഷന് നളീന് കുമാര് കട്ടീല് ആക്ഷേപിച്ചത്.\nഇത് ചില പത്രങ്ങളില് വന്നതാണെന്നും രാഹുലിന് ഒരു പാര്‍ട്ടിയെ നയിക്കാനൊന്നും കഴിയില്ലെന്നും അദ്ദേഹം പറഞ്ഞു. കഴിഞ്ഞ ദിവസം മോദി നിരക്ഷരനാണെന്നുള്ള ട്വീറ്റ് കോണ്‍ഗ്രസിന്റെ ട്വിറ്റര് അക്കൗണ്ടില് വന്നത് ഏറെ വിവാദമായിരുന്നു. ഇതിനു പിന്നാലെയാണ് രാഹുലിനെതിരെയുള്ള വിമര്‍ശനം.\nവിവിാദ പ്രസ്താവനയില് നളീന് കുമാര് മാപ്പ് പറയണമെന്ന് കര്‍ണ്ണാടക കോണ്‍ഗ്രസ് അധ്യക്ഷന് ഡി.കെ. ശിവകുമാര് ആവശ്യപ്പെട്ടു. മോദിക്കെതിരെ കോണ്‍ഗ്രസിന്റെ ഒദ്യോഗിക ട്വിറ്റര് അക്കൗണ്ടില് മോശം ട്വീറ്റ് വന്നതില് ഖേദം പ്രകടിപ്പിച്ച ശിവകുമാര് ട്വീറ്റ് നീക്കം ചെയ്തിട്ടുണ്ടെന്നും അറിയിച്ചു.\nരണ്ട് നിയമസഭാ മണ്ഡലങ്ങളിലേയ്ക്ക് നടക്കുന്ന തെരഞ്ഞെടുപ്പിന് മുന്നോടിയായാണ് കര്‍ണ്ണാടകയില് കോണ്‍ഗ്രസ് - ബിജെപി പാക് പോര് ശക്തമായത്. സിന്ദഗി ,ഹംഗാല് മണ്ഡലങ്ങളിലാണ് ഒക്ടോബര് 30 ന് ഉപതെരഞ്ഞെടുപ്പ് നടക്കുന്നത് ഇവിടുത്തെ എംഎല്‍എ മാര് മരണപ്പെട്ട സാഹചര്യത്തിലാണ് തെരഞ്ഞെടുപ്പ്. യെദീയൂരപ്പയെ മുഖ്യമന്ത്രി സ്ഥാനത്ത് നിന്നും നീക്കിയ ശേഷം സംസ്ഥാനത്ത് നടക്കുന്ന ആദ്യ തെരഞ്ഞെടുപ്പായതിനാല് ഇത് ബിജെപിയ്ക്ക് ഏറെ നിര്‍ണ്ണായകമാണ്.


Sunday September 26th, 2021 - 6:28:pm\n'ഗ്ലാസിലെ നുരയും പ്ലേറ്റിലെ കറിയും': ഗ്രൂപ്പിലെ അഡ്മിന്‍മാര്‍ക്കെതി...\n'ഗ്ലാസിലെ നുരയും പ്ലേറ്റിലെ കറിയും': ഗ്രൂപ്പിലെ അഡ്മിന്‍മാര്‍ക്കെതിരെ കടുത്ത നടപടികള്‍ക്ക് സാധ്യത: ഗ്രൂപ്പ് ഡിലീറ്റ് ചെയ്യാന് ഫേസ്ബുക്കിനോട് എക്‌സൈസ് കമ്മീഷണര് ഋഷിരാജ് സിംഗ്\nUpdated: Monday9July 2018 02:54:05 PM\nഒരു വര്‍ഷത്തിനിടെ പതിനേഴ് ലക്ഷത്തോളം ആളുകളെ അംഗമാക്കിയ സമൂഹമാധ്യമങ്ങളിലെ ഏറ്റവും വലിയ മലയാളി സ്‌ക്രീട്ട് ഗ്രൂപ്പായ ജിഎന്‍പിസി (ഗ്ലാസിലെ നുരയും പ്ലേറ്റിലെ കറിയും) പൂട്ടിക്കാന് എക്സൈസ് നീക്കം. ഗ്രൂപ്പ് ഡീലീറ്റ് ചെയാന് എക്സൈസ് കമ്മീഷണര് ഋഷിരാജ് സിംഗ് ഫേസ്ബുക്കിന് കത്ത് നല്‍കി. ഗുരുതരമായ കുറ്റകൃത്യങ്ങളാണ് ജിഎന്‍പിസിക്കതിരെ ചുമത്തിയിരിക്കുന്നത്. ഗ്രൂപ്പില് മതവികാരം വ്രണപ്പെടുത്തുന്ന പോസ്റ്റുകള് ഉള്ളതായി പോലീസ് സ്ഥീകരിച്ചിട്ടുണ്ട്.\nഇതേ തുടര്‍ന്ന് ഗ്രൂപ്പിന്റെ 38 അഡ്മിന്‍മാര്‍ക്ക് എതിരെയും കേസെടുക്കാന് തീരുമാനിച്ചു. വിവരം പുറത്ത് വന്നതോടെ\nഞായറാഴ്ച അറസ്റ്റിലായ അഡ്മിന് ടി എല് അജിത്ത് കുമാര് ഒഴികെ എല്ലാവരും ഒളിവിലാണ്. മദ്യത്തിനൊപ്പം പിഞ്ചുകുഞ്ഞുങ്ങളുടെ ചിത്രവും വ്യാപകമായി ഗ്രൂപ്പില് പ്രചരിപ്പിച്ചിട്ടുണ്ട്. ഇതിനു പുറമെ കുട്ടികളുടെ സാന്നിദ്ധ്യത്തില് മദ്യപിക്കുന്ന ദൃശ്യങ്ങളും ഗ്രൂപ്പിലുണ്ടായിരുന്നു. ഇതിന്റെ അടിസ്ഥാനത്തില് ജുവൈനല് ജസ്റ്റിസ് വകുപ്പ് പ്രകാരവും കേസെടുത്തു.\nഇതു കൂടാതെ ശവക്കല്ലറയ്ക്ക് മുകളില് മദ്യം വച്ചുള്ള ചിത്രവും ജിഎന്‍പിസിയിലുണ്ടായിരുന്നതായി സൈബര് പോലീസ് കണ്ടെത്തിയിട്ടുണ്ട്. ഇത് പൊതുസ്ഥലത്ത് മദ്യപാനത്തെ പ്രേത്സാഹിപ്പിക്കുന്നതായി അന്വേഷണ സംഘം വിലയിരുത്തുന്നു. ഇതിന്റെ പേരിലും കേസെടുക്കാന് നീക്കമുണ്ട്. കൂടുതല് വകുപ്പുകള് ചുമത്താന് സാധിക്കുന്ന കുറ്റകൃത്യങ്ങളുടെ തെളിവുകളും ജിഎന്‍പിസിയിലെ പോസ്റ്റുകളില് ഉണ്ടെന്നാണ് പുറത്തുവരുന്ന വിവരം. ഞായറാഴ്ച ജിഎന്‍പിസി ഗ്രൂപ്പ് അഡ്മിന് നേമം കാരയ്ക്കാമണ്ഡപം ആമിവിളാകം സരസില് അജിത് കുമാറിനെ (40) എക്സൈസ് അറസ്റ്റ് ചെയ്തിരുന്നു.\nകൂപ്പണ് ഉപയോഗിച്ച് വീട്ടില് മദ്യവില്‍പ്പന നടത്തിയ കേസിലാണ് അറസ്റ്റ്. ഗ്രൂപ്പിലൂടെ മദ്യപാനത്തെ പ്രോത്സാഹിപ്പിക്കുന്നുവെന്ന് ചൂണ്ടികാണിച്ച് എക്സൈസ് വകുപ്പ് അജിത്ത് കുമാറിനും ഭാര്യക്കും എതിരെ നേരത്തെ കേസെടുത്തിരുന്നു. ഇതിന് പിന്നാലെ ഇവരുടെ വീട്ടില് എക്സൈസ് റെയ്ഡ് നടത്തുകയും ചെയ്തു. നിലവില് 20 ലക്ഷത്തോളം പേരാണ് ജിഎന്‍പിസിയില് അംഗങ്ങളായുള്ളത്. ഗ്രൂപ്പില് മദ്യപിക്കുന്ന ഫോട്ടോയും വീഡിയോയും പോസ്റ്റ് ചെയ്യാന് അഡ്മിന് നിര്‍ദേശിച്ചിരുന്നതായി എക്സൈസ് അന്വേഷണത്തില് കണ്ടെത്തിയിരുന്നു.\nജിഎന്‍പിസി അംഗങ്ങള്‍ക്ക് ബാറുകളില് നിരക്ക് ഇളവുണ്ടെന്ന വിവരം ലഭിച്ചതിന് പിന്നാലെയാണ് ഇവര്‍ക്കെതിരെ എക്സൈസ് അന്വേഷണം ആരംഭിച്ചത്. നിലവില് കേരളത്തിലെ നൂറോളം ബാറുകളും ജിഎന്‍പിസി അംഗങ്ങള്‍ക്ക് നല്‍കുന്ന നിരക്ക് ഇളവുകള് നല്‍കി വരുന്നുണ്ടെന്നാണ് റിപ്പോര്‍ട്ടുകള്. ബാറുകള് നല്‍കുന്ന പ്രത്യേക ഓഫറുകളും ഗ്രൂപ്പില് പ്രസിദ്ധീകരിക്കുന്നുമുണ്ട്. സര്‍ക്കാരും എക്സൈസും ലഹരിക്കെതിരെ ബോധവത്കരണം നടത്തുന്ന അവസരത്തില് ഈ ഗ്രൂപ്പിലൂടെ മദ്യപിക്കേണ്ട രീതികള്, ഇതിന്റെ കൂടെ കഴിക്കേണ്ട ഭക്ഷണങ്ങള്, പുതിയ ബ്രാന്‍ഡുകള് തുടങ്ങിയവ പ്രചരിക്കുന്നുണ്ട്.\nഇതു മദ്യപാനത്തെ പ്രോത്സാഹിപ്പിക്കുന്നതായി മദ്യവിരുദ്ധ സംഘടനകള് അഭിപ്രായപ്പെടുന്നു. ഈ സ്‌ക്രീട്ട് ഗ്രൂപ്പില് അംഗങ്ങള് ഇടുന്ന പോസ്റ്റുകള് അഡ്മിന്റെ അംഗീകാരം ലഭിച്ചാല് മാത്രമേ പരസ്യമാകൂ.ലോകത്തിന്റെ വിവിധഭാഗങ്ങളില് നിന്നുള്ള മലയാളികള് ഇന്ന് ഈ ഗ്രൂപ്പിലെ സജീവ അംഗങ്ങളാണ്. അമേരിക്കയിലെയും യൂറോപ്പിലെയും വമ്പന് മദ്യശാലകളില് ഇരുന്നുള്ള ഒത്തുചേരലുകള് മുതല് കുടുസ്സുമുറികളില് സുഹൃത്തുക്കള് ചേര്‍ന്ന് നടത്തുന്ന സംഗമങ്ങള് വരെ ഇവിടെ അംഗങ്ങള്‍ക്കായി പങ്കുവയ്ക്കപ്പെടുന്നുണ്ട്.\n'GNPC': strong actions against group admins; Excise Commissioner Rishiraj Singh told Facebook to delete the group


അടുക്കളത്തളം: ചക്കക്കൂഞ്ഞിൽ കൊണ്ട് കൂട്ടാൻ\nചക്കക്കൂഞ്ഞിൽ കൊണ്ട് കൂട്ടാൻ\nചക്കയുടെ ചുളയും കുരുവും മാത്രമല്ല, കൂഞ്ഞിലും ചവിണിയും മടലും വരെ ഭക്ഷ്യയോഗ്യമാണെന്ന് നിങ്ങൾക്കറിയാമോ? ഇവ ഉപയോഗിച്ച് രസികൻ വിഭവങ്ങൾ പണ്ടുകാലത്ത് ഉണ്ടാക്കിയിരുന്നു. ചക്കച്ചുള പിഴുതെടുക്കാൻ വേണ്ടി നമ്മൾ കൂഞ്ഞിൽ ചെത്തിക്കളയാറുണ്ടല്ലൊ. ഈ കൂഞ്ഞിൽ കൊണ്ട് രുചികരമായ കൂട്ടാനും തോരനുമൊക്കെ ഉണ്ടാക്കാം.\nചക്കക്കൂഞ്ഞിലും വറുത്തരച്ച തേങ്ങയും കൊണ്ടുള്ള കൂട്ടാനിതാ:\nചക്കക്കൂഞ്ഞിൽ - കൃത്യമായ അളവൊന്നുമില്ല. ഏതാണ്ട് കാൽ കിലോ എന്നു വയ്ക്കാം. (നല്ല പതുപതുപ്പുള്ള, സ്പോഞ്ച് പോലിരിക്കുന്ന കൂഞ്ഞിലായിരിക്കണം. എല്ലാ ചക്കയുടേയും കൂഞ്ഞിൽ അങ്ങനെയായിക്കൊള്ളണമെന്നില്ല)\nചക്കക്കുരു - 5-6 എണ്ണം.\nലേശം മുളകുപൊടി, മഞ്ഞൾപ്പൊടി\nവറുത്തിടാനുള്ള കടുക്, മുളക്, കറിവേപ്പില.\nഉപ്പ്, പുളി - പാകത്തിന്.\nതേങ്ങ ചിരകിയത് - ഒരു മുറിയുടെ പകുതി\nമുളക് - എരിവിന് അവശ്യമായത്ര.\nചുവന്നുള്ളി തൊലി കളഞ്ഞത് - 3-4 എണ്ണം.\nമല്ലി/മല്ലിപ്പൊടി -2ടീസ്പൂൺ\nഅരപ്പിനുള്ള ചേരുവകൾ നന്നായി വറുക്കുക. (മല്ലിക്കു പകരം മല്ലിപ്പൊടിയാണ് ചേർക്കുന്നതെങ്കിൽ മല്ലിപ്പൊടി അവസാനം ചേർത്താൽ മതി. അല്ലെങ്കിൽ കരിഞ്ഞുപോകും)\nവറുത്ത ചേരുവകൾ നന്നായി അരച്ചെടുക്കുക.\nഇനി, കൂഞ്ഞിൽ കഴുകി വൃത്തിയാക്കി ചെറുതായി നുറുക്കുക.\nതൊലി കളഞ്ഞ് നുറുക്കിയ ചക്കക്കുരുവും കൂഞ്ഞിലും കൂടി സ്വല്പം മഞ്ഞൾപ്പൊടിയും മുളകുപൊടിയും(അരപ്പിന് നല്ല എരിവുണ്ടെങ്കിൽ മുളകുപൊടി ചേർക്കണ്ട) ഉപ്പും വെള്ളവും ചേർത്ത് വേവിച്ചെടുക്കുക. വേണമെങ്കിൽ കുക്കറിൽ വേവിക്കാം.\nഇതിലേക്ക് പാകത്തിന് പുളി പിഴിഞ്ഞത് ചേർത്ത് തിളച്ചാൽ, അരപ്പും പോരാത്ത വെള്ളവും ചേർത്ത് നന്നായി തിളപ്പിക്കുക. എല്ലാം കൂടി യോജിച്ച പരുവത്തിൽ വാങ്ങി വയ്ക്കുക.\nവെളിച്ചെണ്ണയിൽ വറുത്ത കടുകും മുളകും കറിവേപ്പിലയും കൂടി ചേർത്താൽ സംഭവം റെഡി!\nവിഭാഗങ്ങള് ചക്ക വിഭവങ്ങൾ, പാചകം\n9 പേർ അഭിപ്രായമറിയിച്ചു:\nho,ithokkeyanu kari Bindu.oru vegetariane sambandhichu ithokke oru variation thanna.Athe samayam non-vegs like me,vayum polichu irikkuva.\nഅടുക്കളയില് ഉമ്മയുടെ കുറവ് മാത്രമേയുള്ളൂ....ബാക്കിയെല്ലാം റെഡി\nഈ ബിന്ദു വെറുതെ കൊതിപ്പിക്കുവാ. ഇവിടെ കിട്ടാത്ത സാധനങ്ങളുടെ കാര്യോം പറഞ്ഞ്..\nസ്കൂൾ കാലത്ത് എന്റെ അഭിനിവേശം\nചക്കമൊളോഷ്യത്തോടായിരുന്നു, എന്ന് പരിയാരത്തുകാർക്കെല്ലാം അറിവുള്ള കാര്യമാണ്.\nചെറിയ ഉള്ളി മൂപ്പിച്ചിട്ട നീളൻ ടി മൊളോഷ്യം ആദ്യം ഒരു പ്ലേറ്റ് തനി,\nതദനന്തരം വീട്ടുപശു സോഴ്സു ചെയ്യുന്ന സംഭാരം ഒഴിച്ച കവിടിപ്പിഞ്ഞാണത്തിൽ മൊളോഷ്യപ്പാത്രം മറിച്ചിട്ടു സൃഷ്ടിക്കുന്ന സമുദ്രത്തിൽനിന്ന് വട്ടവലവീശി പൊക്കിയെടുത്ത അതിയൻപട്ടാമ്പിയുടെ ചോറ് മുന്നാഴി എന്നതായിരുന്നു ഫെബ്രുവരി-ജൂൺ മാസങ്ങളിലെ സ്ഥിരം ക്രീഡ.\nബിന്ദു ഇനി ചക്കമൊളോഷ്യം ഉണ്ടാക്കൂ.\nചക്കമൊളോഷ്യവും മാങ്ങാച്ചമ്മന്തിയും ചുട്ട പപ്പടവും. അതാണ് ഇവിടത്തെ കോമ്പിനേഷൻ. ചക്കയോടും മാങ്ങയോടുമുള്ള അഭിനിവേശത്തിന് ഇവിടെ ഇപ്പോഴും ഒരു കുറവും വന്നിട്ടില്ലെന്നതാണ് വാസ്തവം. 69 വയസായ അമ്മയ്ക്കുപോലും!\nസജ്ജീവേട്ടാ, കവിടിപ്പിഞ്ഞാണത്തിലെ ആ സമുദ്രത്തിലേക്ക് ലേശം മാങ്ങാച്ചമ്മന്തികൂടി കലക്കിച്ചേർത്താലോ? അല്ലെങ്കിൽ ഒരു ഉപ്പുമാങ്ങ പിഴിഞ്ഞുചേർക്കാം. ഭേഷാവില്ലേ?\nnalla bhangiyulla blog.. yenikku valare ishtamaayi..\nsamayam kittumbho ente blog onnu nokkane.. athile kuravukalum parayane..\nengineya ee malayalam font kittiyathu.. yenikkum malayalam blog thudanganam yennayirunnu...\nothiri othiri ishtamayi ee blog\n@നിഷ അജിത്ത്: മലയാളത്തിൽ ബ്ലോഗ് തുടങ്ങാൻ സഹായകരമായ എല്ലാ വിവരങ്ങളും ഈ ബ്ലോഗിലുണ്ട്:\nഎന്തെങ്കിലും സംശയമുണ്ടെങ്കിൽ മെയിലയക്കൂ:\nചക്കമോളോഷ്യം, ബിന്ദൂ, ചക്കമോളോഷ്യം :)


ജോയ്സ്നയെ ചൊവ്വാഴ്ച കോടതിയില് ഹാജരാക്കണം; പോലീസിന് നിര്‍ദേശം -\nജോയ്സ്നയെ ചൊവ്വാഴ്ച കോടതിയില് ഹാജരാക്കണം; പോലീസിന് നിര്‍ദേശം\nകോഴിക്കോട്: കോടഞ്ചേരിയിലെ മിശ്രവിവാഹത്തില് പെണ്‍കുട്ടിയെ കോടതിയില് ഹാജരാക്കാന് നിര്‍ദേശം. ജോയ്സ്നയെ മറ്റന്നാള് ഹാജരാക്കാനാണ് കോടതി കോടഞ്ചേരി പോലീസിനോട് നിര്‍ദേശിച്ചത്. പെണ്‍കുട്ടിയുടെ പിതാവ് ജോര്‍ജ് നല്‍കിയ ഹേബിയസ് കോര്‍പ്പസ് ഹര്‍ജിയിലാണ് കോടതി നിര്‍ദേശം.\nമാര്‍ച്ച് 31 നാണ് മകള് ജോയ്സ്ന സൗദിയില് നിന്നും നാട്ടിലെത്തുന്നത്. ഒമ്പതാം തീയതി കൂട്ടുകാരിയുടെ ആധാര് കാര്‍ഡ് പോസ്റ്റ് ചെയ്യാനായി താമരശ്ശേരിയില് പോയ ശേഷമാണ് കാണാതായതെന്ന് ജോര്‍ജ് പറഞ്ഞു.ഷെജിനെ നേരത്തെ പരിചയമുണ്ടെന്നും, ഏതാനും മാസങ്ങള്‍ക്ക് മുമ്പാണ് പരസ്പരം പ്രണയത്തിലായതെന്നും ജോയ്സ്ന വ്യക്തമാക്കിയിരുന്നു.\nനടിയെ ആക്രമിച്ച കേസ്: അനൂപിനും സുരാജിനും വീണ്ടും നോട്ടീസ്\nസംസ്ഥാനത്ത് ഗുണ്ടകളുടെ അഴിഞ്ഞാട്ടം; രൂക്ഷവിമര്‍ശനവുമായി പ്രതിപക്ഷ നേതാവ്


മഞ്ഞുതുള്ളികള് (DEW DROPS): പ്രണയാര്‍ദ്രമാമിയാത്രകള്\nയാത്രകളെ ഞാന് ഒരിക്കലും പ്രണയിച്ചിട്ടില്ല പക്ഷേ അക്ഷരങ്ങളോടുള്ള എന്‍റെ പ്രണയം യാത്രകളെ എനിക്ക് പ്രിയങ്കരമാക്കുകയായിരുന്നു... അതെ ഞാന് തുടുങ്ങുകയാണ് എന്‍റെ യാത്രകള് എന്‍റെ പ്രണയത്തിലൂടെ സൗഹൃദത്തിലൂടെ എനിക്ക് ഏറ്റവും പ്രിയപ്പെട്ട എന്‍റെ അക്ഷരങ്ങളിലൂടെ...\nഎല്ലാവരുടെയും ജീവിതത്തില് വഴിത്തിരിവുകള് ഉണ്ടാകാറുണ്ട്. അത് ഏത് സമയത്ത് വേണമെങ്കിലും സംഭവിക്കാം. അങ്ങനെയൊരു വഴിത്തിരിവിലൂടെയാണ് എന്‍റെ യാത്രകളും ആരംഭിച്ചത്. ആ യാത്രകള് എനിക്കായി കാത്ത് വെച്ചത് അറിവിന്‍റെയും, പ്രകൃതിയുടെ അനന്തമായ സൗന്ദര്യത്തിന്‍റെയും അവിശ്വസനീയമായ കാഴ്ചകള് ആയിരുന്നു.\nKo Laan (or Lan or Larn, or Coral Island)\nതായിലന്‍റിലെ കിഴക്കന് കടല്‍ത്തീരങ്ങളിലെ ദ്വീപുസമൂഹങ്ങളില് ഒന്നാണ് കൊ ലാന് / കോറല് ദ്വീപ്. കടലും അതിലെ തിരകളും അതില് അലിഞ്ഞുചേരുന്ന സൂര്യനും എന്നും എനിക്ക് എന്‍റെ പ്രണയത്തിന്‍റെ ദൃഷ്ടാന്തങ്ങള് ആണ്. ഏപ്രില് 26 2015 ഞാനും റെഞ്ചിയും പട്ടയാ എന്ന ചെറിയ പട്ടണത്തില് നിന്നും ഒരു കടത്തുബോട്ടില് ആ മനോഹര തീരത്തേക്ക് യാത്ര ആരംഭിച്ചു. കടലിലൂടെയുള്ള ആ യാത്ര എന്‍റെ എല്ലാ വികാരങ്ങള്‍ക്കും ഒരു പുതു ജീവന് നല്‍കി. കാതുകളില് സംഗീതവും മനസ്സില് പ്രണയവും ആ യാത്രയുടെ മനോഹാരിത വര്‍ദ്ധിപ്പിച്ചു. തിരകള് മുറിച്ചു കീറി ആ ബോട്ട് യാത്ര തിരിച്ചപ്പോള് സമയം 8 മണി. അവിടെ നിന്നും അരമണിക്കൂറിന് മുകളില് എടുത്തു ആ മനോഹര തീരത്ത്c എത്തുവാന്. അതിനുള്ളില് എന്‍റെ കൈയില്ലുണ്ടായിരുന്ന കൊന്തമണികളിലെ പ്രാര്‍ത്ഥനയും ഞാന് തികച്ചിരുന്നു. ആ പ്രാര്‍ത്ഥന ഞാന് സമര്‍പ്പിച്ചത് എന്‍റെ ജീവിതത്തിലെ ഏറ്റവും നല്ല ഒരു സൗഹൃദത്തിനു വേണ്ടിയായിരുന്നു.\nഉഷ്ണമേഖല വനാന്തരങ്ങളാലും മലഞ്ചെരുവുകളാലും അണിയിച്ചൊരുക്കപ്പെട്ടതായിരുന്നു ആ ദ്വീപുസമൂഹങ്ങള്. ഇത്രയും സൗന്ദര്യം ആ കൊച്ച് ദ്വീപിനുണ്ടാകുമെന്ന് ഞാന് ഒരിക്കലും പ്രതീക്ഷിച്ചിരുന്നില്ല. ഏകദേശം 205 മീറ്റര് ഉയരമുള്ള കുന്നിന്‍റെ താഴ്വാരത്തായിരുന്നു ആ ദ്വീപുസമൂഹം വലയം ചെയ്യപ്പെട്ടിരുന്ന മനോഹരമായ ആ കടല്‍തീരം സ്ഥിതി ചെയ്തിരുന്നത്. ആ കുന്നിന്‍റെ മുകളില് അതിന്‍റെ സൌന്ദര്യത്തിന് ഒരു ദൈവീകമായ പരിവേക്ഷം നല്‍കി ഒരു ബുദ്ധക്ഷേത്രം നിലകൊള്ളുന്നു. കടലിന്‍റെ സൗന്ദര്യം ആസ്വദിക്കുന്നതിന് മുന്‍പ് ആ മലഞ്ചെരുവിലേക്ക് ഒരു സാഹസിക യാത്രയാകാമെന്ന് ഞങ്ങള് തീരുമാനിച്ചു. കടലിനോടു തൊട്ടു കിടക്കുന്ന ആ മലയടിവാരത്ത് ഞങ്ങള് എത്തി.\nOur bike rider - Boy\nകുന്നിന്‍റെ മുകളിലേക്ക് പോകുവാന് അവിടെ വാഹനങ്ങള് സജ്ജമായിരുന്നു. രഞ്ജിക്ക് ജീപ്പിന് പോകുവാനായിരുന്നു താല്‍പ്പര്യം. പക്ഷേ എന്നെ ആകര്‍ഷിച്ചത് ബൈക്ക് ആണ്. എന്‍റെ ആവേശം ആകാശത്തോളം ഉയര്‍ന്നു. ബൈക്കിന് പുറകില് ഇരുന്ന് യാത്ര ചെയ്യുക എന്നത് എനിക്ക് എന്നും ഒരാവേശം ആയിരുന്നു. ഞങ്ങള് മൂന്നു പേരും, ബൈക്ക് ഓടിക്കുന്ന ബോയി എന്ന തായവാനിയും, രഞ്ജിയും പിന്നെ ഞാനും ഒരു ബൈക്കില് ആ മലയുടെ മുകളിലേക്ക് യാത്ര തിരിച്ചു. മലമുകളിലേക്ക് കയറും തോറും പ്രകൃതിയുടെ സൗന്ദര്യം എന്‍റെ സിരകളില് ഉന്മാദം എന്ന ഭാവം നിറച്ചുകൊണ്ടേയിരുന്നു. ഞാന് എല്ലാം മറക്കുകയായിരുന്നു അവിടെ എന്‍റെ ദുഃഖങ്ങള്, നിരാശകള്... എല്ലാം ഒരു നിമിഷത്തേക്ക് എന്നില് നിന്നും പറന്നകന്നു. ഞാനും പ്രകൃതിയും അതിന്‍റെ സൗന്ദര്യവും പിന്നെ എന്‍റെ പ്രണയവും മാത്രമായ നിമിഷങ്ങള്.\nബുദ്ധന്‍റെ ക്ഷേത്രത്തിലും അവിടുത്തെ ചില പ്രതിഷ്ഠകളുടെ മുന്‍പിലും ഞാന് പ്രാര്‍ത്ഥനാ നിരതയായി നിന്നു. ഈ ലോകത്തില് എല്ലാ മതങ്ങളും ഒന്നാണെന്ന് വിശ്വസിക്കുന്ന ഞാന് അവിടെ അര്‍പ്പിക്കപ്പെട്ട പ്രാര്‍ത്ഥനകള് എന്‍റെ ഏറ്റവും പ്രിയപ്പെട്ടവര്‍ക്ക് അനുഗ്രഹങ്ങളായി വര്‍ഷിക്കട്ടെ എന്ന് ആഗ്രഹിക്കുന്നു. ആ മലയുടെ മുകളില് നിന്നും താഴേക്ക് നോക്കുമ്പോള് മനോഹരമായ കടലും, അതിന്‍റെ തീരവും, അതില് ഓടിക്കളിക്കുന്ന സ്പീഡ് ബോട്ടുകളും കാണാമായിരുന്നു. അതിന്‍റെ ഭംഗി അനര്‍വചനീയമാണ്. അവിടെ നിന്നും തിരികെ പോകുവാന് തോന്നിയില്ല. പക്ഷേ സമയ പരിധിയും ഇനിയും കാണുവാനുള്ള പുതിയ സൗന്ദര്യത്തിന്‍റെ ആകര്‍ഷണതയും ഞങ്ങളെ താഴ്വാരത്തിന്‍റെ അടിത്തത്തിലേക്ക് തിരികെ കൊണ്ടുവന്നു. ബോയിക്ക് 300 ബാട്ട് പ്രതിഫലം നല്‍കി. പിന്നെ എന്‍റെ സന്തോഷത്തിന്‍റെ ഭാഗമായി ഞാന് കുറച്ചു പൈസാകൂടി ബോയിക്ക് കൊടുത്തു. അപ്പോള് അയാളുടെ മുഖത്ത് വിരിഞ്ഞ ചിരിക്ക് ഞാന് അവിടെ കണ്ട എല്ലാ സൗന്ദര്യങ്ങളെക്കാളും അധിക സൗന്ദര്യമുള്ളതായി തോന്നി.\nപിന്നെ ഒരു കരിക്കിന് വള്ളം ഒക്കെ വാങ്ങിച്ച് കുടിച്ചു നേരെ കടലിലേക്ക്. ആളും തിരുക്കും ഒഴിഞ്ഞ ഒരു തീരം ഞാന് കണ്ടെത്തി. അവിടെ ഞാന് എന്നെ തന്നെ മറന്നു. കുറെ നേരം തിരകള് പുല്‍കുന്ന തീരത്ത് വെറുതെ ഇരുന്നു. എന്‍റെ മടിത്തിട്ടിലേക്ക് ഒരു കുഞ്ഞിന്‍റെ ആവേശത്തില് തിരകള് ആഞ്ഞടിച്ചുകൊണ്ടിരുന്നു. എന്‍റെ മനസ്സിലും പ്രണയം നിറഞ്ഞു. അവ ചിറകുകള് വിടര്‍ത്തി എവിടെയൊക്കെയോ സഞ്ചരിച്ചു. മനസിനെ അങ്ങനെ വെറുതെ അഴിച്ചു വിടുമ്പോള് ഒരു സുഖമാണ്. അപ്പോള് നമ്മള് ഈ ലോകത്തില് നിന്നും പൂര്‍ണമായും മാറ്റപ്പെടുന്നു. അവിടെ ഓര്‍മിക്കുവാന് ഇഷ്ടപ്പെടുന്ന കുറെ നല്ല സ്വപ്‌നങ്ങള് മാത്രമേ ഉണ്ടായിരിക്കുകയുള്ളു. പിന്നെ ഞാന് മൌനമായി ആ കടലിനോട് സംസാരിക്കുന്നുണ്ടായിരുന്നു. എന്‍റെ ഭാഷ മനസിലായിട്ടെന്നോണം തിരകളുടെ ശക്തി കൂടുവാന് തുടങ്ങി. പിന്നെ അവയുടെ ആകര്‍ഷണത്തില് ഞാന് കടലിലേക്ക് ഇറങ്ങി. കടലിനോടുള്ള പ്രണയവും, തിരകളോടുള്ള വാത്സല്യവും മനസ് നിറഞ്ഞ് ഞാന് ആസ്വദിച്ചു.\nസുര്യന്‍റെ ചൂട് അസഹനീയമായി അനുഭവപ്പെടാന് തുടങ്ങിയപ്പോള് ഞങ്ങള് കടലിനോടും ആ തീരങ്ങളോടും യാത്ര പറഞ്ഞ് തിരികെ ബോട്ട് ജെട്ടിയിലേക്ക് യാത്ര തുടങ്ങി. വീണ്ടും തിരികെ കടലിലൂടെ അതിന്‍റെ സൗന്ദര്യത്തില് മതിമറന്ന് സംഗീതത്തില് ലയിച്ച് യാത്ര ആരംഭിച്ചു. തിരികെയുള്ള യാത്രയില് ജീവിതത്തില് ഇത്രയും മനോഹരമായ നിമിഷങ്ങള് തന്ന സര്‍വേശ്വരന് നന്ദി പറയാന് മറന്നില്ലാ! ഇനിയും എന്‍റെ യാത്ര തുടരും എന്‍റെ പ്രണയത്തിനു വേണ്ടി, എന്‍റെ സൗഹൃദത്തിന് വേണ്ടി, എന്‍റെ അക്ഷരങ്ങള്‍ക്ക് വേണ്ടി....\n....... കാര്‍ത്തിക ......


മാച്ചിനരിയിലെ മരങ്ങളെ മഴുവിന് കൊടുക്കില്ല .. മടപ്പള്ളി കോളേജില് വിദ്യാര്‍ത്ഥി പ്രതിഷേധം ശക്തമാക്കുന്നു – vatakaranews.in\nSunday, 17 February 2019 01:25:03 AM\nമാച്ചിനരിയിലെ മരങ്ങളെ മഴുവിന് കൊടുക്കില്ല .. മടപ്പള്ളി കോളേജില് വിദ്യാര്‍ത്ഥി പ്രതിഷേധം ശക്തമാക്കുന്നു\nവടകര: മടപ്പള്ളി ഗവ.കോളേജിലെ ബൊട്ടാണിക്കല് ഗാര്‍ഡനില് ഇന്‍ഡോര് സ്റ്റേഡിയം സ്ഥാപിക്കാനുള്ള നീക്കത്തിനെതിരെ വിദ്യാര്‍ത്ഥി പ്രതിഷേധം ശതമാകുന്നു.\nകോളേജ് യൂണിയനും എസ്എഫ്ഐ, റവല്യൂഷണറി യൂത്ത്, വടകരയിലെ ജനകീയ മുന്നണി തുടങ്ങിയ സംഘടനകളും സമരമുഖത്തുണ്ട്.\nസ്റ്റേഡിയം സ്ഥാപിക്കുമ്പോള് 38 മരങ്ങള് വെട്ടിമാറ്റേണ്ടിവരും. മുറിക്കേണ്ട മരങ്ങളില് കഴിഞ്ഞ ദിവസം നമ്പറിട്ടിരുന്നു.\nഇതോടെ വിദ്യാര്‍ഥികള് ഉള്‍പ്പെടെയുള്ളവര് പ്രതിഷേധവുമായി രംഗത്തെത്തി. കേന്ദ്രസര്‍ക്കാറിന്റെ റുസ പദ്ധതി പ്രകാരമാണ് കോളേജില് ഇന്‍ഡോര് സ്റ്റേഡിയം നിര്‍മിക്കുന്നത്.\nമൊത്തം രണ്ടുകോടി രൂപയോളം ഫണ്ടുണ്ട്. ആദ്യഘട്ടമായി 35 ലക്ഷം രൂപ അനുവദിച്ചു. ഇതുപ്രകാരം സ്റ്റേഡിയം നിര്‍മിക്കാനുള്ള പദ്ധതി പി.ഡബ്ല്യു.ഡിയുടെ നേതൃത്വത്തില് തുടങ്ങി.\nനേരത്തെ കോളേജ് മൈതാനത്തിനു സമീപം തന്നെ സ്റ്റേഡിയം നിര്‍മിക്കാനാണ് ലക്ഷ്യമിട്ടതെങ്കിലും ഇവിടെ മണ്ണിടിക്കേണ്ടിവരുമെന്നതിനാലാണ് സ്ഥലം മാറ്റിയത്.\nബൊട്ടാണിക്കല് ഗാര്‍ഡന് മധ്യത്തിലായി നേരത്തെ തന്നെ ബാസ്‌കറ്റ് ബോള് കോര്‍ട്ടും ടെന്നിസ് കോര്‍ട്ടുമുണ്ട്. ഇതിനോടു ചേര്‍ന്നുതന്നെ ഇന്‍ഡോര് സ്റ്റേഡിയം നിര്‍മിക്കുന്നത് ഗുണപ്രദമാകുമെന്ന വാദത്തിലാലാണ് ഇവിടെ സ്ഥലം നിശ്ചയിച്ചത്.\nഎന്നാല് ഇതിന് മരങ്ങള് മുറിക്കേണ്ടിവരും. കുറച്ചുമരം മാത്രമേ മുറിക്കേണ്ടി വരൂ എന്നാണ് ആദ്യം കണക്കാക്കിയത്.\nഎന്നാല് പി.ഡബ്ല്യ.ഡി. അടയാളപ്പെടുത്തിയ ശേഷമാണ് 38 മരങ്ങള് മുറിക്കേണ്ടിവരുമെന്ന് വ്യക്തമായത്.\n20 ഇനം മരങ്ങളാണ് ഇങ്ങനെ മുറിക്കേണ്ടി വരിക. ചമത, വാക, ഉങ്ങ്, മഹാഗണി, അക്കേഷ്യ, മന്ദാരം, പ്ലാവ് തുടങ്ങിയ മരങ്ങളെല്ലാം ഇതിലുണ്ട്.\n1980കളിലാണ് അധ്യാപകന് തോമസിന്റെ നേതൃത്വത്തില് കോളേജില് ബൊട്ടാണിക്കല് ഗാര്‍ഡന് തുടങ്ങിയത്. പിന്നീട് ഇത് വിപുലീകരിച്ചു. നൂറിലേറെ സസ്യഇനങ്ങള്, ഒട്ടേറെ പക്ഷികള്, പൂമ്പാറ്റകള്, പറക്കുംപാമ്പ് ഉള്‍പ്പെടെയുള്ള ജീവികള് തുടങ്ങിയവയെല്ലാം ഇവിടെയുണ്ട്.ബൊട്ടാണിക്കല് ഗാര്‍ഡനിലെ മരം മുറിക്കാന് തീരുമാനിച്ചിട്ടില്ലെന്ന് പ്രിന്‍സിപ്പല് ചിത്രലേഖ പറഞ്ഞു.\nഅനുയോജ്യമായ സ്ഥലമായി പി.ഡബ്ല്യു.ഡി. നിര്‍ദേശിച്ച സ്ഥലമാണിത്. മുറിക്കേണ്ട മരങ്ങള് പി.ഡബ്ല്യു.ഡി. അടയാളപ്പെടുത്തിയിട്ടുണ്ട്. ഇതിന് സാമൂഹിക വനവത്കരണ വിഭാഗത്തിന്റെ അനുമതി വേണം. ഇവര് അനുമതി നല്‍കിയാലും മരം മുറിക്കില്ല.\nകോളേജ് കൗണ്‍സില് യോഗം വിളിച്ച് വിഷയം ചര്‍ച്ച ചെയ്യും. എല്ലാവരുടെയും അഭിപ്രായം തേടിയ ശേഷം മാത്രമേ തുടര്‍നടപടികള് ഉണ്ടാകൂ എന്നും മറിച്ചുള്ള പ്രചാരണങ്ങള് ശരിയല്ലെന്നും പ്രിന്‍സിപ്പല് പറഞ്ഞു.\nമടപ്പളളി ഗവ:കോളേജിലെ ബൊട്ടാണിക്കല് ഗാര്‍ഡനിലെ മരങ്ങള് മുറിച്ച് ഇന്‍ഡോര് സ്റ്റേഡിയം നിര്‍മ്മിക്കാനുള്ള കോളേജ് അധികാരികളുടെ നീക്കം എന്ത് വിലകൊടുത്തും തടയുമെന്ന് റവല്യൂഷണറി യൂത്ത് ഒഞ്ചിയം ബ്ലോക്ക് കമ്മിറ്റി പ്രസ്താവനയില് വ്യക്തമാക്കി.\nമടപ്പള്ളി കോളേജ് പ്രിന്‍സിപ്പലിന് സ്ഥലം മാറ്റം; ഭരണപക്ഷ വേട്ടയാടലെന്ന് ആക്ഷേപം\nമടപ്പള്ളി കോളേജ് ബൊട്ടാണിക്കല് ഗാര്‍ഡന് തകര്‍ക്കാനുള്ള നീക്കത്തെ പ്രതിരോധിക്കും: റവല്യൂഷണറി യൂത്ത്\nജിനേഷ് മടപ്പള്ളി സ്മാരക പുരസ്‌കാരത്തിന് അപേക്ഷ ക്ഷണിച്ചു\nമടപ്പള്ളി ഗവ:കോളേജില് 22 ന് ദേശീയ സെമിനാര്\nമടപ്പള്ളി ഗവ: വൊക്കേഷണല് ഹയര്‍സെക്കണ്ടറി നാളെ അക്കാദമിക് ബ്ലോക്ക് ഉദ്ഘാടനം\nTags: jinesh madapally- sachinadhan, madapally college garden issue, madapally gardan issue - rmp, madapally garden issue 3


തണ്ണീർമുക്കം ബണ്ടിന്‍റെ ഷട്ടറുകൾ തുറന്നപ്പോൾ ചാകരക്കൊയ്ത്ത് : Deepika.com Nattu Visesham\nകുമരകം: തണ്ണീർമുക്കം ബണ്ടിന്‍റെ ഷട്ടറുകൾ തുറന്നു. കുതിച്ചെത്തിയ വെള്ളത്തിൽ ചെറുതോടുകളിലും മത്സ്യചാകര. ജില്ലയുടെ പടിഞ്ഞാറൻ മേഖലയിൽ നാട്ടുകാർ വലയും, കുടും ഉപയോഗിച്ച് മീൻ പിടിച്ചു. രാത്രി കരയിൽ പിടിച്ചിട്ട മീനുകൾക്കൊപ്പം തുള്ളിച്ചാടി കുടകൾ നിറക്കുന്നതിനൊടുവിൽ ഇന്നലെ നേരം പുലർന്നത് അറിഞ്ഞില്ല. നാലുമാസമായി അടഞ്ഞു കിടന്ന തണ്ണീർമുക്കം ബണ്ടിന്‍റെ ഷട്ടറുകൾ അന്പത് എണ്ണം തുറന്നു. ബാക്കി പതിമൂന്നു ഷട്ടറുകൾ തുറക്കുന്ന ജോലി ഇന്ന് പൂർത്തിയാകും. ബണ്ടിന്‍റെ വടക്കുവശത്ത് ഒരടി ഉയരത്തിൽ ജലനിരപ്പ് ഉയർന്നു നിന്നതിനാൽ ബണ്ട് തുറന്നതോടെ തെക്കുവശത്തേക്ക് ശക്തമായ ഒഴുക്കായിരുന്നു. വടക്കുവശത്തുനിന്നും ഉപ്പുവെള്ളത്തോടൊപ്പം കുത്തൊഴുക്കിൽ മത്സ്യങ്ങൾ ഉൾനാടൻ തോടുകളിലെത്തിയതാണ് നാട്ടുകാർക്ക് ചാകരയായത്. നാലുമാസമായി ഉണങ്ങിവരണ്ടു കിടന്ന ചെറുതോടുകൾക്കു പോലും നവജീവൻ കൈവന്നു.\nകൊയ്ത്തു കഴിഞ്ഞ് ഉണങ്ങി കിടന്ന പാടശേഖരങ്ങൾ പുറമടവെച്ചും, തുന്പു തുറന്നും വെച്ചിരിക്കുകയായിരുന്നു. ഇതുവഴി കുതിച്ചെത്തിയ വെള്ളപാച്ചിലിൽ വലവീശിയും, കുടുകൾ വച്ചുമാണ് നാട്ടുകാർ മത്സ്യബന്ധനം\nനടത്തിയത്. രാവും പകലും മീൻപിടുത്തം തുടരുകയാണ്. പിടിച്ച വയന്പ്, പള്ളത്തി, കുറുവ പരൽ, കുരി എന്നിവയായിരുന്നു ചെറു മത്സ്യങ്ങളിലെ പ്രധാന ഇനങ്ങൾ. വ്യാപാരികൾ ഇവ ശേഖരിച്ച് മാർക്കറ്റുകളിൽ എത്തിച്ചു.


ഓണ്‍ലൈൻ ചാരായ വാറ്റുപകരണ വിൽപന; തടയിടാൻ നീക്കങ്ങളുമായി ഋഷിരാജ് സിങ്\n22 July 2018 12:16 PM GMT\nഓൺലൈൻ വ്യാപാര സൈറ്റുകളിൽ ചാരായ വാറ്റുപകരണങ്ങൾ വിൽപനയ്ക്ക് വെച്ചിരിക്കുന്നത് തടയാൻ എക്സൈസ് കമ്മീഷണർ ഋഷിരാജ് സിങ് പദ്ധതിയിടുന്നു. ഓൺലൈനായി ചാരായം വാറ്റാനുള്ള എല്ലാ ഉപകരണങ്ങളും കിട്ടുമെന്നറിഞ്ഞ ഋഷിരാജ് സിങ് നേരിട്ട് ഓർഡർ ചെയ്തുവരുത്തി മനസ്സിലാക്കിയതിനു ശേഷമാണ് നടപടിക്കൊരുങ്ങുന്നതെന്ന് മനോരമ ഓൺലൈൻ റിപ്പോർട്ട് ചെയ്യുന്നു.\nരാജ്യാന്തര ഓൺലൈൻ സൈറ്റായ ഡാർക്ക് നെറ്റ് ഡോട് കോമിലൂടെ ലഹരി മരുന്നുകളും വിൽക്കുന്നുണ്ടെന്ന് വിവരം കിട്ടിയിട്ടുണ്ട്. ഈ വെബ്‌സൈറ്റ് ഇപ്പോൾ നിരീക്ഷണത്തിലാണ്. പൊലീസിന് ഈ വിഷയത്തിൽ റിപ്പോർട്ട് നൽകിയിട്ടുണ്ട്.\nപല പ്രമുഖ വെബ്സൈറ്റുകളും വാറ്റുപകരണങ്ങൾ വിൽക്കുന്നുണ്ട്. ലിക്വർ മാനുഫാക്ചുറിങ് യൂണിറ്റ് എന്ന് ഈ വെബ്സൈറ്റുകളിൽ സെർച്ച് ചെയ്താൽ ഇവ കാണാം.\nഈ ഉപകരണങ്ങൾ ഓർഡര് ചെയ്തവരുടെ പേരുവിവരങ്ങൾ സൈബര് വിഭാഗത്തിന്റെ സഹായത്തോടെ സംഘടിപ്പിച്ചിട്ടുണ്ടെന്നാണ് അറിയുന്നത്. ഇതിന്മേൽ നടപടിയുണ്ടാകുമോയെന്ന് വ്യക്തമല്ല.\nവെബ്സൈറ്റുകളുടെയെല്ലാം സംസ്ഥാനത്തെ ചുമതലക്കാരെ എക്സൈസ് കമ്മീഷണർ വിളിച്ചു വരുത്തി മുന്നറിയിപ്പ് നൽകിയിട്ടുണ്ട്. അതെസമയം ഡാർക്‌നെറ്റ് ഡോട് കോം അധികൃതരുമായി ബന്ധപ്പെട്ടപ്പോൾ ഇന്ത്യയിൽ തങ്ങൾക്ക് വിൽപനയില്ലെന്ന മറുപടിയാണ് ലഭിച്ചതെന്നും ഋഷിരാജ് സിങ് പറയുന്നു.\ndesi liquor excise rishiraj singh


പതിറ്റാണ്ടായി നിന്റെ ജന്മദിനം ആഘോഷിക്കുന്നു, ഇപ്പോഴും എനിക്ക് എഴുതാനുള്ളത് തീരുന്നില്ല; പ്രിയപ്പെട്ടവൾക്ക് ആശംസയുമായി ദുൽഖർ! - metromatinee.com Lifestyle Entertainment & Sports\nമലയാളികളുടെ താരപുത്രൻ ദുൽഖറിന്റെ അമാലിന് ഇന്ന് പിറന്നാളാണ്. രാവിലെ മുതൽ സുഹൃത്തുക്കളുടെയും ആരാധകരുടെയും ജന്മദിനാശംസകൾ നേർന്ന് കൊണ്ടുള്ള പോസ്റ്റുകൾ സോഷ്യൽ മീഡിയയിൽ നിറയുകയാണ്. അതിനിടയിൽ തന്റെ പ്രിയപ്പെട്ടവൾക്ക് ആശംസകൾ നേർന്ന് ദുൽഖർ സൽമാനും എത്തിയതോടെ ആരാധകരും അതേറ്റെടുത്തിരിക്കുകയാണ്.\nപതിറ്റാണ്ടായി നിന്റെ ജന്മദിനം ആഘോഷിക്കുന്നു, ഇപ്പോഴും എനിക്ക് എഴുതാനുള്ളത് തീരുന്നില്ല എന്ന് കുറിച്ചുകൊണ്ടാണ് ദുൽഖർ ആശംസ നേർന്നിരിക്കുന്നത്. ഇരുവരും ഒരുമിച്ചുള്ള ചിത്രങ്ങളും താരം പോസ്റ്റ് ചെയ്തിട്ടുണ്ട്.\n“ഹാപ്പി ബർത്ത്ഡേ ആം! നിന്റെ ജന്മദിനങ്ങൾ ഒരു പതിറ്റാണ്ട് കഴിഞ്ഞു, എനിക്ക് എഴുതാനുള്ള കാര്യങ്ങൾ ഇപ്പോഴും തീരുന്നില്ല. എപ്പോഴുമുള്ള നമ്മളുടെ പോസിങ്ങിന്, എപ്പോഴും രണ്ടു പ്രിയപെട്ടവരുടെ ക്യാൻഡിഡ് ചിത്രങ്ങൾ പകർത്തുന്ന എനിക്ക്, വിവാഹങ്ങൾ ആകർഷകമാക്കുന്നതിന്, ഒരുമിച്ചു യാത്രകൾ ചെയ്യുന്നതിന്, വീടും ജീവിതവും ഒരുമിച്ച് കെട്ടിപ്പടക്കുന്നതിന്, പരസ്പരം കണ്ടെത്തുന്നതിന്, എത്ര വളർന്നാലും വേറിട്ടു സമയം ചെലവഴിക്കുന്നതിന് ചിയേർസ്.”\n“എന്റെ പാറ, എന്റെ പങ്കാളി, എന്റെ മകളുടെ അമ്മ, എന്റെ ആത്മവിശ്വാസം, എന്റെ സുരക്ഷിതത്വം നീയില്ലാതെ ഒരു ജീവിതം എനിക്ക് സങ്കൽപ്പിക്കാൻ കഴിയില്ല. എന്റെ ജീവിതത്തിലേക്ക് വന്നതിനും അതിന് ലക്ഷ്യവും അർത്ഥവും നൽകിയതിനും എന്റെ സ്വപ്നങ്ങളെല്ലാം യാഥാർത്ഥ്യമാക്കിയതിനും എന്റെ എല്ലാ ആഗ്രഹങ്ങളും പ്രോത്സാഹിപ്പിച്ചതിനും എന്റെ എല്ലാ ഭയവും അരക്ഷിതാവസ്ഥയും പരിഹരിക്കുന്നതിനും നന്ദി. നീ എന്റെ മനസ്സിന്റെ കരുത്താണ്. എന്റെ മാനസിന്റെ കാതൽ! ജന്മദിനാശംസകൾ പ്രിയപ്പെട്ടവളെ! ഞാൻ നിന്നെ സ്നേഹിക്കുന്നു!” ദുൽഖർ കുറിച്ചു.\nആരാധകർ പഴിപറഞ്ഞിട്ടും കുടുംബവിളക്ക് മുന്നിൽ തന്നെ ; ഞെട്ടിക്കുന്ന ടിആർപി നില ; അവിഹിതം ഗുണമായോ ?\nഅത് നിങ്ങളുടെ ഇഷ്ടത്തിന് വ്യാഖ്യാനിക്കാം; സിദ്ധാര്‍ത്ഥ് ശുക്ലയ്ക്ക് ആദരമര്‍പ്പിച്ച് ഡബ്ല്യു. ഡബ്ല്യു. ഇ സൂപ്പര് താരം ജോണ് സീന!


ശബരിമലയില് സ്ത്രീകള് വന്നാല് അയ്യപ്പന്മാര്‍ക്ക് ചാഞ്ചല്യമുണ്ടാകുമെന്ന് യേശുദാസ് | Malayalam News\nശബരിമലയില് സ്ത്രീകള് വന്നാല് അയ്യപ്പന്മാര്‍ക്ക് ചാഞ്ചല്യമുണ്ടാകുമെന്ന് യേശുദാസ്\nചെന്നൈ- ശബരിമലയില് യുവതീ പ്രവേശനം പാടില്ലെന്ന് പ്രശസ്ത ഗായകന് കെ.ജെ യേശുദാസ്. സുന്ദരിയായ ഒരു സ്ത്രീ വന്നാല് അയ്യപ്പന് കണ്ണു തുറന്ന് നോക്കുകയല്ല, മറിച്ച് അവിടെ എത്തുന്ന അയ്യപ്പന്മാരുടെ മനസ്സ് മാറുകാണ് ചെയ്യുകയെന്ന് അദ്ദേഹം വിശദീകരിച്ചു. ചെന്നൈയില് ഒരു സംഗീത പരിപാടിക്കിടെയായിരുന്നു യേശുദാസിന്റെ പ്രതികരണം.\nശബരിമലയിലെത്തുന്ന യുവതികളെ കണ്ടാല് അയ്യപ്പന്‍മാരുടെ മനസിന് ചാഞ്ചല്യമുണ്ടാകുമെന്ന് യേശുദാസ് പറഞ്ഞു. യുവതികള് ശബരിമലയിലേക്ക് പോകരുതെന്ന് പറയുന്നത് അയ്യപ്പന് നോക്കും എന്നതുകൊണ്ടല്ല. ഒരു വ്യത്യാസവും സംഭവിക്കില്ല. എന്നാല് ശബരിമലയിലേക്ക് എത്തുന്ന മറ്റ് അയ്യപ്പന്‍മാര് സ്ത്രീകളെ കാണും. അയ്യപ്പന്‍മാരുടെ ഉദ്ദേശം മാറിപ്പോകും. അതുകൊണ്ടാണ് സ്ത്രീകള് ശബരിമലയിലേക്ക് പോകരുതെന്ന് പറയുന്നതെന്നും യേശുദാസ് വിശദീകരിച്ചു. വെറെ എത്രയോ ക്ഷേത്രങ്ങളുണ്ടെന്നും സ്ത്രീകള്‍ക്ക് അവിടെ പോകാമെന്നും യേശുദാസ് കൂട്ടിച്ചേര്‍ത്തു.\nIndia Sabarimala yesudas women entry


തിരുവല്ല വിശേഷങ്ങള്: 2011\nഎഴുതിയത് Anoop Technologist (അനൂപ് തിരുവല്ല) at 9:00 AM 1 comment:\nമാഫിയ: അധോലോകത്തിന്റെ രഹസ്യങ്ങൾ.\nമുംബൈയിലെ പത്രപ്രവർത്തകരായ അരവിന്ദ് മേനോൻ, അഭിഷേക് മേനോൻ എന്നിവർ ചേർന്നെഴുതിയ പുസ്തകത്തിന്റെ ആസ്വാദനക്കുറിപ്പ്. പ്രസാധകർ ഡി.സി ബുക്ക്സ്. വില 195 രൂപ.\n2000 ജനുവരിയിലെ ഒരു രാത്രി. മുംബൈ ഫയർ ആൻഡ് ഐസ് ഡിസ്കോത്തെക്കിൽ താരസമൃദ്ധമായൊരു നിശാവിരുന്ന് പൊടിപൊടിക്കുന്നു. ഹിന്ദിസിനിമയിലെ ഒന്നാംനിര നിർമ്മാതാവും സംവിധായകനുമായ രാകേഷ് റോഷനാണ് ആതിഥേയൻ. മകൻ ഋതിക് റോഷൻ നായകനായ 'കഹോ ന പ്യാർ ഹേ' എന്ന ചിത്രത്തിന്റെ റിലീസിങ്ങുമായി ബന്ധപ്പെട്ടാണ് ഡിന്നർ. ഫ്യൂഷൻ സംഗീതം ലഹരിയായി ആതിഥേയനിലേക്കും അതിഥികളിലേക്കും പടർന്നു. കാതടപ്പിക്കുന്ന സംഗീതത്തിനിടെ ഒരപരിചിതൻ രാകേഷ് റോഷന്റെ സമീപമെത്തി കാതിൽ പിറുപിറുത്തു: 'ഭായിയുടെ ഒരു സന്ദേശവുമായി വന്നതാണു ഞാൻ'. ഭായി എന്നാൽ അബുസലിം. മുംബൈ അധോലോകത്തിലെ ഭയപ്പെടുത്തുന്ന പേരുകളിലൊന്ന്. സംഗീതം നിലച്ചു. റോഷൻ വിയർത്തു. അതിഥികൾ അമ്പരന്നു. ഏതാനും ദിവസങ്ങൾ കഴിഞ്ഞ് ഒരു പകൽ, ഭായിയുടെ കുട്ടികൾ റോഷനുനേരെ തുരുതുരെ വെടിയുതിർത്തു. പക്ഷേ, തലനാരിഴക്ക് ഉന്നംപിഴച്ചു. ഭാഗ്യത്തിന് റോഷൻ രക്ഷപെട്ടു.\nഇറ്റലിയിലെ ചെറുദ്വീപായ സിസിലിയിലാണ് പിന്നീട് ലോകത്തിന്റെ പലഭാഗങ്ങളിലും വേരുപാകിയ 'മാഫിയ' ജന്മമെടുത്തത്. അമേരിക്കയിലത് കെട്ടുറപ്പുള്ള ഫാമിലിയായും റഷ്യയിൽ ചുവന്ന മാഫിയയെന്നും ജപ്പാനിൽ യാക്കൂസ എന്നപേരിലും അറിയപ്പെട്ടു. മുംബൈയിൽ അണ്ടർ വേൾഡായും ഈ കൊച്ചുകേരളത്തിൽ കൊട്ടേഷൻ സംഘങ്ങളായും രൂപാന്തരപ്പെടുന്നതും ഇത്തരം മാഫിയകൾ തന്നെ. ഇങ്ങനെ തങ്ങളുടെ നീരാളിക്കൈകളുമായി ലോകത്തിനെ വരിഞ്ഞുമുറുക്കുന്ന അധോലോക സംഘങ്ങളെക്കുറിച്ചുള്ള വിവരണമാണ് ഈ ഗ്രന്ഥത്തിന്റെ ഉള്ളടക്കം.\nഈ പുസ്തകത്തിന്റെ രചയിതാക്കൾ മുംബൈയിൽ നിന്നുള്ള രണ്ടു പത്രപ്രവർത്തകരാണെന്ന് പുറംകവറിൽ ഒരൊഴുക്കൻ മട്ടിൽ എഴുതിയതല്ലാതെ അവരുടെ കൂടുതൽ വിവരങ്ങളൊന്നും പ്രസാധകർ നൽകിയിട്ടില്ല. എഴുത്തുകാരനെക്കുറിച്ച് അല്പമെങ്കിലും അറിയുകയെന്നത് വായനക്കാരന്റെ അവകാശമാണെന്നകാര്യം ഒരുപക്ഷേ ഡി.സി.ബുക്സ് മറന്നതാവാം.\nലോകത്തിന്റെ ഏതാണ്ടെല്ലാഭാഗങ്ങളിലും സ്വശ്ചന്ദം വിഹരിക്കുന്ന അധോലോകസംഘങ്ങളുടെ രക്തരൂക്ഷിതമായ കഥകൾ ഉദ്വേഗത്തോടുകൂടിയേ വായിച്ചുപോകാൻ കഴിയൂ. ഒരു സമാന്തരഗവർമെന്റുപോലെ പ്രവർത്തിച്ച് ലോകത്തിലെ വൻശക്തിയായ അമേരിക്കയെപ്പോലും വിറപ്പിക്കുന്ന മാഫിയകളുണ്ടെന്ന് നാം മനസിലാക്കുന്നു. പ്രമുഖരായ ഏല്ലാ മാഫിയരാജാക്കന്മാരുടെയും ജീവചരിത്രം ചിത്രങ്ങളടക്കം ഈ പുസ്തകത്തിലുണ്ട്. വായനയുടെ ത്രില്ലിനായി എരിവും പുളിയുമൊക്കെ അല്പാല്പം ചേർത്തിട്ടുണ്ടെങ്കിലും വസ്തുതകളുടെ വിശ്വാസ്യതയുറപ്പുവരുത്താൻ ലേഖകദ്വയം ശ്രദ്ധിച്ചിട്ടുണ്ട്.\nആഗോളമാഫിയകളെക്കുറിച്ച് വിവരിക്കുന്ന ആദ്യപകുതിക്കുശേഷം ഇന്ത്യയുടെ സ്വന്തം അധോലോകമാണിതിൽ പ്രതിപാദ്യവിഷയം. മുംബൈയിലെ കുടിപ്പകകളും പ്രതികാരവേട്ടകളും ബോളിവുഡുമായി അധോലോകത്തിനുള്ള ബന്ധങ്ങളുമൊക്കെ നന്നായി വിശദീകരിച്ചിക്കുന്നു. പത്രങ്ങൾ എഴുതാൻമടിച്ച പല അന്തഃപ്പുരരഹസ്യങ്ങളും പത്രപ്രവർത്തകരായ ലേഖകർ നമുക്ക് പറഞ്ഞുതരുന്നു. വായിച്ചുതീരുമ്പോഴേക്കും നമ്മുടെ നാട്ടിൽ ഇങ്ങനെയൊക്കെ നടക്കുന്നുണ്ടല്ലോയെന്നോർത്ത് അൽഭുതംകൂറുന്നതിനോടൊപ്പം നാമിതിൽനിന്നൊക്കെ വളരെയകലാണല്ലോ എന്നോർത്ത് ആശ്വസിക്കുകയും ചെയ്യും.\nഒരു നോവൽ പോലെയൊന്നും വായിച്ചുപോകാൻ കഴിയില്ലെങ്കിലും ഈ വിഷയത്തിൽ താല്പര്യമുള്ളവർക്ക് വളരെയേറെ പ്രയോജനപ്രദമാണ് 'മാഫിയ: അധോലോകത്തിന്റെ രഹസ്യങ്ങൾ' എന്ന പുസ്തകം. ആകർഷണീയമായ കവർ, വിശദമായ പദസൂചിക എന്നിവക്ക് പുറമെ കൂടുതൽ താല്പര്യമുള്ളവർക്കായി ഇതു സംബന്ധിച്ച സിനിമകൾ പുസ്തകങ്ങൾ തുടങ്ങിയവയുടെ വിവരങ്ങൾ അനുബന്ധമായി കൊടുത്തിട്ടുമുണ്ട്. ചുരുക്കിപ്പറഞ്ഞാൽ ഒരിക്കലെങ്കിലും വായിച്ചിരിക്കേണ്ട മാഫിയചരിത്രത്തെക്കുറിച്ചുള്ള ഒരാധികാരിക ഗ്രന്ഥം തന്നെയാണിത്.\nഎഴുതിയത് Anoop Technologist (അനൂപ് തിരുവല്ല) at 5:52 PM4comments:\nഎഴുതിയത് Anoop Technologist (അനൂപ് തിരുവല്ല) at 1:07 PM5comments:\nNOTE: January 23, 2008 ന് പ്രസിദ്ധീകരിച്ച ബ്ലോഗ് പോസ്റ്റാണിത്. മറ്റു പല ലേഖനങ്ങളോടൊപ്പം ഇതും ഡിലീറ്റായിരുന്നു. കാലികപ്രാധാന്യമെന്നു തോന്നിയതിനാൽ ബാക്കപ്പിൽനിന്നെടുത്ത് പുന:പ്രസിദ്ധീകരിക്കുന്നു. കമന്റുകളും ചേർത്തിട്ടുണ്ട്.\nവകയിലൊരമ്മൂമ്മ റ്റാറ്റാ ബൈബൈ പറഞ്ഞതു കാണാന് പോയപ്പോഴാണ് ആ മഹാഭാഗ്യം കൈവന്നത്. എന്താണെന്നോ? ചങ്ങനാശ്ശേരിയിലെ ചാന്തുപൊട്ടുകളിലൊരാളെ നേരിട്ടുകാണാണുള്ള ഭാഗ്യം.\nഞാനങ്ങനെ നില്‍ക്കുമ്പോഴതാ ഒരു മാരുതി സെന് വന്നു നില്‍ക്കുന്നു. ഉടയാത്ത ഖദര് വേഷവുമായി മൂന്നുപേര് അതില് നിന്നുമിറങ്ങി. പഴുതാരമീശ, നെറ്റിയില് ചാന്തുപൊട്ട്, നരച്ച തലമുടി, കോലന് രൂപം. യെസ് അതുതന്നെ, സര്‍വ്വശക്തന് നായര്. ലോകത്തിലെ നായന്മാരേയൊക്കെ പോക്കറ്റിലാക്കിയിട്ടുണ്ടെന്ന അഹംഭാവം മുഖത്ത്. കൂടെ രണ്ടു കിങ്കരന്മാരും. ഒരാള് കോയിക്കലുള്ള പാദസേവകന്. മറ്റേയാളെ അറിയില്ല. ഏതെങ്കിലും ശിങ്കിടിയാവും.\nസത്യം പറയാമല്ലോ അദ്ദേഹത്തെക്കുറിച്ച് നേരത്തേയുണ്ടായിരുന്ന അഭിപ്രായമൊക്കെ ഒരു പത്തുമിനിട്ട് അടുത്തുകണ്ടപ്പോള്‍ത്തന്നെ പോയിക്കിട്ടി. നൂറിലധികമാളുകള് പ്രത്യേകിച്ച് നായന്മാര് നിന്ന സ്ഥലത്തേക്ക് കയറിച്ചെന്ന നേതാവിനെ ഒരാളും ശ്രദ്ധിക്കാനുണ്ടായിരുന്നില്ല. റീത്തും വച്ച് ഒരു മൂലയ്ക്കുകിടന്ന കസേരയില് കൂനിക്കൂടി കാലും പിണച്ചിരുന്ന നേതാവിന്റെ അടുത്ത് പോയതും സംസാരിച്ചതും കുമ്പിട്ടുവണങ്ങിയതും വിരലിലെണ്ണാവുന്നവര് മാത്രം. കേരളത്തിലെ അധികാരസ്ഥാനങ്ങളേവരെ ചൊല്ലുവിളിക്കുനിര്‍ത്താ‍ന് കെല്‍പ്പുണ്ടെന്നവകാശപ്പെടുന്ന എന് എസ് എസിന്റെ സമുന്നത നേതാവാണാ മൂലക്ക് ചവറ്റുകുട്ടപോലെയിരിക്കുന്നത്. അതേസമയം വെള്ളാപ്പള്ളിയെങ്ങാനുമായിരുന്നേലോ പതിനായിരങ്ങള് വന്നു ഇളക്കിമറിച്ചേനേ.\nഎന്തുപറ്റി എന് എസ് എസിന് ?. നായന്മാരിലൊരാളും ഇപ്പോഴത്തെ നേത്യുത്വത്തെ ഇഷ്ടപ്പെടുന്നില്ല. യുവ തലമുറ എന് എസ് എസ് എന്നു കേട്ടാല്‍ത്തന്നെ കാര്‍ക്കിച്ചു തുപ്പുന്ന നിലയായിട്ടുണ്ട്. മന്നത്തു പദ്മനാഭനേപ്പോലെയൊരു മഹാരഥന് തന്റെ ചോരകൊടുത്തും പിടിയരി പിരിച്ചും ഉണ്ടാക്കിയെടുത്ത പ്രസ്ഥാനം ഇന്നെന്തേ വെറുക്കപ്പെടുന്നു ?.\nയഥാര്‍ഥത്തില് ആരും എന് എസ് എസിനേ വെറുക്കുന്നില്ല, ഭരണത്തിലിരിക്കുന്ന ചാന്തുപൊട്ടുകളേയാണ് വെറുക്കുന്നത്. കോടിക്കണക്കിനാസ്തിയുള്ള സംഘടനയെ കട്ടുമുടിച്ച് കീശവീര്‍പ്പിക്കുന്നവരെയാണ് വെറുക്കുന്നത്. എന് എസ് എസില് ജോലികിട്ടണമെങ്കിലോ സ്ഥലം മാറ്റം വേണമെങ്കിലോ ആര്‍ക്ക് എത്രരൂപ കൈക്കൂലി കൊടുക്കണമെന്ന് ചങ്ങനാശ്ശേരിയിലെ കൊച്ചുകുട്ടികള്‍ക്കുപോലുമറിയാം. അദ്ദേഹത്തിന് കാണിക്കയിട്ടാല് തോന്നുന്ന വിലക്ക് എന്തു സാധനവുമവിടെ വില്‍ക്കാം.\nനായന്മാരില് കഴിവുള്ളവര് വേറേ ഇല്ലാത്തതുകൊണ്ടായിരിക്കും കഴിഞ്ഞ കുറേ വര്‍ഷങ്ങളായി പ്രമുഖ സ്ഥാനങ്ങളിലിരിക്കുന്നവരെല്ലാം ഒരേ മുഖങ്ങളായത്. നേതാവിന്റെ ഏറാന് മൂളികളായി കുറേ പ്രതിനിധികളേയും തിരഞ്ഞെടുത്തിട്ടുണ്ട്. ചങ്ങനാശ്ശേരിയിലെ മന്ദിരത്തില് വന്നിരുന്ന് ചായയും കുടിച്ച് എല്ലാ തീരുമാനവും എടുക്കാന് അദ്ദേഹത്തെ ചുമതലപ്പെടുത്തുന്നതാണിവരുടെ ഏക ജോലി. ഇതിനു പ്രതിഫലവുമുണ്ടു കേട്ടോ. ഭാര്യക്ക് ഇഷ്ടസ്ഥലത്തേക്ക് സ്ഥലം മാറ്റം, മക്കള്‍ക്ക് അഡ്മിഷന്...പോരേ.\nഒരു യുവജന വിഭാഗമില്ലാത്ത ഏക സമുദായ സംഘടനയായിരിക്കും എന് എസ് എസ്. യുവാക്കള് സംഘടിച്ചാല് പിന്നെ സ്വന്തം കസേരകാണില്ലല്ലോ. അപ്പോ അവരെ സംഘടിക്കാനനുവദിക്കാതിരിക്കുക..എങ്ങനെയുണ്ട് പുത്തി. പേരിന് വനിതയൊക്കെയുണ്ടെങ്കിലും ഒരു കരയോഗത്തില്‍പ്പോലും അവര്‍ക്ക് പ്രാതിനിധ്യമോ പരിഗണനയോ ഇല്ല. വോട്ടുചെയ്യാന് പോലുമവരെ കാണാറുമില്ല.\nഒരു വലിയ ഉപജാപക സംഘത്തിന്റെ കൈപ്പിടിയിലാണിന്നു സംഘടന. അധികാര സ്ഥാനങ്ങളിലാരു വരണമെന്നൊക്കെ അവര്‍തന്നെ തീരുമാനിക്കും. ഏറ്റവും താഴേക്കിടയിലുള്ള കരയോഗങ്ങളില്‍പ്പോലും ആരു പ്രസിഡന്റാവണം സെക്രട്ടറിയാവണമെന്നൊക്കെ തീരുമാനിക്കുന്നതുപോലും സര്‍വ്വശക്തനായ അദ്ദേഹമാണ്.\nപണ്ട് പന്തളം എന് എസ് എസ് ആശുപത്രിക്ക് മെഡിക്കല് കോളേജ് തുടങ്ങാന് അനുമതി കിട്ടിയിരുന്നു. പന്തളത്ത് സ്വന്തമായി നൂറുകണക്കിനേക്കര് സ്ഥലവും മറ്റെല്ലാ സൌകര്യങ്ങളും ഉണ്ടായിരുന്നെങ്കിലും വളരെ ദുരൂഹമായി ആ പദ്ധതി വേണ്ടായെന്ന് വെച്ചു. പിന്നീടല്ലേ ഇതിന്റെ പിന്നിലെ കളി നാട്ടാര്‍ക്ക് മനസിലായത്. തൊട്ടടുത്ത് തിരുവല്ലയില് തുടങ്ങിയ സ്വകാര്യ മെഡിക്കല് കോളേജിനായാണത് മുക്കിയത്. എന് എസ് എസ് മെഡിക്കല് കോളേജ് വന്നാല് തിരുവല്ലയിലെ കോളേജിന് വരുമാനം കുറയും. അതൊഴിവാക്കാന് എത്ര കോടികളാണാവോ നേതാക്കന്മാര് വിഴുങ്ങിയത്.\nഇതിനേക്കാള് കഷ്ടമാണ് കോളേജുകളിലേയും മറ്റു സ്ഥാപനങ്ങളിലേയും ജീവനക്കാരുടെ മനോഭാവം. അവരുടെയൊക്കെ മുന്‍പില് സര്‍ക്കാരുദ്ദ്യോഗസ്ഥന്മാരൊക്കെ എത്ര നല്ലവര്. ഒരാള്‍ക്കും ആത്മാര്‍ഥതയെന്നത് ലവലേശമില്ല. ഉന്നതങ്ങളിലുള്ള പിടിപാടിന്റെ ബലത്തില് പ്യൂണിനുപോലും മേലധികാരിയെ പുല്ലുവിലയാണ്. തൊട്ടടുത്ത എസ് ബി കോളേജില് സമരമില്ലാതെ മികച്ച അധ്യാപനം നടക്കുമ്പോള് ചങ്ങനാശ്ശേരി എന് എസ് എസില് പോലീസുകാരനെ വരെ കൊന്നൊടുക്കിയത് ഇതു കൊണ്ടാണെന്ന് മനസിലാക്കാമല്ലോ.\nവിവാഹത്തിന് മുന്‍പ് കൌണ്‍സിലിങ് ഇന്നേതാണ്ടെല്ലാ സമുദായങ്ങളിലുമുണ്ട്. വിവാഹബന്ധങ്ങള് കെട്ടുറപ്പുള്ളതാക്കുന്നതിന് ഇത് വളരെ സഹായിക്കുന്നുണ്ടെന്നത് വസ്തുതയാണ്. എന് എസ് എസ് ഇത്തരം ക്ലാസുകള് നടത്തുമോ എന്ന ചോദ്യത്തിന് നായന്മാരെല്ലാം ഭയങ്കര പുലികളാണെന്നും അവര്‍ക്കിതിന്റെയൊന്നുമാവശ്യമില്ലെന്നുമായിരുന്നു പണിക്കരുസാറിന്റെ മറുപടി. നായന്മാരുടെ കുടുംബങ്ങളില് നടക്കുന്നതൊന്നും അദ്ദേഹമറിയാഞ്ഞിട്ടാണൊ അതോ ഒട്ടകപ്പക്ഷിയേപ്പോലെ തല മണ്ണില് പൂഴ്ത്തിയതോ.\nപണ്ട് മന്നം ഉണ്ടാക്കിവച്ചതൊന്നുമല്ലാതെ യാതൊന്നും ഇന്ന് എന് എസ് എസിനില്ല. പുതിയ പദ്ധതികള് ആവിഷ്കരിക്കാനോ സമുദായത്തിന് പ്രയോജനപ്പെടുന്നതെന്തെങ്കിലും ചെയ്യാനോ നേത്യുത്വത്തിന് താല്‍പ്പര്യമില്ല. എന്തെങ്കിലും ചെയ്യാന് തുനിഞ്ഞിറങ്ങുന്നവരെ കയറ്റിവിടുന്നുമില്ല. ഇങ്ങനെയായാല് കാര്യങ്ങള് എവിടെച്ചെന്നു നില്‍ക്കുമെന്നാണെന്റെ ആശങ്ക. എന് എസ് എസ് രക്ഷപെടുമോ ആവോ.\nഎഴുതിയത് അനൂപ് തിരുവല്ല at 11:22 PM\nമന്നത്തു പദ്മനാഭനേപ്പോലെയൊരു മഹാരഥന് തന്റെ ചോരകൊടുത്തും പിടിയരി പിരിച്ചും ഉണ്ടാക്കിയെടുത്ത പ്രസ്ഥാനം ഇന്നെന്തേ വെറുക്കപ്പെടുന്നു ?.\nരക്ഷപ്പെടുമെന്നു നമുക്ക് ആശിയ്ക്കാം.\nചാന്ത് പൊട്ട് എന്ന പ്രയോഗം കലക്കി.\nഅടിസ്ഥാനപരമായി ജാതിയിലൂന്നിയ ഒരു പ്രസ്ഥാനത്തിനും അനുകൂലമല്ലെങ്കിലും, നാടോടുമ്പോള് നടുവേയോടണം എന്ന ഒരു തിയറി വെച്ച് നായന്മാരും സംഘടിക്കേണ്ടത് അത്യാവിശ്യമാണെന്ന് തോന്നുന്നു. ആരേയും എതിര്‍ക്കാനല്ല, നാഴികക്ക് നാല്പത് വട്ടം സം‌വരണം വേണ്ടേ, എനിക്കതു കിട്ടിയില്ലേ, ഇതു കിട്ടിയില്ലേ, മന്നത്തിന്റെ തെറി പറഞ്ഞേ എന്ന് പറഞ്ഞ് കരയാതെ സ്വയം എന്തെങ്കിലും കണ്‍സ്ട്റക്റ്റീവായി ചെയ്യാന് അതു മൂലം കഴിയും. പക്ഷേ ഇന്നത്തെ വൃത്തികെട്ട എന്. എസ്. എസ് നേതൃത്വത്തിന് കീഴിലല്ല. പണിക്കരുടെ കുടുംബക്കാര്യമാവരുത് എന് .എസ്.എസ്. കരയോഗം എന്നാല് നായന്മാര്‍ക്ക് ഇഡ്ഡ‌ലിയും സാമ്പാറും കഴിച്ച് വെടി പറഞ്ഞിരിക്കാനുള്ള വേദിയായിരിക്കുന്നു. കരയോഗങ്ങളില് പങ്കെടുക്കുന്നതാകട്ടെ, റിട്ടയേര്‍ഡ്, പണിയില്ലാത്ത വൃദ്ധജനങ്ങള് മാത്രവും. പേരിന് കലുങ്കേലിരിക്കുന്ന തൊഴിലില്ലാത്ത ഒന്നോരണ്ടോ യുവാക്കളും. എന് എസ് എസ്സിന്റെ മാസികയായ "സര്‍വ്വീസ്" വായിച്ചാല് അറിയാം തലപ്പത്തിരിക്കുന്നവരുടെ സ്റ്റാന്‍ഡേര്‍ഡ്. ഓണത്തിനും ശങ്ക്രാന്തിക്കും കണക്ക് ഒന്നോ രണ്ടോ ലേഖനങ്ങളൊഴിച്ചാല് ബാക്കിയെല്ലാം വെറും തേഡ് റേറ്റ് ജാതി ലേഖനങ്ങളും, കവിതയും കഥകളും.\nതലപ്പത്തിരിക്കുന്ന തിമിരം ബാധിച്ച കിഴവ്ന്മാരെ ആദ്യം പിടിച്ച് പുറത്താക്കണം..മന്നത്തിന്റെ പേരു പറഞ്ഞാണ് ഇപ്പോഴും ഉപജീവനം.കഷ്ടം. നല്ലൊരു മാനേജ്‌മെന്റ് വന്നാല് സമൂഹത്തിന് ഒരുപാട് നല്ല മാറ്റം വരുത്താന് എന് എസ് എസ്സിന് സാധിക്കും. സ്വന്തം ജാതിയിലുപരി സമൂഹത്തിനു വേണ്ടി പോസിറ്റീവായി പ്രവര്‍ത്തിക്ക്കാന് (മറ്റു സംഘടനകളുടെ സഹകരണത്തിലൂടെ) കഴിഞ്ഞാല് അതു മൂലം ജാതിസ്പര്‍ദ്ധ ഒഴിവാക്കാനും കഴിഞ്ഞാല് അതായിരിക്കും രണ്ടാം വിമോചനസമരം.\nഓ.ടോ : അതിന് നായന്മാര്‍ക്കാര്‍ക്കെങ്കിലും ഇതിലൊക്കെ താല്‍പ്പര്യം വേണ്ടേ? സ്വന്തം കാര്യം സിന്താബാദ്. വേറെ ഒന്നിനും നടക്കാനോ ചിലവാക്കാനോ സമയവും ഇല്ല.\nഇവരെയൊക്കെ ചാന്തു പൊട്ടിനോട് ഉപമിച്ചാല് ശരിക്കുള്ള ചാന്ത് പൊട്ടുകള് സഹിക്കില്ല കേട്ടോ... അവര്‍ക്കുമില്ലേ ഒരു സ്റ്റാന്റേര്‍ഡൊക്കെ..\nശരിക്കും തുറന്ന ലേഖനം.. ഇഷ്ടമായി...\nഅനൂപേട്ടാ ..പെരുന്നയില് വച്ചാ‍ണോ ഈ ചാന്തുപൊട്ടുകളെ കണ്ടത്?\nകാശുവാങ്ങിയും കയ്യിട്ടുവാരിയും കൈ തഴമ്പിച്ച ഈ ചാന്തുപൊട്ടുകള് സ്ഥാനമൊഴിഞ്ഞെങ്കിലേ അല്പമെങ്കിലും ഗതിപിടിക്കൂ.............\nഈ പോസ്റ്റ് നന്നായി.. :) :)\nശ്രീ, അരവിന്ദ്, അനില്‍ശ്രീ, കാനനവാസന് നന്ദി.\nചാന്തുപൊട്ടുകള് എന്ന അര്‍ഥവത്തായ പ്രയോഗത്തിന് കടപ്പാട് കറണ്ട് അഫയേഴ്സ് മാഗസീനിലെഴുതിയ ബൈജു.എന്.നായര്‍ക്കാണ്.\nസമുദായ സംഘടനകളോട് യാതൊരു താത്പര്യവുമില്ല! പക്ഷെ അനൂപിന്റെ എഴുത്ത് ഇഷ്ടപ്പെട്ടു.\n"വിവാഹത്തിന് മുന്‍പ് കൌണ്‍സിലിങ് ഇന്നേതാണ്ടെല്ലാ സമുദായങ്ങളിലുമുണ്ട്. വിവാഹബന്ധങ്ങള് കെട്ടുറപ്പുള്ളതാക്കുന്നതിന് ഇത് വളരെ സഹായിക്കുന്നുണ്ടെന്നത് വസ്തുതയാണ്."...ശരിയാണ്. പക്ഷെ NSS പല കരകളിലും ചെയ്യുന്നത് വിവാഹം മുടക്കല് ആണ്!\nപത്തിരുപതു വര്‍ഷങ്ങള്‍ക്ക് മുന്പ് അയല്‍പക്കത്തെ ഊരുവിലക്കിയ വീട്ടിലെ വിവാഹത്തിനു പങ്കെടുത്തതിനു ഞങ്ങളുടെ 'കര'യില്5വീട്ടുകാരെ ഊരു വിലക്കി. ബാക്കി നാല് കു‌ട്ടരും പല ആവശ്യങ്ങള് വന്നപ്പോള് 'മാപ്പ്' എഴുതി തിരിച്ച് ചേര്‍ന്നു. ഈ അടുത്ത കാലം വരെ ഞങ്ങളെ ഊരു വിലക്കി കൊണ്ടേയിരുന്നു- കരയിലെ പല കാര്യങ്ങള്‍ക്കും.... ബന്ധുക്കളുടെ വിവാഹം, മരണം........ഇപ്പോഴും തിരിച്ചു ചേരാന് അച്ഛന് തയാറല്ലെങ്കിലും എന്ത് കൊണ്ടോ പഴയ ഊരു വിലക്ക് തുടരുന്നില്ല.....ഊരു വിലക്കാന് ഒപ്പിടുന്നത് പണിക്കര് സാറും (അന്നും അങ്ങേരു തന്നെ ആയിരുന്നു പ്രസിഡന്റ്)!\nഈ അനുഭവത്തിന്റെ രോഷം ഇവിടെ കാണാം.... http://kuruppintepusthakam.blogspot.com/2007/12/blog-post_13.html\nലിങ്ക് എടുക്കാന് കഴിയുന്നില്ല....\n'ചാന്തുപൊട്ടുകള്' എന്നത് വളരെ derogatory (ചീത്ത എന്നാണോ മലയാളം?) ആയി സ്വവര്‍ഗ പ്രേമികളെ ഉപയോഗിച്ചതാണെങ്കില് യോജിപ്പില്ല.7വര്‍ഷങ്ങളോളം ജോലിയുടെ ഭാഗമായി അവരില് പലരെയും പരിചയപ്പെട്ടിട്ടുണ്‍ട്. പല നല്ല സുഹൃത്തുക്കളും ഉണ്ട്.\nതാങ്കളുടെ ചിന്തകള് നന്നായി വിവരിക്കാന് ആ പ്രയോഗത്തിന് സാധിചിട്ടുന്ടു. നന്നായി ശ്രദ്ധിച്ചെഴുതിയതായി തോന്നി.\nTypist എഴുത്തുകാരി said...\nഎന്.എസ്.എസ്. രക്ഷപ്പെടുകയോ, രക്ഷപ്പെടാതിരിക്കുകയോ ചെയ്യട്ടേ, അനൂപേ. നമുക്ക് വേറെ എത്രയോ കാര്യങ്ങളുണ്ട് ചര്‍ച്ച ചെയ്യാന്.\nജാതി തിരിച്ചുള്ള ഒരു പ്രസ്ഥാനത്തോടും താല്പര്യമില്ലാത്ത ഒരാളാണ് ഞാന്.\nഅയ്യോ...ചാന്തുപൊട്ട് എന്ന് തലക്കെട്ടു കണ്ടപ്പോള് വിഷയം വേറെ ;-) ആണെന്നു കരുതി ഓടിക്കയറിയതാണ്. സംഗതി ‘ഒരു ജാതിക്കഥ’ ആണെന്ന് കാ‍ണുന്നു. ങ്ഹാ...എന്തായാലും വന്നതല്ലേ, വായിച്ചു.\nപുലയനും നായരും ഈഴവനുമൊക്കെ അരാഷ്ട്രീയ ബൂലോകത്ത് ചര്‍ച്ചയാകുന്നതില് സന്തോഷം.\nജാതി പറഞ്ഞാലെന്ത് എന്നു പറഞ്ഞ നരേന്ദ്രപ്രസാദിന്റെ പുസ്തകം ഷെല്ഫിലിരുന്ന് ചിരിക്കുന്നു.\nഒരു ഓഫ് അടിക്കാന് മുട്ടുന്നു:\nമന്നം എന്ന മൂരാച്ചിയെ മഹാരഥന് എന്ന് വിളിച്ചതില് എന്തോ ഒരു കിരു കിരുപ്പ്. (എന്റെ സ്വന്തം കിരു കിരുപ്പാണേ..)\nഈഴവര് പന്നി പെറ്റ മക്കളാണെന്ന് ശാസ്തമംഗലത്ത് പ്രസംഗിച്ചയാളാണ് പപ്പനാവന്.\n(“മറ്റവനില്ലേ..ആ ഷെഡ്യൂള്‍ഡ്...എന്താ ഓന്റെ പേര്..ങാ..കുട്ടപ്പന്..” എന്നു പ്രസംഗിച്ച നായനാരും വ്യത്യസ്ഥനാണെന്ന് തോന്നിയിട്ടില്ല - എന്തു നര്‍മ്മത്തിന്റെ പുറത്തായാലും.)\nശ്രീവല്ലഭന്, ദിലീപ് അഭിനയിച്ച് ലാല് ജോസ് സംവിധാനം ചെയ്ത ചാന്തുപൊട്ട് എന്ന ചിത്രം\nമന്നത്തിനെ മഹാരഥന് എന്നുവിളിച്ചതുകൊണ്ട് അദ്ദേഹം ചെയ്തുകൂട്ടിയതെല്ലാം ഞാന്\nഅംഗീകരിക്കുന്നുവന്നര്‍ഥമില്ല. അദ്ദേഹം നായര് സമുദായത്തിന്റെ ഉന്നതിക്കായി അക്ഷീണം\nപ്രയത്നിച്ചയൊരാളാണ്. അത് ഒരു നായര്‍ക്കും മറക്കാനാവില്ല. അതുമാത്രമല്ല, കേരളത്തിന്റെ\nസാമൂഹികപരിഷ്കരണത്തിനായി മന്നം അനേകം സമരങ്ങള് നയിച്ചിട്ടുണ്ട്. അവര്‍ണ്ണക്ക്\nക്ഷേത്രപ്രവേശനം ലഭിക്കാനായി നടത്തിയ വൈക്കം സത്യാഗ്രഹം ഒരുദാഹരണം മാത്രം.\nതാങ്കള് ചൂണ്ടിക്കാണിച്ചതുപോലെ അദ്ദേഹം പറഞ്ഞിട്ടുണ്ടെങ്കില് അത് തീര്‍ച്ചയായും\nഅനൂപിനെ അറിയാത്ത പുതുതായി വരുന്ന പത്ത് വായനക്കാരില് ഒരാള് താങ്കളുടെ പ്രൊഫൈല് നോക്കും എന്നുറപ്പാണ് കാരണം. എത്ര വളര്‍ന്നു, വിശാലമായി ചിന്തിക്കുന്നു എന്നൊക്കെ പറഞ്ഞാലും മനസ്സില് ഇന്നും ജാതി, മതം അത് പലരിലും കുടി കൊണ്ടിരിക്കുകയാണ്. ദൈവം എന്ന നിത്യസത്യമല്ല ഇത്തരന് നേതാക്കള് പറയുന്നതാണ് വേദമാക്ക്യമെന്ന് കരുതുന്ന ചില ജാതിമത സ്‌നേഹമുള്ള ഭക്തര് ഉള്ളിടത്തോളം ഈ നേതാക്കളും ഉണ്ടാകും...\nഎല്ലാ മത വിഭാഗങ്ങളിലെയും ഇത്തരം ചാന്തുപൊട്ട് മാരെ ഇത് പോലെ ജനം കാണുന്ന ഒരു നാള് വരും. മതം മനസ്സില് സൂക്ഷിക്കുവാനും ദൈവം അദൃശ്യമായി നമ്മെ നയിക്കുന്ന ഒരു ശക്തി മാത്രമാണ് അതിനപ്പുറം ജാതിമത വര്‍ഗ്ഗീയ ചിന്തകള് ഇല്ലാതാവുന്ന ഒരു നാള്.. അന്ന് നമ്മുടെ നാടും നന്നാവും...\nഹ ഹ ഹ...നജീമേ, ഇതു വായിച്ചപ്പോ ഞാനൊരു ജാതി വാദിയായിത്തോന്നിയോ? എങ്കില് അതെന്റെ തെറ്റ്. മനസിലുള്ള കാര്യം എഴുതി ഫലിപ്പിക്കാനുള്ള കഴിവുകേടുകൊണ്ടാണേ..ക്ഷമിച്ചുകള.\nനായരുടേ പേരില് ഉമ്മാക്കി കാട്ടുന്ന ഇവരെ ഭൂരിപക്ഷം നായന്മാരും എതിര്‍ക്കുന്നുവെന്നാ ഞാനുദ്ദേശിച്ചത്.\nകൂടാതെ ഈ റിസോഴ്സുകളെല്ലാം നല്ലരീതിയില് ഉപയോഗിച്ചാല് സമൂഹത്തിന് ധാരാളം പ്രയോജനം ഉണ്ടാകുമെന്നും.\nപിന്നെ ജാതി സംബന്ധമായ ലേഖനം എഴുതിയതിനേക്കുറിച്ച്, എല്ലാ വിഷയത്തേക്കുറിച്ചും എനിക്ക് സ്വന്തമായൊരഭിപ്രായമുണ്ട്. അത് വേറെങ്ങും പറയാനവസരമില്ലാത്തതിനാല് ഇവിടെ പറഞ്ഞു എന്നുമാത്രം.\nഞാന് നായരായതിനാല് നായന്മാരേക്കുറിച്ച് ധൈര്യമായി എഴുതാമല്ലോ. മറ്റുള്ളവരെക്കുറിച്ചെഴുതിയാല് എന്താകും പുകില്.\nമനുഷ്യനുള്ളിടത്തോളം കാലം ജാതിയുമുണ്ടാവും. കാരണം :\nഒരേ ജീനുകള് -> സമാനമായ ജീനുകള് -> സമാനമായ ബാഹ്യരൂപം -> ഒരേ കുടുംബം -> സമാനമായ ചുറ്റുപാട് -> ഒരേ സമൂഹം -> ഒരേ സമുദായം -> ഒരേ ഭാഷ -> സമാനമായ ഭാഷ -> സമാനമായ അഭിപ്രായം -> ഒരേ മതവിശ്വാസം -> ഒരേ ഭൂവിഭാഗം -> ഒരേ രാഷ്ട്രം .....\nഇത് ജന്തുലോകത്തെ ശക്തമായ ജനിതകാടിത്തറയുള്ള ഒരു Organizational സീക്വന്‍സാണ്. നശിപ്പിക്കാന് പറ്റാത്ത പ്രിമിറ്റീവായ വാസനകളുടെ ജൈവിക സീക്വന്‍സ്.\nജാതികളേയും മതങ്ങളെയുമൊക്കെ തുടച്ചു മാറ്റിയാലും മറ്റൊരു ഭാവത്തില്, രൂപത്തില് ഈ സംഘം ചേരാ‍നുള്ള വാസന മുളച്ചു വരികതന്നെ ചെയ്യും .... ഇസങ്ങളായും ഫാഷനുകളായും കള്‍ട്ടുകളായുമൊക്കെ...\nJanuary 25, 2008 8:18 PM\nഅയ്യോ അനൂപേ, ഞാന് അനൂപ് എന്ന ലേഖകനെ കുറിച്ചോ, ഈ പോസ്റ്റിനെ കുറിച്ചോ അല്ല പറഞ്ഞത്. മാത്രമല്ല ഈ പോസ്റ്റ് വായിച്ച ഏതൊരാള്‍ക്കും മനസിലാക്കാവുന്നതേയുള്ളു താങ്കള് കുറ്റപ്പെടുത്തുന്നത് ഒരു വിഭാഗത്തെയല്ല എന്ന്. പക്ഷേ ഇന്നത്തെ സമൂഹത്തില് ഒരു ചെറിയ വിഭാഗത്തിനെങ്കിലും ഞാന് സൂചിപ്പിച്ചത് പോലുള്ള ചിന്തകള് മനസ്സില് കടന്നു കൂടിയിരിക്കുന്നു അന്ന് സാന്ദര്‍ഭികമായി പറയാന് ശ്രമിച്ചു എന്ന് മാത്രം... :)\nJanuary 25, 2008 10:54 PM\nഎഴുതിയത് Anoop Technologist (അനൂപ് തിരുവല്ല) at 8:38 AM2comments:\nചാന്തുപൊട്ടിനൊപ്പം ! NOTE: January 23, 2008 ന് പ...


Rosy news | വിവാഹദിനത്തില് വധുവിന്റെ വീട്ടിലേക്കുള്ള യാത്രാമധ്യേ റോഡില് പിടഞ്ഞ ജീവന് രക്ഷകനായി നവവരന് | Mangalam\nTuesday 03 Jul 2018 06.22 PM\nവിവാഹദിനം വധുവിന്റെ വീട്ടിലേക്കുള്ള യാത്രാമധ്യേ മുന്നില് സംഭവിച്ച ഒരു അപകടത്തില് വരന്റെയും മറ്റുള്ളവരുടെയും ഇടപെടലുകള് കൊണ്ട് ജീവന് രക്ഷിക്കാനായി. കോഴിക്കോട് ജില്ലയിലെ ചേന്ദമംഗല്ലൂര് സ്വദേശിയായ അയാസെന്ന വരന്റെ ജീവിതത്തില് സംഭവിച്ച അനുഭവം സഹോദരന് തന്നെ സമൂഹമാധ്യമങ്ങളില് പങ്കുവച്ചതോടെയാണ് നാട്ടുകാരും ബന്ധുക്കളുമടക്കം സംഭവം അറിയുന്നത്. ബൈക്കില് നിന്ന് തെറിച്ചുവീണ യുവതിക്കും കുടുംബത്തിനുമാണ് കല്ല്യാണവേഷത്തില് അയാസ് അശ്വാസമായത്.\nമുഷ്താഖ് റഷീദ് ഫെയ്‌സ്ബുക്കില് എഴുതിയ കുറിപ്പ് വായിക്കാം :\nഅനിയന് അയാസിന്റെ കല്യാണമായിരുന്നു കഴിഞ്ഞ ഞായറാഴ്ച. ദൈവാനുഗ്രഹത്താല് എല്ലാം ഭംഗിയായി നടന്നു. എല്ലാ സുഹൃത്തുക്കളെയും ക്ഷണിക്കാന് പരമാവധി ശ്രമിച്ചിട്ടുണ്ട്, വിട്ടുപോയവര് ദയവായി ക്ഷമിക്കുക. സമയപരിമിതി കാരണം വിട്ടുപോയതാണ്. പ്രാര്‍ത്ഥനകളില് ഉള്‍പ്പെടുത്തുക.\nകുറ്റിപ്പുറത്തു നിന്നാണ് വധു. കുറ്റിപ്പുറവും ചേന്ദമംഗല്ലൂരും തമ്മില് വലിയ ദൂരം ഉള്ളതിനാല് പെണ്ണിനെ കൂട്ടിക്കൊണ്ടു വരുന്ന ചടങ്ങ് ശനിയാഴ്ച തന്നെ കഴിക്കാന് തീരുമാനിച്ചു (നല്ല സ്വഭാവം ഉണ്ടെങ്കില് സ്വന്തം ജില്ലയില് നിന്നു തന്നെ പെണ്ണ് കിട്ടും എന്നാണ് വാപ്പയോടും മനുവിനോടും അയാസിനോടും ഈ അവസരത്തില് എനിക്ക് പറയാനുള്ളത്) ശനിയാഴ്ച കുറ്റിപ്പുറത്തേക്ക് മൂന്ന് വണ്ടികള് പോകാന് തീരുമാനമായി. ഒരു വണ്ടിയില് ഞാനും ഭാര്യയും മറ്റൊരു വണ്ടിയില് അനിയന് സാഹിലും പെങ്ങന്മാരും അടുത്ത വണ്ടിയില് അയാസ് ഒറ്റക്കും. നിക്കാഹ് നേരത്തെ കഴിഞ്ഞിരുന്നതിനാല് അയാസ് ഒരുപാട് തവണ അവിടെ പോയിരിക്കാന് സാധ്യത ഉള്ളത് കൊണ്ട് വഴികാട്ടിയായി അവനോട് മുന്‍പില് വണ്ടി വിടാന് പറഞ്ഞു. മറ്റു രണ്ടു വണ്ടികളും അതിനെ പിന്തുടര്‍ന്നു.\nഇറങ്ങാന് ഒരല്പം താമസിച്ചതുകൊണ്ട് ഉച്ചഭക്ഷണത്തിന് കുറ്റിപ്പുറത്ത് എത്താന് താമസിക്കും എന്നതിനാല് ഒരല്പം ധൃതിയില് ആയിരുന്നു പോക്ക്. അവിടെ ഒരുപാട് പേര് ഞങ്ങളുടെ വരവും കാത്ത് നില്‍പ്പുണ്ടായിരുന്നു. വണ്ടി വേങ്ങര കൂരിയാട് പാടത്തിന്റെ കുറുകെ പോവുമ്പോള് തൊട്ടുമുന്നില് ഒരു ബൈക്കപകടം നടന്നതായി കണ്ടു. ബൈക്കില് നിന്നും തെറിച്ചു വീണ ഒരു യുവതി റോഡരികില് കിടക്കുന്നു. പെട്ടെന്ന് തന്നെ ഒരാള് ആ യുവതിയെ താങ്ങിയെടുത്ത് പുയാപ്ലയുടെ വണ്ടിക്ക് കൈ കാണിച്ചു. ഒട്ടും മടികൂടാതെ അവന് വണ്ടിയിലേക്ക് കയറിക്കോളാന് അവരോട് പറയുന്നത് പിറകിലെ കാറിലിരുന്ന് ഞങ്ങള് നോക്കിക്കണ്ടു. ഞങ്ങളോട് കുറ്റിപ്പുറത്തേക്ക് വിട്ടോളാന് പറഞ്ഞു അവന് അടുത്തുള്ള ആശുപത്രിയിലേക്ക് വണ്ടി പെട്ടെന്ന് ഓടിച്ചുപോയി. കുറ്റിപ്പുറത്ത് ഒരുഭാഗത്ത് വണ്ടിയൊതുക്കി അവനെ ഞങ്ങള് കാത്തിരുന്നു. ചുരുങ്ങിയ സമയം കൊണ്ടുതന്നെ അവന് ഞങ്ങളുടെ കൂടെയെത്തി. സമയബന്ധിതമായി തന്നെ ലക്ഷ്യസ്ഥാനത്ത് എത്താനും സാധിച്ചു.\nഒരു ജീവിതം ആരംഭിക്കാനുള്ള യാത്രയില് മറ്റൊരു ജീവിതം പാതിവഴിയില് പിടയുന്നത് കാണുമ്പോള് മടികൂടാതെ അവരെ സഹായിക്കാന് കാണിച്ച സന്മനസ്സിന് നൂറ് അഭിനന്ദനപ്പൂക്കള്. നമ്മള് നിസ്സാരമെന്ന് കരുതുന്ന പല കാര്യങ്ങളും ഒരുപക്ഷേ ദൈവത്തിന്റെ പരീക്ഷണങ്ങള് ആയിരിക്കാം. ആദാമിന്റെ മകന് അബു എന്ന സിനിമയില് സലീം കുമാര് പറഞ്ഞ ഡയലോഗ് ഓര്‍മ്മ വരുന്നു. 'ആ പ്ലാവ് മുറിക്കേണ്ടിയിരുന്നില്ല, അതും ഒരു ജീവനല്ലേ'.


തോമസ് ചാണ്ടിക്കെതിരായ നോട്ടീസ് ഹൈക്കോടതി റദ്ദാക്കി | Thomas Chandi's case\nതോമസ് ചാണ്ടിക്കെതിരായ നോട്ടീസ് ഹൈക്കോടതി റദ്ദാക്കി\nMar 3, 2018, 12:49 AM IST\nതോമസ് ചാണ്ടി | ഫോട്ടോ - സി ബിജു\nകൊച്ചി: മുൻമന്ത്രി തോമസ് ചാണ്ടി അധ്യക്ഷനായ വാട്ടർവേൾഡ് ടൂറിസം കമ്പനി ഹിയറിങ്ങിന് ഹാജരാകണമെന്ന ആലപ്പുഴ കളക്ടർ ടി.വി. അനുപമയുടെ നോട്ടീസ് ഹൈക്കോടതി റദ്ദാക്കി. കളക്ടറെ രൂക്ഷമായി വിമർശിച്ചുകൊണ്ടായിരുന്നു കോടതി നടപടി. നോട്ടീസിൽ പറയുന്ന സർവേ നമ്പറും മറ്റും തങ്ങളുടെ ഉടമസ്ഥതയിലുള്ള ഭൂമിയുടേതല്ലെന്ന വാട്ടർവേൾഡ് ടൂറിസത്തിന്റെ ഹർജിയിലാണ് ജസ്റ്റിസ് എ.കെ.ജയശങ്കരൻ നമ്പ്യാരുടെ ഉത്തരവ്.\nനോട്ടീസിലെ പിഴവിനെ കോടതി വാദത്തിനിടെ വിമർശിച്ചു. വേണ്ടത്ര മനസ്സിരുത്താതെയാണോ നോട്ടീസ് ഇറക്കിയതെന്നാണ് വാക്കാൽ ചോദിച്ചത്. കളക്ടറുടേത് ഉത്തരവാദിത്വമുള്ള പദവിയാണ്, അക്കാര്യം മറക്കരുതെന്നും ഓർമിപ്പിച്ചു.\nനോട്ടീസിൽ ഭൂമിയുടെ ബ്ലോക്ക് നമ്പറും റീസർവേ നമ്പറും ഉൾപ്പെടുത്തിയതിൽ തെറ്റുപറ്റിയകാര്യം ആലപ്പുഴ കളക്ടർ ഹൈക്കോടതിയിൽ നൽകിയ പത്രികയിൽ സമ്മതിച്ചിട്ടുണ്ട്. ഫെബ്രുവരി 23-ന് ഹാജരാകാനായിരുന്നു നോട്ടീസ് നൽകിയത്. ഹർജിക്കാരൻ ഹാജരാകുന്നതിനുപകരം അതിലെ പിഴവ് ചൂണ്ടിക്കാട്ടി ഹൈക്കോടതിയെ സമീപിക്കുകയായിരുന്നു.\nഹർജി പരിഗണിച്ച കോടതി ഫെബ്രുവരി 21-ന് നോട്ടീസിലെ തുടർനടപടി സ്റ്റേചെയ്തതാണ്. എന്നാൽ, സ്റ്റേ ഉത്തരവിനെക്കുറിച്ച് അറിയുംമുൻപ് 21-ന് പിഴവ് തിരുത്തി പുതിയ നോട്ടീസിറക്കി. കോടതിയുടെ ഉത്തരവോടെ എല്ലാ തുടർനടപടിയും നിർത്തിവെച്ചു. പിഴവുപറ്റിയ ആദ്യ നോട്ടീസ് റദ്ദാക്കാൻ തയ്യാറാണ്. സ്റ്റേ ഉത്തരവറിയാതെ ഇറക്കിയ രണ്ടാമത്തെ നോട്ടീസ് പിൻവലിക്കാമെന്നും കളക്ടർ കോടതിയിൽ വെള്ളിയാഴ്ച സമർപ്പിച്ച വിശദീകരണത്തിൽ വ്യക്തമാക്കി.\nഫെബ്രുവരി 17-ന് കളക്ടർ പുറപ്പെടുവിച്ച നോട്ടീസ് ചോദ്യംചെയ്ത് വാട്ടർവേൾഡ് ടൂറിസം കമ്പനി മാനേജിങ് ഡയറക്ടർ മാത്യുജോസഫാണ് കോടതിയെ സമീപിച്ചത്. നെൽവയൽ, തണ്ണീർത്തട നിയമവുമായി ബന്ധപ്പെട്ട ഹിയറിങ്ങിനായിരുന്നു നോട്ടീസ്.\nതോമസ് ചാണ്ടിയുടെ കേസിൽ രണ്ടാമത് നോട്ടീസ് നൽകിയതിൽ തെറ്റുപറ്റിയിട്ടില്ല. ഇത് കോടതിയെ ബോധ്യപ്പെടുത്തും. കോടതിവിധി കൈയിൽ കിട്ടിയിട്ടില്ല. കിട്ടിയാലേ വിശദമായി പറയാനാവൂ. സർവേ നമ്പറിലെ തെറ്റ് അറിയാതെ സംഭവിച്ചതല്ല. ആദ്യത്തെ നോട്ടീസിൽ പിശകുകണ്ട് പിൻവലിക്കാൻ തയ്യാറായി. ടൈപ്പിങ്ങി‌ൽ വന്ന പിഴവ് സംശയാസ്പദമാണെങ്കിൽ അന്വേഷിക്കും\n-ടി.വി. അനുപമ ആലപ്പുഴ കളക്ടർ\nകാട്ടാനയുടെ ആക്രമണത്തിൽ പഞ്ചായത്ത് അംഗത്തിനും സുഹൃത്തിനും പരിക്ക്\nപത്തനാപുരം : കാട്ടാന ജനവാസകേന്ദ്രത്തിൽ ഇറങ്ങിയതറിഞ്ഞ് അവിടേക്ക് സ്കൂട്ടറിൽ പോയ ..\n24 മണിക്കൂറിനിടെ സംസ്ഥാനത്ത്3കൊലപാതകങ്ങള്: മദ്യലഹരിയില് മക്കള് കൊലപ്പെടുത്തിയത് മാതാപിതാക്കളെ\nഅഞ്ചാംഘട്ട ലോക്ക്ഡൗണില് സംസ്ഥാനത്തിന്റെ തീരുമാനം നാളെ\nസംസ്ഥാനത്ത് മഴ ശക്തിപ്പെടും: ശക്തമായ കാറ്റിനും ഇടിമിന്നലിനും സാധ്യത\nമദ്യം കിട്ടാൻ തിരിച്ചറിയൽ രേഖ വേണം; ബെവ്ക്യൂ ആപ്പിന്റെ ക്യു ആര് കോഡ് സ്‌കാനിംഗ് നിര്‍ത്തിവെച്ചു\nസംസ്ഥാനത്ത് 100 ഓട്ടോമാറ്റിക് കാലാവസ്ഥാ കേന്ദ്രങ്ങൾ സ്ഥാപിക്കുന്നു\nപരിസ്ഥിതിദിനത്തിൽ സി.പി.എം. തൈകൾ നടും\nവായ്പകളിന്മേൽ ആറുമാസത്തേയ്ക്ക് മോറട്ടോറിയം\nഓൺലൈൻ പഠനം പകുതിയിലേറെ കുട്ടികൾക്കും പ്രയോജനരഹിതം- രമേശ്


കാലിലൂടെ ഒലിച്ചിറങ്ങുന്ന ചെമ്പരത്തിപൂക്കൾ കണ്ടതും എന്റെ കണ്ണിൽ നിന്നും മണിമുത്തുകൾ പൊഴിയാൻ തുടങ്ങി.. | ViralKerala.in\nHome Keerthana Shinoop കാലിലൂടെ ഒലിച്ചിറങ്ങുന്ന ചെമ്പരത്തിപൂക്കൾ കണ്ടതും എന്റെ കണ്ണിൽ നിന്നും മണിമുത്തുകൾ പൊഴിയാൻ തുടങ്ങി..\nകാലിലൂടെ ഒലിച്ചിറങ്ങുന്ന ചെമ്പരത്തിപൂക്കൾ കണ്ടതും എന്റെ കണ്ണിൽ നിന്നും മണിമുത്തുകൾ പൊഴിയാൻ തുടങ്ങി..\nരചന : Keerthana Shinoop\nവല്ലാത്ത ക്ഷീണം, ഒന്നുറങ്ങണം…. ഉറക്കത്തിനോടുള്ള തീവ്ര പ്രണയം കൊണ്ട് 9മണിക്കേ ഞാൻ ബെഡിലേക്ക് ചാഞ്ഞു….\nഉറക്കത്തിലേക്ക് ഊളിയിട്ടിറങ്ങുന്നതിനു മുന്നേ നശിച്ച വയറുവേദനയെന്നെ കുത്തി പൊക്കി എഴുനെല്പിച്ചു…\n“നാശം ഈ മാസം നേരത്തെയാണല്ലോ…. ”\nമനസ്സിൽ പിറുപിറുത്തുകൊണ്ട് ബെഡിൽ വന്നു വീണു… പറ്റുന്നില്ല…. അസഹനീയമായ വേദന… ഉറക്കത്തിന്റെ ചെറു കണികകൾ പോലും എന്നെ ഉപേക്ഷിച്ചു പോയിരിക്കുന്നു… ഒന്നുറങ്ങി എഴുന്നേറ്റാൽ വേദനയ്ക്ക് ഒരു ശമനമുണ്ടാകും…. പക്ഷെ നിദ്രാ ദേവി കനിയുന്നില്ല ….. ഒരു വിധം എഴുനേറ്റു ബാഗിൽ ടാബ്ലറ്റ് തപ്പി നോക്കി …. ഹോ ഭാഗ്യം ഒന്നേ ഒന്നു….. ടാബ്ലറ്റിന്റെ സഹായത്തോടെ ഒന്നുറങ്ങി…….\nനേരം വെളുത്തു…. എന്തെന്നില്ലാത്ത വെറുപ്പോടെ ബെഡിൽ നിന്നും എഴുനേറ്റു…..\nകലണ്ടർ നോക്കി…. ഇത്തവണ നേരത്തെയാണു… ഓഫീസിലും പോണം…ആകെയോരു വല്ലായിമ….\n“മോളെ കഴിക്കാൻ വാ ”\nഅമ്മ ബ്രേക്ഫാസ്റ് കഴിക്കാൻ വിളിക്കുനുണ്ട്…..\nഹാ എന്തിനായിപ്പോൾ ചെന്നിട്ടു മണിച്ചിത്രതാഴു സിനിമയിൽ കുതിരവട്ടം പപ്പു നടക്കുന്നപോലെ ചാടി ചാടി പോകേണ്ടി വരും…. ചവിട്ടിയിൽ ഒന്നും ചവിട്ടാൻ പാടില്ലല്ലോ…. ഒരിച്ചിരി മാങ്ങച്ചാർ വരെ തൊടിക്കില്ല….\nആരാണാവോ ഈ നിയമങൾ ഒകെ കണ്ടുപിടിചെ.. എന്തായാലും ഒരു സ്ത്രീയാവില്ല… അതുറപ്പ….\nബ്രേക്ഫാസ്റ് ഒരുവിധം കഴിച്ചെന്നു വരുത്തി ബാഗും ഇടുത്തു പുറത്തേക്കിറങ്ങി…\nബസ്‌സ്റ്റോപ്പിൽ എത്തിയതും സ്ഥിരം വായിനോക്കികൾ സ്കാൻ ചെയ്യാൻ നിൽപ്പുണ്ട്….\n“ഹോ ഇവന്റെയൊക്കെ തലമണ്ട അടിച്ചുപൊട്ടിക്കാൻ എനിക്കൊരു ചേട്ടൻ ഇല്ലാതെ പോയി…. ഹാ ഇനി പറഞ്ഞിട്ടെന്താ…… ”\nബസ് വന്നു നിന്നു…. എന്തൊരു മുടിഞ്ഞ തിരക്ക്… ഇരിക്കാൻ പോയിട്ടു നിൽക്കാൻ കൂടെ സ്ഥലം ഇല്ല…. എന്റെ തലയാകെ ചുറ്റുന്നപോലെ…. വയറ്റിൽ ഒരു ഗുളു ഗുളു….. ദൈവമേ…. ആണായി ജനിപ്പിച്ചപോരായിരുന്നോ….. പെണ്ണായി പിറന്ന എല്ലാവരും ജീവിതത്തിൽ ഒരു വട്ടം എങ്കിലും ആഗ്രഹിക്കുന്നകാര്യം ഞാനും ഒന്നോർത്തുപോയി…..\nസ്റ്റോപ്പ് എത്തി.. മാനേജർ എന്നെ ചാടിക്കാൻ വേണ്ടി പുറത്തിറങ്ങി നിൽപ്പുണ്ട്… കാര്യം സിംപിൾ ആണ്… ഈ മാസത്തെ ടാർഗറ്റ് എനിക്ക് ക്ലോസ് ചെയ്യാൻ പറ്റിയില്ല…\nപക്ഷെ ഈ മാനേജർ എന്നുപറഞ്ഞ ചട്ടിതലയനു ഇതല്ലേൽ വേറൊന്നു….. വെറുതെ മനുഷ്യനെ ഇട്ടു ചാടിക്കും……\n” Look keerthana… You know one thing, our company…. ”\nമതി നിർത്തിക്കോ ഈ കമ്പനിക്ക് ഒരു നിലവാരം ഉണ്ട്…. ടാർഗറ്റ് ക്ലോസ് ചെയ്‌യാത്തവരെ ബ്രാഞ്ച് ട്രാൻസ്ഫർ ചെയ്‌യും ഇതൊക്കെയല്ലേ പറയാൻ പോണേ…. താൻ പോടോ ചട്ടിതലയ…..\nഒറ്റ ശ്വാസത്തിൽ ഇത്രേം പറഞ്ഞുകൊണ്ട് ഞാൻ അകത്തേക്ക് പോയി….. സാർ ഇതാ ഇടി വെട്ടിയ തെങ്ങു കണക്കിന് ഒറ്റ നിൽപ്പ്……\nസീറ്റിൽ വന്നിരുന്നപ്പോഴാ എനിക്ക് സ്ഥലകാല ബോധം വരുന്നേ…. ഇതിനു മുൻപേ സാറിന്റെ മുഖത്തുപോലും നോക്കാത്ത ഞാനാ ആ മനുഷ്യനെ കേറി ചീത്ത വിളിച്ചേ…. ദൈവമേ പണി പോയി……\nദേ എനിക്കുള്ള സസ്പെന്ഷന് ആയിട്ട് സാർ വരുന്നുണ്ട്…… ശ്ശെ വേണ്ടായിരുന്നു…. പിരിയഡ്‌സ് ആയതിന്റെ ഹോർമോൺ ചേഞ്ച് കൊണ്ടാ പെട്ടെന്നു ദേഷ്യം വന്നതെന്ന് ഞാൻ എങ്ങിനെയാ ഇയാളെ പറഞ്ഞു മനസ്സിലാക്കുന്നെ\n” അതേ കീർത്തന തൊട്ടു മുൻപ് നടന്ന കാര്യം നമ്മൾ മാത്രം അറിഞ്ഞമതിട്ടോ…. വേറെ ഒന്നും കൊണ്ടല്ല ഞാൻ മാനേജർ ആണല്ലോ എല്ലാർക്കും എന്നോടുള്ള പേടി പോകും അതാട്ടോ…. ദേ എല്ലാരും നോക്കുനുണ്ട്… അപ്പോ പറഞ്ഞപോലെ…. ഹാ carry on carry on ….. ഒരെണ്ണം പണിയിടുക്കില്ല…. ”\nഎനിക്കോന്നുറക്കെ പൊട്ടിചിരിക്കണം എന്നുടായിരുന്നു…. അപ്പോ ഇത്രേം ഉള്ളു… പെണ്ണ് ഒച്ച വെച്ചാ ആണുങ്ങൾ വട്ടപൂജ്യം…..\nഎനിക്ക് പെണ്ണായാമതി നല്ല അസ്സൽ പെണ്ണ്…. ഇനി ഞാൻ ഒരു വട്ടം പോലും പെണ്ണായതിൽ പരിഭവം പറയില്ല\nPrevious articleതാൻ വേണമെങ്കിൽ വേറെ കെട്ടിക്കോളാൻ കാര്യമായിട്ടായിരിക്കുമോ അവളത് പറഞ്ഞത്…\nNext articleഅപകടത്തില് പരിക്കേറ്റ ഭര്‍ത്താവ് മരിച്ചു പിന്നാലെ യുവതി കാമുകന്റെ കൂടെ ഒളിച്ചോടി